Farmers’ protestabig challenge for Modi Government\nസമരം വിളയുന്ന കാവി മണൽ\nകോർപ്പറേറ്റ് താൽപ്പര്യങ്ങൾ സംരക്ഷിക്കുന്ന സർക്കാരിന്റെ അജണ്ടയിൽ ഏറ്റവും അവസാനത്തേതാണ് കാർഷികമേഖല.\nPublished on : 29 Nov, 2020 , 7:36 am\nസമൂഹത്തിന്റെ സമൃദ്ധി പുഷ്ടിയുള്ള കാര്‍ഷികരംഗമാണെന്ന് തന്‍റെ സിദ്ധാന്തങ്ങളിലൂടെ പഠിപ്പിച്ച മഹാത്മാ ഗാന്ധിയുടെ ഇന്ത്യ, ആത്യന്തികമായി ഒരു കാര്‍ഷിക സമ്പദ്ഘടനയെന്ന നിലയ്ക്ക് തന്നെ വിശേഷിപ്പിക്കപ്പെടേണ്ട രാജ്യം, എഴുപത് ശതമാനം ജനങ്ങളും നേരിട്ടോ അല്ലാതെയോ ഇടപെടുന്ന കാര്‍ഷിക രംഗം. എന്നാല് ഇന്ന് ലാത്തി ചാര്‍ജിനാലും കണ്ണീര്‍വാതക ഷെല്ലുകളാലും ജലപീരങ്കികളാലുമാണ് ഇന്ത്യന് കര്‍ഷക സമൂഹം ആദരിക്കപ്പെടുന്നത്. ഭരണകൂടത്തിന്‍റെ കര്‍ഷക വിരുദ്ധ നയങ്ങള് പാടത്ത് നിന്ന് തെരുവുകളിലേക്ക് സംഘടിച്ച് പ്രതിഷേധത്തിന്‍റെയും അവകാശ സമരങ്ങളുടെയും ചരിത്രം തിരുത്താന് കര്‍ഷകരെ നിര്‍ബന്ധിതരാക്കുകയാണ്.\nകാര്‍ഷികമേഖലയെ കോര്‍പ്പറേറ്റുകള്‍ക്ക് തീറെഴുതുന്നതിനെതിരായ സമര പരമ്പരയ്ക്കാണ് രാജ്യം സാക്ഷിയാകുന്നത്. പ്രതിഷേധ ശബ്ദങ്ങളെ തടുത്ത് കാക്കിക്കാവലാളുകള് തീര്‍ത്ത കോട്ട വാതിലുകള്‍ക്കപ്പുറം അധികാരികള് മറഞ്ഞിരുന്നാലും പതിനായിരങ്ങളുടെ നിലനില്‍പ്പിനു വേണ്ടിയുള്ള മുറവിളികള്‍ക്കു മുന്നില് മുട്ടുവിറയ്ക്കുമെന്നതിന്‍റെ തെളിവാണ് ഡല്‍ഹി ചലോ മാര്‍ച്ച്. മോദി സര്‍ക്കാരിന്‍റെ കാടന് നിയമം പിന്‍വലിച്ച് അനുകൂല നടപടികള് ഉണ്ടാകുന്നതുവരെ സമരമുഖത്ത് ആരവങ്ങള് കരുത്തോടെ ഉയരുമെന്ന് കര്‍ഷകര് ഉറപ്പിച്ചു പറയുമ്പോള് ഓര്‍ക്കണം അവര്‍ക്കു നേരെയുള്ള ഉപദ്രവം അതിരുകള് ഭേദിച്ചിരിക്കുന്നു എന്ന വസ്തുത.\nഒരു സര്‍ക്കാരിന് രാജ്യത്തെ കര്‍ഷകരെ പല വിധേന ദ്രോഹിക്കാം. അവരുടെ പ്രത്യയശാസ്ത്രത്തില് കര്‍ഷകര്‍ക്ക് യാതൊരു സ്ഥാനവും ഇല്ലാതിരിക്കാം. അവരുടെ നയങ്ങള് കര്‍ഷകരെ പാര്‍ശ്വവത്കരിക്കാം. കര്‍ഷകരുമായി ബന്ധപ്പെട്ട അവരുടെ നിലപാടുകള് സ്വാര്‍ത്ഥ രാഷ്ട്രീയ താത്പര്യങ്ങളാല് പ്രേരിതമായിരിക്കാം. ഇതിനു മുന്‍പ് വന്ന സര്‍ക്കാരുകളെല്ലാം ഇതില് ഏതെങ്കിലും വിധത്തില് കര്‍ഷകരെ ദുരിതത്തിലാക്കിയിട്ടുമുണ്ട്. എന്നാല് ഇപ്പറഞ്ഞ മൂന്ന് വിധേനയും കര്‍ഷകരെ ചൂഷണം ചെയ്ത ആദ്യത്തെ സര്‍ക്കാരാണ് ഇപ്പോള് ഇന്ത്യ ഭരിക്കുന്നത്- ഇത് സാമൂഹ്യ പ്രവര്‍ത്തകന് യോഗേന്ദ്ര യാദവിന്‍റെ വാക്കുകള്.\nയുപിഎ ഭരണകാലത്തെ കർഷക ആത്മഹത്യകള് വിമർശനവിധേയമാക്കി ഭരണത്തിലേറിയ നേതാവാണ് നരേന്ദ്ര മോദി. കർഷകരുടെ പ്രശ്നങ്ങൾക്ക് പരിഹാരം കാണാതെ തനിക്ക് ഇനി ഉറക്കമില്ലെന്ന് വീമ്പു പറഞ്ഞ നേതാവ്. എന്നാല് തുടര്‍ച്ചയായി രണ്ടു തവണ അധികാരത്തിലെത്തിയപ്പോള് കര്‍ഷകര് ദിനംപ്രതി ആത്മഹത്യയില് അഭയം പ്രാപിക്കുന്ന ശവപ്പറമ്പായി മോദിയുടെ ‘ഡിജിറ്റൽ ഇന്ത്യ’ മാറി കഴിഞ്ഞിരിക്കുന്നു. കഴിഞ്ഞ രണ്ടുദശാബ്ദങ്ങളിലായി ഇന്ത്യൻ കാർഷികമേഖലയെ ഗ്രസിച്ചിരിക്കുന്ന ഗൗരവതരമായ പ്രശ്നങ്ങൾക്ക് പരിഹാരം കാണാൻ കേന്ദ്രസർക്കാരിനു താൽപ്പര്യമില്ലെന്ന് പകല്‍പോലെ വ്യക്തം. കോർപ്പറേറ്റ് താൽപ്പര്യങ്ങൾ സംരക്ഷിക്കുന്ന, വലതുപക്ഷനയങ്ങളെ പുണരുന്ന സർക്കാരിന്റെ അജണ്ടയിൽ ഏറ്റവും അവസാനത്തേതാണ് കാർഷികമേഖല. കഴി‍ഞ്ഞ ആറുവര്‍ഷക്കാലയളവിനിടയില് ഇന്ത്യന് തെരുവുകളില് അണിചേര്‍ന്ന കര്‍ഷക സമരങ്ങള് തന്നെയാണ് ഈ പ്രസ്താവനയ്ക്ക് തെളിവ്.\nകേന്ദ്ര സര്‍ക്കാരിന്‍റെ കര്‍ഷക വിരുദ്ധ നയങ്ങള്\n2014 ലെ പൊതു തെരഞ്ഞെടുപ്പ് പ്രചാരണ സമയത്ത് ഏറെ കൊട്ടിഘോഷിക്കപ്പെടുകയും കര്‍ഷകര്‍ക്കിടയില് ബിജെപിക്ക് ഏറെ സ്വീകാര്യത നേടിക്കൊടുക്കുകയും ചെയ്ത ഒരു വാഗ്ദാനം ആണ് ഉല്‍പാദന ചെലവ് കഴിച്ച് 50 ശതമാനം ലാഭം ഉറപ്പുവരുത്തുമെന്ന പ്രഖ്യാപനം. പല രീതിയില് മോദി സര്‍ക്കാര് ഈ വാഗ്ദാനത്തിന് തികച്ചും വിപരീതമായി പ്രവര്‍ത്തിച്ചിരിക്കുന്നു എന്നും കാണാം. ഇത്തരമൊരു വാഗ്ദാനം യാഥാര്‍ത്ഥ്യമാക്കുക എന്നത് അസാധ്യമാണ് എന്ന് സുപ്രീം കോടതിയില് സത്യവാങ്മൂലം അവതരിപ്പിക്കുക വരെ ഉണ്ടായി. തന്റെ പാര്‍ട്ടി അങ്ങനെയൊരു വാഗ്ദാനമേ നല്‍കിയിട്ടില്ല എന്നാണ് ഒന്നാം മോദി സര്‍ക്കാരിലെ കൃഷിമന്ത്രിയായ രാധാ മോഹന് സിങ് പാര്‍ലമെന്റില് വാദിച്ചത്.\nപിന്നീട്, ധനമന്ത്രിയായിരുന്ന അരുണ് ജെയ്റ്റ്‌ലി 'ഉത്പാദന ചെലവ്' എന്ന പ്രയോഗത്തെ വളച്ചൊടിക്കുകയും താങ്ങുവില വര്‍ധിപ്പിച്ചതിലൂടെ ബിജെപി സര്‍ക്കാര് തങ്ങളുടെ വാഗ്ദാനം പാലിച്ചിരിക്കുന്നു എന്ന് ന്യായീകരിക്കാന് ശ്രമിക്കുകയും ചെയ്തു. എന്നാല് പ്രഖ്യാപിച്ച താങ്ങുവില നല്‍കാന് പോലും സര്‍ക്കാരിന് സാധിച്ചിട്ടില്ല എന്നതാണ് യാഥാര്‍ത്ഥ്യം. കർഷകർക്ക് ആദായവില ഉറപ്പാക്കും, കാർഷിക കടങ്ങൾ എഴുതിത്തള്ളും, കർഷകആത്മഹത്യ ഒഴിവാക്കും, വിള ഇൻഷുറൻസ് ഉൾപ്പെടെ നടപ്പാക്കി കർഷകരെ സംരക്ഷിക്കും എന്നിവയും വെറും വാഗ്ദാനങ്ങള് മാത്രമായി. കൂടാതെ, കർഷകരെ ദ്രോഹിക്കുന്നവിധത്തിൽ ഭൂമിഏറ്റെടുക്കൽനിയമം ഭേദഗതി ചെയ്യാനും മോദി സർക്കാർ തയ്യാറായി.\nപാർലമെന്റ് 2013ൽ പാസാക്കിയ ഭൂമിഏറ്റെടുക്കൽ നിയമത്തിന്റെ ഗുണപരമായ വശങ്ങൾ ഇല്ലാതാക്കുന്ന ഭേദഗതിക്കാണ് മോദി സർക്കാർ 2014‐2015 കാലത്ത് ശ്രമിച്ചത്. ഭൂമി ഏറ്റെടുക്കാൻ കർഷകരുടെ അനുമതി വാങ്ങണം, സാമൂഹ്യാഘാത പഠനം നടത്തണം, മതിയായ നഷ്ടപരിഹാരം നൽകണം, ഏറ്റെടുക്കുന്ന ഭൂമി അഞ്ച് വർഷത്തിനുള്ളിൽ നിർദിഷ്ട ആവശ്യത്തിന് ഉപയോഗിച്ചില്ലെങ്കിൽ മുൻഉടമയ്ക്ക് തിരിച്ചുനൽകണം എന്നീ വ്യവസ്ഥകൾ നിയമത്തിൽ നിന്ന് നീക്കാനാണ് ഭേദഗതിക്ക് ശ്രമിച്ചത്. ഇതിനെതിരെ, നൂറിൽപ്പരം കർഷക‐ജനകീയ പ്രസ്ഥാനങ്ങളുടെ പൊതുവേദിയായ 'ഭൂമി അധികാർ ആന്ദോളന്‍റെ' നേതൃത്വത്തിൽ ഉയർത്തിയ ചെറുത്തുനിൽപ്പിന്റെ ഫലമായി സർക്കാരിനു നിയമഭേദഗതിയിൽനിന്ന് പിന്തിരിയേണ്ടിവന്നു.\nഒന്നാം മോദി സര്‍ക്കാരിന്‍റെ കാലത്ത് ചില പ്രധാനപ്പെട്ട പദ്ധതികളുടെ പ്രവര്‍ത്തനം തികച്ചും നിഷ്ഫലമായിരുന്നു. ജലസേചന പദ്ധതികളില് 10 ശതമാനം മാത്രമാണ് പൂര്‍ത്തിയാക്കപ്പെട്ടത്. പ്രധാന് മന്ത്രി ഫസല് ഭീമാ യോജനക്കു വേണ്ടി അതിന്റെ മുന്‍ഗാമികളെ അപേക്ഷിച്ച് 450 ശതമാനം കൂടുതല് പണം മാറ്റിവെച്ചെങ്കിലും 10 ശതമാനം കൂടുതല് ഗുണഭോക്താക്കളെ മാത്രമേ പദ്ധതിക്ക് ചേര്‍ക്കാന് സാധിച്ചുള്ളൂ. ദേശീയ കാര്‍ഷിക വിപണി (നാഷണല് അഗ്രികള്‍ച്ചര് മാര്‍ക്കറ്റ്) അഥവാ ഇ-നാം പ്രഖ്യാപനത്തിനൊത്ത് എവിടെയും എത്തിയില്ല. സോയില് ഹെല്‍ത്ത് കാര്‍ഡ് എന്ന പദ്ധതിയും വന് പരാജയമായിരുന്നു.\nഎന്‍ഡിഎ സര്‍ക്കാര് ഭരണത്തിലേറിയതിനു ശേഷം ആദ്യത്തെ രണ്ടു വര്‍ഷങ്ങളില് തുടര്‍ച്ചയായ വരള്‍ച്ച രാജ്യത്തിന്റെ പല ഭാഗങ്ങളെയും പിടികൂടി. 1960കള്‍ക്ക് ശേഷം വരള്‍ച്ച കൈകാര്യം ചെയ്യുന്നതില് ഇത്രയും വീഴ്ച വന്ന ഒരു കാലഘട്ടം ഉണ്ടായിട്ടില്ല. ആഗോളവിപണിയില് കാര്‍ഷികോല്‍പ്പന്നങ്ങളുടെ വില കൂപ്പുകുത്തിയതും ഇക്കാലയളവിലായിരുന്നു. കര്‍ഷകര് കിട്ടുന്ന വിലയ്ക്ക് ഉല്‍പന്നങ്ങള് വില്‍ക്കുന്നത് നോക്കിനിന്ന സര്‍ക്കാര് കയറ്റുമതിയില് നിയന്ത്രണങ്ങള് കൊണ്ടുവന്നും ഇറക്കുമതിയുടെ അളവ് കൂട്ടിയും കര്‍ഷകരെ കൂടുതല് വിഷമത്തിലാഴ്ത്തി. ഇതിനു പിന്നാലെ വന്ന നോട്ടു നിരോധനം ഇരട്ടപ്രഹരമായിരുന്നു.\nകര്‍ഷകരുടെ സാഹചര്യം അങ്ങേയറ്റം ദാരുണമായ നിലയിലേക്ക് നീങ്ങിയിട്ടും അവരുടെ സഹായത്തിനെത്താന് കേന്ദ്ര സര്‍ക്കാരിന് സാധിച്ചിട്ടില്ലെന്നതാണ് വസ്തുത. പകരം അവരെ കൂടുതല് ദുരിതത്തിലാഴ്ത്തുന്ന നടപടികള് അതീവ താല്‍പ്പര്യത്തോടെ ഏകോപിപ്പിക്കുന്നുണ്ട്. ഈ പ്രസ്താവനയെ സാധൂകരിക്കുന്ന നീക്കമാണ് സമീപകാലത്ത് പാസാക്കിയ കാർഷിക പരിഷ്കരണ നിയമങ്ങൾ. ആയിരക്കണക്കിന് കർഷകരെ അക്ഷരാർത്ഥത്തിൽ തെരുവിലാക്കുന്ന സ്ഥിതിയാണ് ഇതോടെ ഉണ്ടാകാന് പോകുന്നത്.\n2015-16 ൽ പ്രസിദ്ധീകരിച്ച പത്താമത് കാർഷിക സെൻസസ് പ്രകാരം, ഇന്ത്യയിലെ 86.2 ശതമാനം വരുന്ന ഭൂരിഭാഗം കർഷകരും രണ്ട് ഹെക്ടറിൽ താഴെ മാത്രം ഭൂമിയുള്ള ചെറുകിട, നാമമാത്ര കർഷകരാണ്. എന്നാൽ, ഇന്ത്യയുടെ മൊത്തം വിളനിലങ്ങളുടെ വിസ്തൃതിയുടെ 47.3 ശതമാനം മാത്രമാണ് ഇവർക്ക് സ്വന്തമായിട്ടുള്ളത്. സർവേ പ്രകാരം 126 ദശലക്ഷത്തിലധികം ചെറുകിട, നാമമാത്ര കർഷകരുടെ കൈവശമുള്ളത് 74.4 ദശലക്ഷം ഹെക്ടർ ഭൂമിയാണ്. ശരാശരി ഓരോ കർഷകനും 0.6 ഹെക്ടർ ഭൂമി. ഇത് തങ്ങളുടെ കുടുംബങ്ങളെ സാമ്പത്തികമായി നിലനിർത്താൻ കഴിയുന്ന തരത്തിലുള്ള മിച്ചോത്പാദനത്തിന് ഒട്ടും തന്നെ പര്യാപ്തമല്ല.\nഈ സാഹചര്യത്തിലാണ് കാർഷിക വിപണികളിലെ വ്യാപാര രീതികൾ നിയന്ത്രിക്കുന്നതിനും കരാർ കൃഷിക്ക് സൗകര്യമൊരുക്കുന്നതിനുമായി കാർഷിക ഉൽ‌പാദന വിപണന സമിതി (എപി‌എം‌സി) നിയമം, എസൻഷ്യൽ കമ്മോഡിറ്റീസ് ആക്ട് എന്നിവ ഭേദഗതി ചെയ്തുകൊണ്ടുള്ള മൂന്ന് പുതിയ കാർഷിക നിയമങ്ങള് കേന്ദ്ര സര്‍ക്കാര് അവതരിപ്പിക്കുന്നത്. കാർഷിക മേഖലയുടെ '1991 മൊമന്റ്' എന്ന് അവകാശപ്പെടുന്ന ഈ നിയമങ്ങള് ദശലക്ഷക്കണക്കിന് ഇന്ത്യൻ കർഷകർക്ക് അതിർത്തിയില്ലാത്ത വിപണികൾ സൃഷ്ടിക്കുമെന്നും, അങ്ങനെ 2022-ഓടെ കാർഷിക വരുമാനം ഇരട്ടിയാക്കാനുള്ള സർക്കാരിന്റെ ലക്ഷ്യം കൈവരിക്കാനാകുമെന്നുമാണ് കേന്ദ്ര സർക്കാർ വാദം. എന്നാല് കർഷകരെ ദുരിതത്തിലാക്കുന്നതിനോടൊപ്പം തന്നെ ഫെഡറലിസത്തിനെതിരായ ഒരു ആക്രമണം കൂടിയാണ് ഈ നിയമനിർമാണം.\nനിലവിലുള്ള കാർഷികോല്പന്ന വിപണന സമിതി (അഗ്രിക്കൾച്ചറൽ പ്രൊഡ്യൂസ് മാർക്കറ്റിംഗ് കമ്മിറ്റി അഥവ എപിഎംസി)കളുടെ പരിമിതികളും പോരായ്മകളും കർഷകർ തിരിച്ചറിയുന്നു. അവയ്ക്കു പരിഹാരം കാണുന്നതിന് പകരം കോർപ്പറേറ്റ് ഭീമന്മാരുടെ ദയാദാക്ഷിണ്യത്തിന് കർഷകനെ എറിഞ്ഞുകൊടുക്കുന്നതാണ് പുത്തൻ കാർഷിക നിയമങ്ങൾ. എന്ത്, എങ്ങനെ കൃഷിചെയ്യണമെന്നും ഉത്പന്നം എവിടെ വിറ്റഴിക്കണമെന്നും നിശ്ചയിക്കാനുള്ള കർഷകന്റെ സ്വാതന്ത്ര്യത്തിന്മേലും അവകാശത്തിലുമാണ് മോദിയുടെ കർഷക നിയമങ്ങൾ കൈകടത്തുന്നത്.\nകൃഷിക്ക് ആവശ്യമായ വിത്ത്, വളം, ജലസേചനം, വൈദ്യുതി, സാമ്പത്തിക പിന്തുണ എന്നീ ഉത്തരവാദിത്വങ്ങളില് നിന്ന് കയ്യൊഴിഞ്ഞ് കർഷകനെ കോർപ്പറേറ്റ് അടിമകളാക്കി മാറ്റുന്ന പ്രക്രിയയാണിത്. ഭരണഘടനാ ചട്ടക്കൂടിനു കീഴിൽ, കൃഷി ഒരു സംസ്ഥാന വിഷയമാണ്. കാർഷിക ഉത്പാദനം, വിപണനം, സംസ്കരണം എന്നിവയുടെ ചലനാത്മകതയെ നേരിടുന്ന തരത്തില് നിയമനിർമ്മാണം നടത്താൻ കേന്ദ്ര സർക്കാരിന് അധികാരമില്ലെന്നിരിക്കെയാണ് കാര്‍ഷിക രംഗം മുഴുവനായും കോര്‍പ്പറേറ്റുകള്‍ക്ക് തീറെഴുതി നല്‍കാന് പദ്ധതിയിടുന്നത്.\nജനദ്രോഹപരമായ ഈ നയങ്ങളാണ് മോദി ഭരണകൂടത്തിന്റെ വാഗ്ദാന ലംഘന പരമ്പരകളുടെ അനുഭവപാഠം ഏറെയുള്ള ജനത ചോദ്യം ചെയ്യുന്നത്. എന്നാല് കുത്തഴിഞ്ഞ കാര്‍ഷിക നയങ്ങളോടുള്ള അമര്‍ഷം തെരുവുകളില് പ്രതിധ്വനിക്കുന്നത് ഇതാദ്യമായല്ലെന്നത് നാം ഓര്‍ക്കണം. വ്യവസ്ഥാപിത മുഖ്യധാരാ രാഷ്ട്രീയ പാര്‍ട്ടിയുടെ കൊടിയോ മദ്രാവാക്യങ്ങളോ ഇല്ലാതെ അവകാശ സമരങ്ങള് അനവധി കടന്നു പോയിട്ടുണ്ട് സംഘപരിവാര് ഭരണത്തിനു മുന്നിലൂടെ. പക്ഷെ എന്നിട്ടും നിലനില്‍പ്പിനായി തെരുവില് ആക്രോശിക്കേണ്ട ഗതി കര്‍ഷകരില് നിന്നും അദ്ധ്വാനിക്കുന്ന തൊഴിലാളി വര്‍ഗത്തില് നിന്നും ഒഴിഞ്ഞു പോയിട്ടില്ല. അതുകൊണ്ട് തന്നെയാണ് ഇപ്പോള് നടക്കുന്ന പ്രതിഷേധം അതിന്‍റെ ലക്ഷ്യം സാധൂകരിച്ച്, ഫാസിസ്റ്റ് സങ്കുചിത ദേശീയതയുടെ വ്യാജ സാമാന്യബോധത്തിന്‍റെ മുനയൊടിക്കുമെന്ന പ്രത്യാശയ്ക്ക് ആഴമേറുന്നത്.\nരക്തസാക്ഷിത്വം വഹിച്ച മന്‍സോര് പ്രക്ഷോഭം\nകടുത്ത വിളനാശവും വിളകള്‍ക്ക് വിലയില്ലാത്ത സാഹചര്യവും സംസ്ഥാനത്തെ കര്‍ഷകരുടെ നട്ടെല്ലൊടിച്ച സാഹചര്യത്തിലാണ് മധ്യപ്രദേശില് കര്‍ഷകരുടെ പ്രക്ഷോഭം പൊട്ടിപ്പുറപ്പെട്ടത്. സര്‍ക്കാരിന്റെ ഭാഗത്തുനിന്നുള്ള നിഷേധാത്മക സമീപനം കര്‍ഷകരുടെ രോഷം രൂക്ഷമാകാന് കാരണമായി. കുറഞ്ഞ വേതനവും അമിത ലാഭമുണ്ടാക്കുന്ന ഇടനിലക്കാരും കര്‍ഷകര്‍ക്ക് വലിയ പ്രതിസന്ധിയുണ്ടാക്കി. തങ്ങളുടെ വിളകള്‍ക്ക് മികച്ച വില ലഭ്യമാക്കണമെന്നാവശ്യപ്പെട്ട് 2017 ജൂണ് ഒന്നിനാണ് കര്‍ഷകര് പ്രക്ഷോഭം ആരംഭിച്ചത്. താങ്ങാനാവാത്ത സാമ്പത്തിക നഷ്ടത്തെ തുടര്‍ന്ന് ഉള്ളിയും തക്കാളിയും ഉരുളക്കിഴങ്ങുമെല്ലാം റോഡില് എറിഞ്ഞു നശിപ്പിച്ച് അവര് പ്രതിഷേധിച്ചു.\n2017 ജൂണില് മന്‍സോറില് നടന്ന കര്‍ഷക പ്രക്ഷോഭം\nഉള്ളിക്ക് മികച്ച വില നല്‍കാത്തതിലും ശേഖരിക്കുമെന്ന പ്രഖ്യാപനം നടപ്പാക്കാന് സര്‍ക്കാര് നടപടി സ്വീകരിക്കാത്തതിലും പ്രകോപിതരായാണ് കര്‍ഷകര് പ്രക്ഷോഭം ശക്തമാക്കിയത്. ഒരു കിലോ ഉള്ളിക്ക് ഒരുരൂപയും രണ്ടു രൂപയുമെക്കെയാണ് ആ കാലയളവില് ലഭിച്ചിരുന്നത്. വരള്‍ച്ച മൂലമുണ്ടായ നഷ്ടം നികത്താനും കര്‍ഷകര് ആവശ്യപ്പെട്ടു. എന്നാല് ഈ ആവശ്യങ്ങള് അംഗീകരിക്കാന് മുഖ്യമന്ത്രി ശിവരാജ് സിങ് ചൗഹാനോ ബിജെപി സര്‍ക്കാരോ തയ്യാറായില്ല. ഇതിനു പിന്നാലെ കര്‍ഷകര് റെയില് തടഞ്ഞും, കല്ലെറിഞ്ഞും വാഹനങ്ങള് കത്തിച്ചും സമരം കടുപ്പിച്ചു. വെടിയുണ്ടകള് കൊണ്ടായിരുന്നു പൊലീസ് ഇതിനെ നേരിട്ടത്. സെഹോര്, ഇന്‍ഡോര്, ഭോപ്പാല് ജില്ലകളില് പ്രക്ഷോഭകരും പോലീസും തമ്മില് സംഘര്‍ഷം ഉടലെടുത്തു. ആറു കര്‍ഷകരെയാണ് മന്‍സോറില് പൊലീസ് വെടിവെച്ചു കൊന്നത്.\nഎന്നാല് വെടിയുണ്ടകള്‍ക്ക് തകര്‍ക്കാന് കഴിയുന്നതായിരുന്നില്ല കര്‍ഷകരുടെ പോരാട്ട വീര്യമെന്നതിന് തെളിവായിരുന്നു രാജസ്ഥാനിലെ സിക്കറില് ആരംഭിച്ച നീണ്ട കര്‍ഷക സമരം. ഹിമാചല് പ്രദേശിലും യുപിയിലും പഞ്ചാബിലും കര്‍ഷകര് തെരുവിലിറങ്ങി മുദ്രാവാക്യങ്ങള് മുഴക്കി. ഒടുവില് സര്‍ക്കാര് കര്‍ഷകര്‍ക്ക് മുന്നില് കീഴടങ്ങി. മുഖ്യമന്ത്രി ശിവരാജ് സിങ് ചൗഹാനുമായി സമരസമിതിയിലുള്ള ഭാരതീയ കിസാന് സംഘ് അടക്കമുള്ള സംഘടനകള് ചര്‍ച്ചകള് നടത്തുകയും സര്‍ക്കാര് വിളകള് സംഭരിക്കാമെന്ന നിലപാടിലേയ്ക്ക് എത്തിച്ചേരുകയുമായിരുന്നു.\nമധ്യപ്രദേശിലുണ്ടായ കര്‍ഷക ആത്മഹത്യകളുടെ ഭൂരിഭാഗവും 2016 ഫെബ്രുവരി മുതല് 2017 ഫെബ്രുവരി വരെയുള്ള ഒരു വര്‍ഷത്തിനിടയിലാണെന്നായിരുന്നു കണക്കുകള്. കര്‍ഷകരോ കര്‍ഷക തൊഴിലാളികളോ ആയ 1,982 പേരാണ് ഇക്കാലയളവില് ആത്മഹത്യ ചെയ്തത്. വിളനാശം, ഉത്പാദിപ്പിച്ച വിളകള് വിറ്റഴിക്കാന് കഴിയാത്ത സാഹചര്യം, വായ്പകള് തിരിച്ചടയ്ക്കാന് സാധിക്കാത്ത അവസ്ഥ, ദാരിദ്ര്യം തുടങ്ങിയവയൊക്കെയാണ് കര്‍ഷകരെ ആത്മഹത്യയിലേക്ക് നയിക്കുന്ന ഘടകങ്ങളെന്ന് ക്രൈം റെക്കോര്‍ഡ്‌സ് ബ്യൂറോയുടെ കണക്കുകള് വ്യക്തമാക്കുന്നു.\nകൂടാതെ, അമിത മഴയും ഒന്നിനു പുറകെ ഒന്നായി വരുന്ന വരള്‍ച്ചയും സംസ്ഥാനത്തിന്റെ കാര്‍ഷിക രംഗത്തിന്റെ നട്ടെല്ലൊടിച്ചു. കര്‍ഷകരില് മിക്കവരും ഹുണ്ടികക്കാരില്‍നിന്ന് പലിശയ്ക്ക് പണം കടംവാങ്ങിയാണ് കൃഷിചെയ്തത്. കാലാവസ്ഥയുണ്ടാക്കിയ തിരിച്ചടി അവരുടെ നിലനില്‍പ്പിനെ ബാധിച്ചു. സര്‍ക്കാര് നല്‍കിയ പലിശരഹിത വായ്പ വളരെക്കുറച്ച് കര്‍ഷകര്‍ക്ക് മാത്രമാണ് പ്രയോജനം ചെയ്തത്. അതുകൊണ്ടുതന്നെ കടം എഴുതിത്തള്ളണമെന്ന കര്‍ഷകരുടെ ആവശ്യം നടപ്പായാല് പോലും വളരെ കുറച്ച് പേര്‍ക്കേ അതുകൊണ്ടുള്ള പ്രയോജനം ലഭിക്കൂ എന്നതായിരുന്നു സ്ഥിതി. മധ്യപ്രദേശ് സര്‍ക്കാര് കാര്‍ഷിക രംഗത്തെ പ്രശ്‌നങ്ങളെ അഭിമുഖീകരിക്കാന് തയ്യാറാകുന്നില്ലെന്നായിരുന്നു കര്‍ഷകര് മുന്നോട്ടവച്ച പ്രധാന ആരോപണം. അതേസമയം, സര്‍ക്കാര് കര്‍ഷകരുടെ വിഷയങ്ങള്‍ക്ക് പ്രാധാന്യം നല്‍കുന്നുണ്ടെന്നും കലാപത്തെ ആളിക്കത്തിക്കാന് കോണ്‍ഗ്രസ് ഗൂഢാലോചന നടത്തുകയാണെന്നുമായിരുന്നു സര്‍ക്കാര് വാദം.\nഅടങ്ങാത്ത കര്‍ഷക രോഷം\n2018 മാര്‍ച്ച് ആറാം തീയതി നാസിക്കില് നിന്നാരംഭിച്ച കിസാന് ലോങ് മാര്‍ച്ച്\nകാര്‍ഷിക കടങ്ങള് പൂര്‍ണമായും എഴുതിത്തള്ളണമെന്നാവശ്യപ്പെട്ടാണ് 2018ല് മഹാരാഷ്ട്രയിലെ കര്‍ഷകര് പ്രക്ഷോഭം ആരംഭിച്ചത്. വനഭൂമി കൃഷിക്കായി വിട്ടുനല്‍കുക, സ്വാമിനാഥന് കമ്മീഷന് നിര്‍ദ്ദേശങ്ങള് നടപ്പാക്കുക, വിളനാശം സംഭവിച്ച കര്‍ഷകര്‍ക്ക് ഏക്കറിന് 40,000 രൂപവീതം നല്‍കുക, മഹാരാഷ്ട്രയുടെ ജലം ഗുജറാത്തിന് വിട്ടുനല്‍കുന്നത് അവസാനിപ്പിക്കുക തുടങ്ങിയ ആവശ്യങ്ങളുന്നയിച്ചായിരുന്നു ആദിവാസികള് അടക്കമുള്ള കര്‍ഷകരുടെ പ്രക്ഷോഭം. ഏറെക്കാലമായുള്ള ഈ ആവശ്യങ്ങള് അംഗീകരിക്കപ്പെടാതെവന്നതോടെയാണ് സമരം ശക്തമാക്കാന് കര്‍ഷകര് തീരുമാനിച്ചത്. ഇതിന്റെ ഭാഗമായി 30,000 കര്‍ഷകരുടെ ലോങ് മാര്‍ച്ച് 2018 മാര്‍ച്ച് ആറാം തീയതിയാണ് നാസിക്കിലെ സിബിഎസ് ചൗക്കില്‍നിന്ന് ആരംഭിച്ചത്.\nസിപിഎമ്മിന്റെ കര്‍ഷക സംഘടനയായ അഖില ഭാരതീയ കിസാന് സഭയുടെ നേതൃത്വത്തിലായിരുന്നു മാര്‍ച്ച്. പ്രതിദിനം ശരാശരി 35 കിലോമീറ്റര് വീതം സഞ്ചരിച്ചാണ് കര്‍ഷകര് 180 കിലോമീറ്റര് താണ്ടി മുംബൈയില് എത്തിച്ചേര്‍ന്നത്. തങ്ങളുടെ ആവശ്യങ്ങള് സര്‍ക്കാര് അംഗീകരിച്ചില്ലെങ്കില് സെക്രട്ടറിയേറ്റ് വളയാനായിരുന്നു തീരുമാനം. സമരത്തിന്റെ രൂക്ഷത ബോധ്യപ്പെട്ടതിനെ തുടര്‍ന്നാണ് കര്‍ഷകരുമായി ചര്‍ച്ച നടത്താന് അന്ന് മഹാരാഷ്ട്ര മുഖ്യമന്ത്രിയായിരുന്ന ദേവേന്ദ്ര ഫഡ്നവിസ് തയ്യാറായത്. 12 അംഗങ്ങള് അടങ്ങുന്ന കര്‍ഷക നേതാക്കളും ആറ് സര്‍ക്കാര് പ്രതിനിധികളും നടത്തിയ ചര്‍ച്ചയില് കര്‍ഷകര് ഉന്നയിച്ച ആവശ്യങ്ങള് പരിഹരിക്കുമെന്ന് ഉറപ്പുനല്‍കിക്കൊണ്ട് പ്രക്ഷോഭകരുമായി സര്‍ക്കാര് കരാറില് ഏര്‍പ്പെട്ടതിനെ തുടര്‍ന്നാണ് സമരം പിന്‍വലിക്കാന് തീരുമാനമായത്.\nഇതിനു പിന്നാലെ നടന്ന രാജ്യ തലസ്ഥാനത്തെ ചെങ്കടലാക്കിയ കിസാന് മസ്ദൂര് സംഘര്‍ഷ് റാലിയും സമര ചരിത്രം തിരുത്തിക്കുറിച്ച് കേന്ദ്ര സര്‍ക്കാര് നയങ്ങള്‍ക്കെതിരെ ലക്ഷങ്ങളെ സംഘടിപ്പിച്ചു. 2018 സെപ്തംബര് അഞ്ചിന് രാംലീല മൈതാനിയില് നിന്ന് ആരംഭിച്ച മാര്‍ച്ച് പാര്‍ലമെന്റ് സ്ട്രീറ്റിലെ വമ്പിച്ച പൊതുയോഗത്തോടെയായിരുന്നു സമാപിച്ചത്. കര്‍ഷക തൊഴിലാളി വിരുദ്ധ നയങ്ങള് പിന്തുടരുന്ന മോദി സര്‍ക്കാരിനെതിരായ ശക്തമായ താക്കീതായിരുന്നു കിസാന് സഭയുടെയും,സിഐടിയുവിന്റെയും അഗ്രിക്കള്‍ച്ചര് വര്‍ക്കഴ്‌സ് യൂണിയന്റെയും നേതൃത്വത്തില് സംഘടിപ്പിച്ച റാലി. നല്ല ദിനങ്ങള് സമ്മാനിക്കുമെന്ന് പറഞ്ഞ് അധികാരത്തിലേറിയ മോദിസര്‍ക്കാരിനെ പുറത്താക്കി രാജ്യത്ത് യഥാര്‍ത്ഥ നല്ല ദിനങ്ങള് കൊണ്ടുവരുമെന്നായിരുന്നു സമരം ഒറ്റക്കെട്ടായി പ്രഖ്യപിച്ചത്.\nഭാരതീയ കിസാന് യൂണിയന്‍റെ നേതൃത്വത്തില് ഉത്തരാഖണ്ഡില് നിന്ന് യുപി വഴി ഡല്‍ഹിയിലേക്ക് കര്‍ഷകരുടെ 'കിസാന് ക്രാന്തി പദയാത്ര' നടന്നത് ഇതേ വര്‍ഷമായിരുന്നു. സെപ്റ്റംബര് 23ന് ഉത്തരാഖണ്ഡിലെ പതഞ്ജലിയില് നിന്ന് തുടങ്ങി ഒക്ടോബര് രണ്ടിന് ഡല്‍ഹിയിലെ കിസാന്‍ഘട്ടില് സമാപനം എന്നായിരുന്നു ഭാരതീയ കിസാന് യൂണിയന്റെ പരിപാടി. മോദിയുടെ കര്‍ഷക വിരുദ്ധ നയങ്ങള്‍ക്കെതിരെ എഴുപതിനായിരത്തോളം വരുന്ന കര്‍ഷകരാണ് ഈ പദയാത്രയില് അണിനിരന്ന് തലസ്ഥാനത്തേക്ക് സംഘടിച്ചെത്തിയത്. ഡല്‍ഹിയുമായി അതിര്‍ത്തി പങ്കിടുന്ന ഗാസിയാബാദില് വച്ച് പൊലീസ് സമരക്കാരെ തടയുകയും സമാധാനപരമായി നീങ്ങുകയായിരുന്ന പ്രതിഷേധം സംഘര്‍ഷത്തിലേക്ക് നീങ്ങുകയും ചെയ്തതോടെ വന് മാധ്യമ ശ്രദ്ധ നേടിയിരുന്നു. പ്രതിഷേധക്കാരെ പിരിച്ചുവിടാന് ഡല്‍ഹി പൊലീസ് കണ്ണീര്‍വാതകവും ജലപീരങ്കിയും പ്രയോഗിച്ചു. പലര്‍ക്കും പരുക്കേറ്റു.\nകിസാന് ക്രാന്തി പദയാത്രയ്ക്കിടെ കര്‍ഷകര്‍ക്ക് നേരെ പൊലീസ് ജലപീരങ്കി പ്രയോഗിച്ചപ്പോള്\n'ചോര് സര്‍ക്കാര്' (കള്ളന്മാരുടെ സര്‍ക്കാര്) എന്ന മുദ്രാവാക്യമായിരുന്നു ഈ റാലിയില് മുഴങ്ങിക്കേട്ടത്. കര്‍ഷകരെ ഡല്‍ഹിയില് പ്രവേശിക്കാന് അനുവദിക്കണമെന്ന് അന്നും മുഖ്യമന്തി അരവിന്ദ് കെജ്രിവാള് കേന്ദ്ര സര്‍ക്കാരിനോട് ആവശ്യപ്പെട്ടിരുന്നു. സിപിഎം, സമാജ് വാദി പാര്‍ട്ടി നേതാക്കളും റാലിയെ പിന്തുണച്ച് രംഗത്തെത്തിയിരുന്നു. ലോകത്തെമ്പാടുമുള്ള ഇന്ത്യക്കാര് ഗാന്ധിജിയുടെ 150ാം ജന്മദിനം ആഘോഷിക്കുമ്പോള് മോദി സര്‍ക്കാര് കര്‍ഷകരെ ലാത്തിചാര്‍ജ്ജ് ചെയ്യുകയും അവര്‍ക്ക് നേരെ കണ്ണീര് വാതകം പ്രയോഗിക്കുകയുമാണ്. കര്‍ഷകരെ അടിച്ചമര്‍ത്തുന്ന കാര്യത്തില് ബ്രിട്ടീഷ് ഗവണ്‍മെന്റില് നിന്ന് ഒട്ടും വ്യത്യസ്തമല്ല തങ്ങളുമെന്ന് വ്യക്തമാക്കുകയാണ് മോദി സര്‍ക്കാര് എന്നായിരുന്നു കോണ്‍ഗ്രസിന്‍റെ പ്രതികരണം. കര്‍ഷകരുടെ ആവശ്യം പരിഗണിക്കാമെന്ന് അന്ന് ആഭ്യന്തര മന്ത്രിയായിരുന്ന രാജ് നാഥ് സിങ്ങിന്റെ നേതൃത്വത്തില് നടന്ന ചര്‍ച്ചയില് ഉറപ്പു നല്‍കിയെങ്കിലും പതിവു പല്ലവിയായി അതും അവശേഷിച്ചു. അങ്ങനെ കര്‍ഷക രോഷം വീണ്ടും തലസ്ഥാനത്തേക്ക് ഇരച്ചെത്തി.\nവിവിധ ഘടക സംഘടനകളുടെ കൊടികളുമായി ആയിരങ്ങളാണ് കിസാന് മുക്തി മാര്‍ച്ചില് പങ്കെടുത്തിരുന്നത്. കര്‍ഷകര് നേരിടുന്ന പ്രശ്നങ്ങള് ചര്‍ച്ചചെയ്യാനായി പാര്‍ലമെന്‍റിന്‍റെ പ്രത്യേക സമ്മേളനം വിളിക്കണമെന്നായിരുന്നു അന്ന് കര്‍ഷകര് ഉന്നയിച്ച പ്രധാന ആവശ്യം. കാര്‍ഷിക കടങ്ങള് എഴുതിത്തള്ളുക, കാര്‍ഷിക വിളകള്‍ക്ക് മിനിമം വിലസ്ഥിരത ഉറപ്പാക്കുക, നരേന്ദ്ര മോദി സര്‍ക്കാരിന്‍റെ കര്‍ഷക വിരുദ്ധ നയങ്ങള് പിന്‍വലിക്കുക തുടങ്ങിയ ആവശ്യങ്ങളും അവര് മുന്നോട്ടുവച്ചു. 207 സംഘടനകള് ചേര്‍ന്നായിരുന്നു കോ-ഓഡിനേഷന് കമ്മിറ്റി രൂപീകരിച്ചത്. 21 രാഷ്ട്രീയ പാര്‍ട്ടികളും സമരത്തിന് പിന്തുണ അറിയിച്ചിരുന്നു. മേധപട്കര്, യോഗേന്ദ്ര യാദവ് തുടങ്ങി സാമൂഹ്യ പ്രവര്‍ത്തകരും കര്‍ഷകര്‍ക്കൊപ്പം അണിനിരന്നിരുന്നു.\nകിസാന് മുക്തി മാര്‍ച്ചില് പങ്കെടുത്ത കര്‍ഷകര്\nചരിത്രമാകുന്ന 'ഡല്‍ഹി ചലോ'\nകർഷകവിരുദ്ധ നിയമങ്ങൾക്കെതിരെ തലസ്ഥാന നഗരിയിലേക്ക് മാർച്ച് ചെയ്ത കർഷകരെ തടയാൻ പൊലീസും അർധസൈനിക വിഭാഗങ്ങളും ഒരുക്കിയ എല്ലാ പ്രതിരോധ സന്നാഹങ്ങളെയും തകർത്തെറിഞ്ഞാണ് ഇത്തവണ കര്‍ഷക സമരം മുന്നേറുന്നത്. ജലപീരങ്കികളും കണ്ണീർവാതക പ്രയോഗവും ഗ്രനേഡുകളും ലാത്തിയടികളും കർഷകരുടെ സമരവീര്യത്തെ തകർത്തില്ല. പകരം ഈ പ്രതിരോധത്തെ ഉത്തേജനമായി കണ്ട് മുന്നേറുകയാണ് കര്‍ഷകര്. പൊലീസ് പടയെ ഉപയോഗിച്ച് താല്‍ക്കാലിക ജയിലുകളില് അവരെ തടവിലാക്കാമെന്ന അധികാരികളുടെ വ്യാമോഹങ്ങളും അസ്ഥാനത്തായി. ഡല്‍ഹി നഗരത്തിലെ സ്റ്റേഡിയങ്ങൾ ജയിലുകളാക്കി മാറ്റാൻ മുഖ്യമന്ത്രി അരവിന്ദ് കേജ്‌രിവാള് അനുമതി നല്‍കാത്തതായിരുന്നു തിരിച്ചടിയായത്.\nപൊലീസിനെയും അർധസൈനിക വിഭാഗങ്ങളെയും ഉപയോഗിച്ച് കർഷകരെ അടിച്ചമർത്താമെന്ന വ്യാമോഹം വിനാശകരമാകുമെന്ന തിരിച്ചറിവ് മോദി ഭരണവൃത്തങ്ങൾക്ക് ഉണ്ടായെന്നുവേണം കരുതാൻ. ‘ജയ് ജവാൻ, ജയ് കിസാൻ’ എന്ന കർഷക‑സൈനിക ഐക്യദാർഢ്യത്തിന്റെ മുദ്രാവാക്യത്താല് സുരക്ഷാസേനയുമായി കര്‍ഷകര് ഏറ്റുമുട്ടി. ഏതു പ്രതികൂലാവസ്ഥയിലും നീണ്ടുനിൽക്കുന്ന പോരാട്ടത്തിന് തയ്യാറെടുത്താണ് അവര് തലസ്ഥാന നഗരിയിലേക്ക് കടന്നിരിക്കുന്നത്. പ്രതിപക്ഷ പാര്‍ട്ടികളുടെ പിന്തുണകള്‍ക്കപ്പുറം കർഷകരും തൊഴിലാളികളും വിദ്യാർത്ഥികളും ബുദ്ധിജീവികളുമടക്കമുള്ള പൊതുസമൂഹത്തിന്‍റെ സമരൈക്യത്തിന് ഊന്നൽ നൽകിയെന്നതും ഈ കര്‍ഷക പ്രതിഷേധത്തെ വ്യത്യസ്തമാക്കുന്നു.\nപാർലമെന്ററി കീഴ്‌വഴക്കങ്ങളെയും ജനാധിപത്യ മര്യാദകളെയും കാറ്റിൽപറത്തി പാസാക്കിയെടുത്ത കർഷക നിയമങ്ങൾ കർഷകർക്ക് ഏറെ പ്രയോജനകരമായ നിയമമാണെന്ന് കേന്ദ്രസര്‍ക്കാര് ആവര്‍ത്തിക്കുമ്പോഴും കാര്‍ഷിക നിയമത്തിനെതിരെ രാജ്യത്തിന്റെ വിവിധ ഭാഗങ്ങളില് ഉയര്‍ന്ന സമരങ്ങളെ തണുപ്പിക്കാന് വിളകള്‍ക്ക് താങ്ങുവില വര്‍ദ്ധിപ്പിക്കുന്നതടക്കമുള്ള കണ്ണില്‍പൊടിയിടുന്ന നീക്കങ്ങളുണ്ടാകുമ്പോഴും ഇതെല്ലാം തള്ളി കര്‍ഷകര് ഉറച്ച മനസ്സോടെ മുന്നേറുകയാണ്. ഇക്കാരണങ്ങള് തന്നെയാണ് ഡല്‍ഹി ചലോ മാര്‍ച്ച് വിപ്ലവകരമായ മാറ്റത്തെ പ്രഖ്യാപിക്കുന്ന പ്രക്ഷോഭമായിരിക്കുമെന്ന നിഗമനത്തിലെത്തിക്കുന്നതും.


Kannur Intuc Workers in Citu, കണ്ണൂരിൽ കോൺഗ്രസിന് ഞെട്ടൽ; 61 പേർ ഇടത് പാളയത്തിലേക്ക്! 'തെരുവ് യുദ്ധ'ത്തിന് ക്ലൈമാക്സ്, വീഡിയോ കാണാം - intuc workers joined citu in kannur over disputes with corporation - Samayam Malayalam\nintuc workers joined citu in kannur over disputes with corporation\nകണ്ണൂരിൽ കോൺഗ്രസിന് ഞെട്ടൽ; 61 പേർ ഇടത് പാളയത്തിലേക്ക്! 'തെരുവ് യുദ്ധ'ത്തിന് ക്ലൈമാക്സ്, വീഡിയോ കാണാം\nCurated by Samayam Desk | Samayam Malayalam | Updated: Oct 29, 2021, 11:03 PM\nകണ്ണൂരിൽ കോൺഗ്രസ് ട്രേഡ് യൂണിയനായ ഐഎൻടിയുസി വിട്ട് സിഐടിയുവിലേക്ക് കൂടുമാറ്റം. ഐഎൻടിയുസി പ്രവർത്തകരും അനുഭാവികളും ഉൾപ്പെടെ 61 പേരാണ് സിഐടിയുവിൽ ചേർന്നത്.\nകണ്ണൂർ: കണ്ണൂരിൽ തെരുവ് യുദ്ധത്തിന് ക്ലൈമാക്സ്. കണ്ണൂർ കോർപറേഷനും വഴിയോര കച്ചവടക്കാരും തമ്മിൽ പോര് മുറുകിയപ്പോൾ 61 പേർ കോൺഗ്രസ് ട്രേഡ് യൂണിയനായ ഐഎൻടിയുസി വിട്ട് സിഐടിയുവിൽ കൂട്ടത്തോടെ കൂടുമാറി. ഇതോടെ കണ്ണൂരിൽ തെരുവുകച്ചവടക്കാരും കോർപറേഷനും തമ്മിലുള്ള തർക്കം രാഷ്ട്രീയ പോരിലേക്കെത്തിയിരിക്കുകയാണ്. ഇനി തൊഴിലാളികളെ ഒഴിപ്പിക്കാനെത്തിയാൽ വിവരമറിയുമെന്നാണ് കോർപറേഷന് സിപിഎമ്മിൻ്റെ മുന്നറിയിപ്പ്. തെരുവുകച്ചവടക്കാരെ ഒഴിപ്പിക്കുന്നത് തടയാതിരുന്ന ഐഎൻടിയുസിയുടെ വീഴ്ച്ച നൽകിയ അവസരം മുതലെടുത്തു കൊണ്ടു സിഐടിയു-സിപിഎം നേതാക്കൾ കളമറിഞ്ഞു കളിച്ചതോടെയാണ് കണ്ണൂർ കോർപറേഷൻ ഭരിക്കുന്ന കോൺഗ്രസിനും ഐഎൻടിയുസിക്കും കനത്ത തിരിച്ചടിയായി മാറിയത്.\n61 കച്ചവടക്കാർ സിഐടിയുവിൽ\nകണ്ണൂർ കോർപറേഷൻ തെരുവ് കച്ചവടക്കാരെ ഒഴിപ്പിക്കാൻ നടത്തുന്ന നീക്കങ്ങളിൽ പ്രതിഷേധിച്ച് കണ്ണൂർ പ്രസ് ക്ലബ്ബ് ജംഗ്ഷനിലെ 61 കച്ചവടക്കാരാണ് സിഐടിയുവിൽ ചേർന്ന് പ്രവർത്തിക്കാൻ തീരുമാനിച്ചത്. കഴിഞ്ഞ 20 വർഷമായി നഗരത്തിൽ സജീവമായി പ്രവർത്തിക്കുന്ന ഐഎൻടിയുസി പ്രവർത്തകരും അനുഭാവികളും ഉൾപ്പെടെയുള്ളവരാണ് സിഐടിയുവിൽ ചേർന്നത്. കണ്ണൂർ പ്രസ് ക്ലബ്ബ് ജംഗ്ഷൻ റോഡരികിൽ നടന്ന ചടങ്ങിൽ സിപിഎം ജില്ലാ സെക്രട്ടറി എം വി ജയരാജൻ തെരുവ് കച്ചവടക്കാരുടെ പ്രതിനിധിയായ ഫൈസലിനെ രക്തഹാരമണിയിച്ചു സിഐടിയുവിലേക്ക് സ്വാഗതം ചെയ്തു.\n'ബലപ്രയോഗത്തിലൂടെ കുടിയൊഴിപ്പിക്കാൻ ശ്രമം'\nഇന്ത്യയിൽ തെരുവുകച്ചവടക്കാരെ വികസനത്തിന് വേണ്ടി കുടിയൊഴിപ്പിക്കാറുണ്ടെങ്കിലും കണ്ണൂർ നഗരത്തിൽ നടന്നത് അതല്ലെന്നും ജയരാജൻ പറഞ്ഞു. വികസനത്തിൻ്റെ പേരിൽ കുടിയൊഴിപ്പിക്കുന്നതിനോട് വ്യാപാരികളും ജനങ്ങളും സഹകരിക്കാറുണ്ട്. എന്നാൽ അതിനല്ലാതെ ബലപ്രയോഗത്തിലൂടെ കുടിയൊഴിപ്പിക്കാനാണ് കോർപറേഷൻ ശ്രമിച്ചത്. തെരുവ് കച്ചവടക്കാർക്ക് മറ്റു സംവിധാനമൊരുക്കാതെ കുടിയൊഴിപ്പിക്കുന്നതിനാണ് തൊഴിലാളികൾ എതിർക്കുന്നത്. ഒരു കൗൺസിലറുടെ നേതൃത്വത്തിൽ വാഹനങ്ങളും മറ്റു സന്നാഹങ്ങളുമായി വന്നു ബലപ്രയോഗത്തിലുടെ ഒഴിപ്പിക്കാൻ ശ്രമിക്കുകയായിരുന്നുവെന്നും അദ്ദേഹം പറഞ്ഞു.\n'ഇനി സിഐടിയു ശക്തമായി എതിർക്കും'\nകോർപറേഷൻ മേയർ ജനാധിപത്യ രീതിയിൽ ചർച്ച ചെയ്തു പ്രശ്ന പരിഹാരമുണ്ടാക്കാൻ തൊഴിലാളികളെയും സിഐടിയുവിനെയും വിളിച്ചു വരുത്തി ചർച്ച നടത്താൻ തയ്യാറായില്ലെന്നും ജയരാജൻ പറഞ്ഞു. ഇനി തെരുവ് കച്ചവടക്കാരെ ഒഴിപ്പിക്കാൻ അനുവദിക്കില്ലെന്നും സിഐടിയു ശക്തമായി എതിർക്കുമെന്നും ജയരാജൻ മുന്നറിയിപ്പു നൽകി. നഗരസഭയായ കാലം മുതലേ വഴിയോര കച്ചവടക്കാരെ ഒഴിപ്പിക്കാൻ ഭരണാധികാരികൾ ശ്രമിക്കുകയാണെന്ന് സിഐടിയുവിൽ ചേർന്ന തൊഴിലാളികളുടെ പ്രതിനിധി ഫൈസൽ പറഞ്ഞു.\nഐഎൻടിയുസി വിടാൻ കാരണം\nപലവട്ടം മേയറെ കണ്ടു ചർച്ച നടത്താൻ പോയതാണ്. എന്നാൽ ഞങ്ങളെ കാണാൻ പോലും തയ്യാറായില്ല. ഞങ്ങൾ മാറാൻ തയ്യാറാണെന്ന് അറിയിച്ചിരുന്നു. പകരം മൂന്ന് സ്ഥലങ്ങളിലേതെങ്കിലും ഒന്നിൽ സൗകര്യമേർപ്പെടുത്താൻ ആവശ്യപ്പെട്ടിരുന്നു. എന്നാൽ ഇതംഗീകരിക്കാതെ ബലം പ്രയോഗിച്ചു ഒഴിപ്പിക്കാനാണ് ശ്രമിച്ചത്. ഈ വിഷയം ഐഎൻടിയുസി നേതൃത്വത്തോട് അറിയിച്ചിരുന്നുവെങ്കിലും വേണ്ട ഇടപെടൽ ഇല്ലാത്തതിനാലാണ് സിഐടിയുവിൽ ചേരാൻ തീരുമാനിച്ചതെന്നും ഫൈസൽ പറഞ്ഞു. സിഐടിയു ജില്ലാ ജനറൽ സെക്രട്ടറി അരക്കൻ ബാലൻ, കെ മനോഹരൻ തുടങ്ങിയവർ സ്വീകരണ പരിപാടിയിൽ പങ്കെടുത്തു.\nVideo-തെരുവ് യുദ്ധത്തിന് ക്ലൈമാക്സ്; കണ്ണൂരിൽ 61 പേർ കോൺഗ്രസ് വിട്ടു\nതെരുവ് യുദ്ധത്തിന് ക്ലൈമാക്സ്; കണ്ണൂരിൽ 61 പേർ കോൺഗ്രസ് വിട്ടു\nആര്‍ട്ടിക്കിള് ഷോഒടുവിൽ സഹികെട്ട് കൊയ്യംകാർ; ഇനി കാളവണ്ടിയുമായി നഗരത്തിലേക്ക്, വീഡിയോ കാണാം\nWeb Title : intuc workers joined citu in kannur over disputes with corporation


Vidya adjudged worst dressed celebrity , വിദ്യയുടേത് മോശം വസ്ത്രധാരണം? - Malayalam Filmibeat\nവിദ്യയുടെ വസ്‌ത്രധാരണം മോശമാണെന്ന് ഡിസൈനര്‍മാര്\n| Published: Tuesday, June 17, 2008, 15:37 [IST]\nഅഭിനയത്തില് തനിയ്‌ക്കെത്രത്തോളം പ്രതിഭയുണ്ടെന്നകാര്യം വിദ്യാ ബാലന് തെളിയിച്ചുകഴിഞ്ഞതാണ്. ബോളിവുഡാകട്ടെ വിദ്യയിലെ അഭിനേത്രിയെ അംഗീകരിക്കുകയും ചെയ്‌തിട്ടുണ്ട്.\nഎന്നാല് വിദ്യ വസ്‌ത്രധാരണത്തില് വേണ്ടത്ര ശ്രദ്ധകാണിക്കുന്നില്ലെന്നാണ് ബോളിവുഡിലെ സ്‌റ്റൈലിസ്‌റ്റുകള് വിലയിരുത്തുന്നത്. 'ഏറ്റവും മോശം വസ്‌ത്രം ധരിക്കുന്ന പ്രശസ്‌ത'യെന്നാണ് ബോളിവുഡിലെ മുമ്പന് ഡിസൈനര്‍മാര് വിദ്യയെ വിശേഷിപ്പിക്കുന്നത്.\nചില ചിത്രങ്ങളിലും പൊതുചടങ്ങുകളില് എത്തുമ്പോഴും വിദ്യ ആകര്‍ഷകമല്ലാത്ത വസ്‌ത്രങ്ങള് ധരിക്കുന്നുവെന്നാണ് ഇവര് ആരോപിക്കുന്നത്. 'ഹെയ് ബേബി', ഏറ്റവും പുതിയ ചിത്രമായ 'കിസ്‌മത്ത് കണക്ഷന്' എന്നിവയിലെ വിദ്യയുടെ വസ്‌ത്രധാരണത്തെയും ഡിസൈനര്‍മാര് കുറ്റപ്പെടുത്തുന്നുണ്ട്.\nവിദ്യ നല്ലൊരു അഭിനേത്രിയാണ്. എന്നാല് അവരുടെ വസ്‌ത്രസങ്കല്‍പ്പം മാറ്റേണ്ടതുണ്ട്. പരിണീതയില് അവരുടെ വേഷം ഗംഭീരമായിരുന്നു. പക്ഷേ പിന്നീട് ഒരു ചിത്രത്തിലും വസ്‌ത്രാലങ്കാരത്തില് വിദ്യ ശ്രദ്ധിച്ചില്ല- ബോളിവുഡിലെ വസ്‌ത്രാലങ്കാര വിദഗ്‌ധനായ മനീഷ് മല്‍ഗോത്ര വിദ്യയെക്കുറിച്ച് പറയുന്നതിങ്ങനെയാണ്.\nഎന്നാല് ആരൊക്കെ എന്തൊക്കെപ്പറഞ്ഞാലും തനിക്ക് ഒരു കുലുക്കവുമില്ലെന്ന ഭാവത്തിലാണ് വിദ്യയുടെ നടപ്പ്. സിനിമയിലെ കഥാപാത്രം ശ്രദ്ധിക്കപ്പെടാന് സഹായിക്കുന്നവരായിരിക്കണം വസ്‌ത്രങ്ങള് അതില്‍ക്കവിഞ്ഞ പ്രാധാന്യമൊന്നും അതിനില്ല. ഇത്തരം വിമര്‍ശനങ്ങള് കേള്‍ക്കുന്നത് പതിവാണ്. അക്കാര്യമോര്‍ത്ത് ഞാന് ആകുലപ്പെടാറില്ല- വിമര്‍ശനങ്ങളോട് വിദ്യ പ്രതികരിക്കുന്നതിങ്ങനെയാണ്.\nStory first published: Tuesday, June 17, 2008, 15:37 [IST]


ടാഗോര് തിയേറ്റര് സാംസ്കാരിക കേന്ദ്രമാക്കുന്നു | Tagore Theatre to be made culture centre - Malayalam Oneindia\nടാഗോര് തിയേറ്റര് സാംസ്കാരിക കേന്ദ്രമാക്കുന്നു\nതിരുവനന്തപുരം: ടാഗോര് തിയേറ്റര് സ്വകാര്യ പങ്കാളിത്തത്തോടെ ആധുനിക സാംസ്കാരിക കേന്ദ്രമായി വികസിപ്പിക്കാന് സര്‍ക്കാര് ഒരുങ്ങുന്നു.\nമൂന്ന് ഓഡിറ്റോറിയങ്ങളായി തിയേറ്റര് വികസിപ്പിക്കാനാണ് പദ്ധതി. 1000 പേര്‍ക്കും 500 പേര്‍ക്കു ഇരിക്കാവുന്ന രണ്ട് ഓഡിറ്റോറിയങ്ങളും 500 പേര്‍ക്ക് ഇരിക്കാവുന്ന ഒരു ആംഫിതിയേറ്ററും നിര്‍മിക്കാനാണ് ഉദ്ദേശിക്കുന്നത്. 1245 പേര്‍ക്ക് ഇരിക്കാവുന്ന ഒരു ഓഡിറ്റോറിയമാണ് ഇപ്പോള് ടാഗോര് തിയേറ്ററിലുള്ളത്.\nചെലവിന്റെ പ്രധാനഭാഗവും വാണിജ്യ ആവശ്യങ്ങള്‍ക്ക് പാട്ടത്തിന് കൊടുത്ത് ഉണ്ടാക്കാനാണ് പദ്ധതി. പദ്ധതിയനുസരിച്ച് കരകൗശല മേഖല, പ്രദര്‍ശനഹാള്, ആര്‍ട് ഗ്യാലറി, കോണ്‍ഫറന്‍സ് ഹാള്, റസ്റോറന്റ്, റിക്രിയേഷന് സെന്റര്, ഓഫീസുകള്, ഷോപ്പിംഗ് ആര്‍ക്കേഡ് എന്നിവയാണ് കോംപ്ലക്സിലുണ്ടാവുക. ഇവ 30 വര്‍ഷത്തേക്ക് പാട്ടത്തിന് നല്‍കും.\nപദ്ധതിക്കായി ആഗോള ടെണ്ടര് വിളിച്ചിട്ടുണ്ട്. ടെണ്ടര് സമര്‍പ്പിക്കാനുള്ള അവസാന തീയതി ആഗസ്ത് 16 ആണ്.\nതിയേറ്റര് സ്വകാര്യ പങ്കാളിത്തത്തോടെ വികസിപ്പിക്കാനുള്ള പദ്ധതിക്കെതിരെ ശക്തമായ വിമര്‍ശനമാണ് ഉയര്‍ന്നിരിക്കുന്നത്. 1965ല് കേന്ദ്രസര്‍ക്കാറിന്റെ ഫണ്ടോടെയാണ് തിയേറ്റര് സ്ഥാപിച്ചത്. കോംപ്ലക്സ് വികസിപ്പിക്കുന്നതിന് 2002-2003ല് 20 ലക്ഷവും 2003-2004ല് 30 ലക്ഷവും ബജറ്റ് വിഹിതമായി അനുവദിച്ചിട്ടുണ്ട്. ഇത് ഉപയോഗിക്കാതെ കോംപ്ലക്സ് സ്വകാര്യ വ്യക്തികള്‍ക്ക് കൈമാറാനാണ് നീക്കമെന്ന് പദ്ധതിയുടെ വിമര്‍ശകര് ചൂണ്ടിക്കാട്ടുന്നു. ഇപ്പോള് 3.5 ലക്ഷം രൂപ കോംപ്ലക്സില് നിന്നും വാര്‍ഷിക വരുമാനമായി ലഭിക്കുന്നുണ്ട്.\nപദ്ധതിയുടെ കണ്‍സള്‍ട്ടന്റിന്റെ നിയമനവും വിമര്‍ശനത്തിടയാക്കിയിട്ടുണ്ട്. 23 ലക്ഷമാണ് കണ്‍സള്‍ട്ടന്റിന് കണ്‍സള്‍ട്ടന്‍സി ഫീസായി നല്‍കുന്നത്.


ശബരിമലയിലെ സ്ത്രീപ്രവേശം സര്‍വകക്ഷിയോഗത്തിനും അഭിപ്രായ വോട്ടെടുപ്പിനും സര്‍ക്കാര് തയാര് –മന്ത്രി | Madhyamam\ndate_range5Jun 2016 1:49 AM GMT\nശബരിമലയിലെ സ്ത്രീപ്രവേശം സര്‍വകക്ഷിയോഗത്തിനും അഭിപ്രായ വോട്ടെടുപ്പിനും സര്‍ക്കാര് തയാര് –മന്ത്രി\nകോടതിവിധിയുടെ അടിസ്ഥാനത്തില് മാത്രം സ്ത്രീപ്രവേശം സാധ്യമാക്കാനാവില്ല\nതിരുവനന്തപുരം: ശബരിമലയിലെ സ്ത്രീപ്രവേശവുമായി ബന്ധപ്പെട്ട് അഭിപ്രായ രൂപവത്കരണത്തിനായി സര്‍വകക്ഷിയോഗം വിളിക്കാനും അഭിപ്രായ വോട്ടെടുപ്പ് നടത്താനും സര്‍ക്കാര് തയാറാണെന്ന് ദേവസ്വം മന്ത്രി കടകംപള്ളി സുരേന്ദ്രന്. കോടതിവിധിയുടെ അടിസ്ഥാനത്തില് മാത്രം സ്ത്രീപ്രവേശം സാധ്യമാക്കാന് കഴിയില്ല. അഭിപ്രായസമന്വയം ഇക്കാര്യത്തിലുണ്ടാകണം. ഭക്തരുടെ വികാരം മുറിപ്പെടുത്തുന്ന യാതൊരു സമീപനവും സര്‍ക്കാര് സ്വീകരിക്കില്ളെന്നും അദ്ദേഹം പറഞ്ഞു. ദേവസ്വം ബോര്‍ഡുകളുടെ പ്രവര്‍ത്തന അവലോകന യോഗതീരുമാനങ്ങള് മാധ്യമങ്ങളോട് വിശദീകരിക്കുകയായിരുന്നു മന്ത്രി. വഴിപാട് നിരക്കുകള് വര്‍ധിപ്പിച്ച നടപടി സര്‍ക്കാര് പുന$പരിശോധിക്കും. നിരക്കുവര്‍ധന നടപ്പാക്കാന് മൂന്നുമാസം മുമ്പ് തീരുമാനിച്ചിരുന്നെങ്കിലും ഈമാസം മുതലാണ് തുടങ്ങിയത്. വഴിപാട് നടത്തിപ്പിന്‍െറ ചെലവ് കുത്തനേ ഉയര്‍ന്ന സാഹചര്യത്തിലാണ് നിരക്കുകൂട്ടാന് തീരുമാനിച്ചത്. എതിര്‍പ്പുയര്‍ന്ന സാഹചര്യത്തില് പുന$പരിശോധിക്കാന് സര്‍ക്കാര് തയാറാണ്.\nദേവസ്വം ബോര്‍ഡിലെ ഓഫിസ് ജീവനക്കാരുടെ (എസ്റ്റാബ്ളിഷ്മെന്‍റ്) നിയമനം പി.എസ്.സിക്ക് വിടും. ഇക്കാര്യത്തില് ദേവസ്വം ബോര്‍ഡുകളും സമ്മതം അറിയിച്ചിട്ടുണ്ട്. സംവരണം ഉറപ്പാക്കാനും ഹിന്ദുക്കള്‍ക്ക് നിയമനം നല്‍കാനും ഇതില് വ്യവസ്ഥകളുണ്ട്. നിലവിലുള്ള ചില നിയമങ്ങള് ഭേദഗതി ചെയ്താലേ പി.എസ്.സിക്ക് വിടുന്ന നടപടി പൂര്‍ത്തിയാക്കാനാകൂ. ദേവസ്വം ബോര്‍ഡുകളിലെ പ്രശ്നങ്ങള് ചര്‍ച്ചചെയ്യാന് പ്രത്യേക യോഗം വിളിക്കും. ശബരിമലയിലെ യാത്ര, റോഡ്, മറ്റ് അടിസ്ഥാനസൗകര്യങ്ങള് എന്നിവ ചര്‍ച്ചചെയ്യാന് ആറിനും ഗുരുവായൂര്, കൂടല്‍മാണിക്യം ദേവസ്വങ്ങളുമായുള്ള ചര്‍ച്ച ഒമ്പതിനും നടക്കും. കൊച്ചി ദേവസ്വം ബോര്‍ഡ് സംബന്ധിച്ച ചര്‍ച്ച 19ന് നിശ്ചയിച്ചിട്ടുണ്ട്. മലബാര് ദേവസ്വം ബോര്‍ഡിനായും പത്മനാഭസ്വാമി ക്ഷേത്രത്തിനായും പിന്നീട് യോഗം വിളിക്കും.\nമലബാര് ദേവസ്വം ബോര്‍ഡ് രൂപവത്കരിച്ചെങ്കിലും അതിന്‍െറ ചട്ടങ്ങളൊന്നും ആയിട്ടില്ല. സാമ്പത്തിക പ്രതിസന്ധി കാരണം ജീവനക്കാര്‍ക്ക് ശമ്പളംപോലും നല്‍കുന്നില്ല. 68 കോടി കുടിശ്ശിക സര്‍ക്കാര് നല്‍കാനുള്ളതില് 19 കോടി കഴിഞ്ഞ ദിവസം നല്‍കി. ഗുരുവായൂരില് ഭക്തര്‍ക്ക് കൂടുതല് സൗകര്യം ഒരുക്കും.കോടതി ഇടപെടലുകളും നിയന്ത്രണങ്ങളും ക്ഷേത്രങ്ങളുടെ ദൈനംദിന പ്രവര്‍ത്തനങ്ങളെപോലും ബാധിക്കുന്നെന്നും യോഗം വിലയിരുത്തി. ഇക്കാര്യം സര്‍ക്കാര് തലത്തില് ആലോചിക്കും. നിലയ്ക്കലില് ടോള് ഏര്‍പ്പെടുത്തിയതായുള്ള ആരോപണം തെറ്റാണെന്നും മന്ത്രി പറഞ്ഞു. ദേവസ്വം ബോര്‍ഡ് പ്രസിഡന്‍റുമാരും ബോര്‍ഡ് അംഗങ്ങളും ഉന്നത ഉദ്യോഗസ്ഥരും ചര്‍ച്ചയില് പങ്കെടുത്തു.


ഗ്രീസില് വന് ഭൂചലനം: തീവ്രത 5.1 രേഖപ്പെടുത്തി\nGreece, First Published 19, Jul 2019, 10:07 PM IST\nആദ്യ ചലനത്തിന് ശേഷം 3.1 തീവ്രതയോളം രേഖപ്പെടുത്തിയ ഏഴ് തുടര്‍ചനങ്ങളും ഉണ്ടായതായി ഏഥന്‍സ് ഇന്‍സ്റ്റിറ്റ്യൂട്ട് ഓഫ് ജിയോ ഡൈനാമിക്സ് വ്യക്തമാക്കി. ലഘുവായതും എന്നാല് തീവ്രമായതുമാണ് ഭൂചലനം എന്നാണ് യൂറോപ്യന് മെഡിറ്റനേറിയന് സീസ്മോളജി സെന്‍റര് പറയുന്നത്.\nഏഥന്‍സ്: ഗ്രീസ് തലസ്ഥാനം ഏഥന്‍സില് വന് ഭൂചലനം. വെള്ളിയാഴ്ച ഉച്ചയോടെയാണ് ഭൂകമ്പം ഉണ്ടായത്. ഭൂകമ്പം അനുഭവപ്പെട്ടതോടെ പരിഭ്രാന്തരായ ജനങ്ങള് തെരുവിലേക്ക് ഇറങ്ങി. റിക്ടര് സ്കെയിലില് 5.1 രേഖപ്പെടുത്തിയ ഭൂചലനമാണ് ഉണ്ടായത് എന്നാണ് ഗ്രീക്ക് അധികൃതരെ ഉദ്ധരിച്ച് സിഎന്‍എന് റിപ്പോര്‍ട്ട് ചെയ്യുന്നത്. ഏഥന്‍സില് നിന്നും 23 കിലോമീറ്റര് മാറി തെക്ക് പടിഞ്ഞാറന് പ്രദേശത്താണ് ഭൂകമ്പത്തിന്‍റെ പ്രഭവകേന്ദ്രം എന്നാണ് ഏഥന്‍സ് ഇന്‍സ്റ്റിറ്റ്യൂട്ട് ഓഫ് ജിയോ ഡൈനാമിക്സ് പറയുന്നത്.\nആദ്യ ചലനത്തിന് ശേഷം 3.1 തീവ്രതയോളം രേഖപ്പെടുത്തിയ ഏഴ് തുടര്‍ചനങ്ങളും ഉണ്ടായതായി ഏഥന്‍സ് ഇന്‍സ്റ്റിറ്റ്യൂട്ട് ഓഫ് ജിയോ ഡൈനാമിക്സ് വ്യക്തമാക്കി. ലഘുവായതും എന്നാല് തീവ്രമായതുമാണ് ഭൂചലനം എന്നാണ് യൂറോപ്യന് മെഡിറ്റനേറിയന് സീസ്മോളജി സെന്‍റര് പറയുന്നത്. എന്നാല് ഭൂകമ്പത്തിന് ശേഷം ഗൗരവമായ പരിക്കുകളോ നാശനഷ്ടങ്ങളോ റിപ്പോര്‍ട്ട് ചെയ്തിട്ടില്ലെന്നാണ് പ്രഥമിക റിപ്പോര്‍ട്ടുകള്.\nഅറ്റിക്കാ പ്രദേശത്ത് ചില കെട്ടിടങ്ങള്‍ക്ക് നാശനഷ്ടം സംഭവിച്ചതായി സര്‍ക്കാര് വക്താവ് സ്റ്റെലിയസ് പെറ്റിസാസ് പ്രദേശിക മാധ്യമത്തോട് വ്യക്തമാക്കി. ഭൂകമ്പത്തെ തുടര്‍ന്ന് എലിവേറ്ററുകളിലും മറ്റും കുടുങ്ങിയവരെ രക്ഷിക്കാനും, മുടങ്ങിയ മൊബൈല് നെറ്റ്വര്‍ക്ക് സംവിധാനങ്ങള് പുനസ്ഥാപിക്കാനും പൊലീസ്, അഗ്നിശമന സേന അംഗങ്ങള് പരിശ്രമിക്കുകയാണെന്നും സര്‍ക്കാര് വക്താവ് കൂട്ടിച്ചേര്‍ത്തു.\nഭൂകമ്പം ബാധിച്ച പ്രദേശങ്ങളില് അടിയന്തര ഹെലികോപ്റ്റര് സേവനം ഗ്രീസ് ജനസുരക്ഷ മന്ത്രാലയം ലഭ്യമാക്കിയിട്ടുണ്ട്. യൂറോപ്പിലെ തന്നെ ഏറ്റവും കൂടുതല് ഭൂകമ്പ സാധ്യതയുള്ള രാജ്യമായാണ് ഗ്രീസിനെ കണക്കിലെടുക്കുന്നത്. ഭൂമിയുടെ മൂന്ന് പ്രധാന ഭൂപാളികളുടെ സംയോജന പ്രദേശത്തിന് മുകളിലാണ് ഗ്രീസ് സ്ഥിതി ചെയ്യുന്നത്. ജൂലൈ 2017 ഗ്രീസിലെ കോസില് 6.7 തീവ്രതയില് ഭൂകമ്പം ഉണ്ടായിരുന്നു. 1999 ല് ഗ്രീസിലെ ഭൂചലനത്തില് മരിച്ചത് 143 പേരായിരുന്നു.\nLast Updated 19, Jul 2019, 10:07 PM IST\nGreek capital Athens


ഇനി ‘change’ വേണ്ട, നമുക്ക് ‘modify’ ചെയ്യാം | vidhya\nOct 31, 2019, 11:35 PM IST\nനിത്യവും നാം ഉപയോഗിക്കുന്ന ചില വാക്കുകൾക്കുപകരം അതേസ്ഥാനത്ത് ഉപയോഗിക്കാവുന്ന ‘smart words’ പരിചയപ്പെടുത്തുകയാണിന്ന് ചെയ്യുന്നത്. നമ്മൾ ഔപചാരികമായ ഒരു പരിപാടിയിൽ അല്ലെങ്കിൽ ചുറ്റുപാടിലിരിക്കുമ്പോൾ, സാധാരണയായി ഉപയോഗിക്കുന്ന ചില ഇംഗ്ലീഷ് വാക്കുകളുണ്ട്. അവ നല്ലതാണ്, ശരിയുമാണ്. എന്നാൽ, അതിനുപകരം ഉപയോഗിക്കാവുന്ന ചില വാക്കുകൾകൂടി നാം അറിഞ്ഞിരിക്കണമല്ലോ.\nDaily Used Word: Change Smart Word: Modify\nഈ വാക്ക് എവിടെയൊക്കെ ശരിയായ വിധം ഉപയോഗിക്കാമെന്നു നോക്കാം. ഉദാഹരണത്തിന്, നിങ്ങൾ ഒരു ടീം ലീഡറോ ഒരു ടീച്ചറോ ആണെന്നിരിക്കട്ടെ. നിങ്ങളുടെ കീഴിലുള്ളവർ അല്ലെങ്കിൽ വിദ്യാർഥികൾ, അവർക്കുകൊടുത്ത പ്രവൃത്തി/ജോലി ചെയ്തുകൊണ്ടുവരുമ്പോൾ, അതിൽ ചില മാറ്റങ്ങൾ വേണ്ടിവന്നേ\nആ സമയത്ത്, ഇതൊന്ന് ‘change’ ചെയ്തുതരൂ എന്നു പറയുന്നതിനെക്കാൾ ‘modify’ ചെയ്യൂ എന്നുപറയുമ്പോൾ, കേൾക്കുന്നവർക്ക് പോസിറ്റീവായി തോന്നും. Change, change എന്നു പലപ്രാവശ്യം കേൾക്കുമ്പോൾ ‘അയ്യോ ഞാൻ ചെയ്തതെല്ലാം തെറ്റായിരുന്നോ’ എന്നു കേൾക്കുന്നയാളിന് തോന്നാം.\nCan you please change this? എന്നുപറയുന്ന അതേ സന്ദർഭത്തിൽ\nCan you please modify this?\nഎന്നുപറഞ്ഞാൽ, കേൾക്കുന്നയാളിന്, ഞാൻ ചെയ്തതു തെറ്റല്ല എന്നും, അല്പസ്വല്പം തിരുത്തലുകൾ മതി എന്നും ഒരു തോന്നലുണ്ടാകും.\nDaily Used Word: But Smart Word: However\nനാം ജീവിതത്തിൽ ഏറ്റവും കൂടുതൽ ഉപയോഗിക്കുന്ന വാക്കുകളിൽ ഒന്നായിരിക്കും ‘But’.\nകൂടുതൽ ആൾക്കാർക്കും ഇതറിയാമെങ്കിലും അറിയാത്തവർക്കുവേണ്ടിയാണ് പറയുന്നത്. വാചകങ്ങൾ എഴുതുമ്പോൾ പലപ്രാവശ്യം ‘but’ എന്നെഴുതുന്നതിനേക്കാൾ, ‘However’ എന്ന് എഴുതാവുന്നതാണ്.\nOh! I wish I could come there, but I am really busy here എന്നുപറയുന്നതിനെക്കാൾ,\nOh! I wish I could come there, however I am busy here എന്നു പറയുന്നതു നന്നായിരിക്കും.\nഒരു വാക്യം പറയുന്നതിനിടയിൽ but, but എന്നു പലപ്രാവശ്യം പറയേണ്ടിവരുമ്പോൾ ചിലയിടങ്ങളിലെങ്കിലും however എന്ന് പ്രയോഗിക്കുന്നത് കൂടുതൽ ഇമ്പമുണ്ടാകും.\nDaily Used Word: Ok, Surely etc Smart Word: Certainly\nSurely, no problem എന്നിങ്ങനെ നാം സ്ഥിരമായി ഉപയോഗിക്കുന്ന രണ്ടു വാക്കുകൾക്കു പകരമായി നമുക്കുപയോഗിക്കാവുന്ന ഒരു വാക്കാണ് ‘Certainly’\nഉദാഹരണത്തിന്, നിങ്ങൾ ഒരു തൊഴിലാളി ആണെന്നിരിക്കട്ടെ. നിങ്ങളുടെ മുതലാളി അല്ലെങ്കിൽ നിങ്ങളുടെ മേലുദ്യോഗസ്ഥൻ നിങ്ങളോട് ഒരു സഹായം ചോദിക്കുകയാണെങ്കിൽ എന്തു പറയണമെന്നു നോക്കാം\nഎന്നു ചോദിച്ചാൽ സാധാരണയായി നാം പറയുന്ന മറുപടി,\nOh Yes, Sure/ok no problem എന്നായിരിക്കും. എന്നാൽ, ഈ മേലുദ്യോഗസ്ഥരുടെ മുമ്പിൽ നല്ല മതിപ്പ് ഉണ്ടാക്കിയെടുക്കണമെന്നു തോന്നുന്നുണ്ടെങ്കിൽ, Oh yes, certainly എന്നു പറയാവുന്നതാണ്.\nDaily Used Word: giving details Smart Word: elaborate\nമുമ്പുപറഞ്ഞതുപോലെതന്നെ പലപ്രാവശ്യം ‘give’ എന്നു പറയാതിരിക്കാൻ ഉപയോഗിക്കാവുന്ന ഒരു smart word ആണ് ‘elaborate’.\nഉദാഹരണത്തിന് ഒരാൾ നമുക്ക് ഒരു mail അയച്ചു എന്നുവിചാരിക്കുക. അതിനെപ്പറ്റി നമുക്ക് കൂടുതലറിയാനുണ്ടെങ്കിൽ\nCan you give more details? എന്നു പറയുന്നതിനുപകരം,\nCould you elaborate on that please? എന്നു പറയുന്നത് നന്നായിത്തോന്നും.\nDaily Used Word: Confusing.Smart Word: Perplexing\nConfusing എന്ന വാക്കിനുപകരം ഉപയോഗിക്കാവുന്ന വാക്കാണ് perplexing.\nഉദാഹരണം നോക്കാം. ആകെ confused ആയ ഒരുകാര്യം കാണുകയോ കേൾക്കുകയോ ചെയ്യുമ്പോൾ നാം പറയുന്ന ഒരു സാധാരണ sentance-\nOh my God. It is confusing എന്നാണ്. എന്നാൽ, അതിനെ ഇങ്ങനെയും പറയാം.\nOh God, that is perplexing. ഇങ്ങനെയൊക്കെ പറയുകയാണെങ്കിലും കേൾക്കുന്നവർക്ക് ഇതു മനസ്സിലാവുന്നില്ലെങ്കിൽ പറയാതിരിക്കുന്നതാണ് ഉത്തമം.\nPerplexing എന്നതൊക്കെ കടുകട്ടി വാക്കുകളാണെന്നു തോന്നുന്നെങ്കിൽ വിട്ടേക്കുക.\nDaily Used Word: like\nSmart Word: for instance, such as\nനാം ഏറ്റവും കൂടുതൽ ഉപയോഗിക്കുന്ന മറ്റൊരു വാക്കാണ് ‘like’. ഈ വാക്കിനുപകരം ഉപയോഗിക്കാവുന്ന മറ്റൊരു വാക്കാണ് such as അതുമല്ലങ്കിൽ for instance.\nDaily Used Word: check Smart Word: verify\nCheck എന്ന വാക്കിനെക്കാൾ verify എന്ന വാക്കിന് കൂടുതൽ positivity തോന്നും.\nCan you please check it for me? എന്നുപറയുന്നതിനു പകരം\nCan you verify that? എന്നുപറയുന്നത് കുറച്ചുകൂടി നന്നായിരിക്കും.\nDaily Used Word: expect Smart Word: anticipate\nExpect എന്നു പറയുന്ന ചില സ്ഥലങ്ങളിൽ കുറച്ചുകൂടി ഉചിതമായി പറയാൻപറ്റുന്ന ഒരു വാക്കാണ് anticipate.\nShe is expecting their arrival. ഈ വാചകം കൂടുതൽ ഭംഗിയായി She is anticipating their arrival എന്ന് പ്രയോഗിക്കാം. മുകളിൽ പറഞ്ഞ smart words എഴുതുമ്പോഴല്ല, പറയുമ്പോഴാണ് കൂടുതൽ സൗകര്യപ്രദമാകുക. ഇനി കൂട്ടുകാർ തമ്മിൽ ഇത്തരം വാക്കുകൾ കൂട്ടിയുള്ള വാചകങ്ങൾ ശീലിക്കൂ. പറയുമ്പോൾ വൃത്തിയായിത്തന്നെ പറയാൻ നമുക്ക് പഠിക്കാം.\n:റഷ്യൻ ചെറുകഥാകൃത്തും നാടകകൃത്തുമായ ആന്റൺ ചെക്കോവിന്റെ വാൻക, ബോയ്സ് എന്നീ കഥകളുടെ സമാഹാരമാണ് ‘വാൻക’ എന്ന പുസ്തകം.\nഅമ്മയുെട മരണത്തിനുശേഷം വാൻക ഷുക്കോവ് എന്ന ഒന്പതുവയസ്സുകാരൻ മുത്തച്ഛൻ മോസ്കോയിലെ ചെരിപ്പുകുത്തിയായ അല്യാഖിന്റെ അടുത്ത് പരിശീലനത്തിനായി എത്തിക്കുന്നു. മൂന്നുമാസത്തിനിടയിൽ വാൻക അനുഭവിക്കുന്ന മാനസികവും ശാരീരികവുമായ പീഡനങ്ങൾ വിവരിച്ചുകൊണ്ട് തന്റെ അപ്പൂപ്പൻ കോൺസ്റ്റനിൻ മക്കാറിച്ചിന് കത്തെഴുതുന്നു. അപ്പൂപ്പനെയും തന്റെ ഗ്രാമത്തിലെ നല്ല ഓർമകളെയും വാൻക കത്തെഴുതുന്നതിനിടയിൽ ഓർക്കുന്നുണ്ട്. വാൻകയ്ക്ക് ആവശ്യത്തിന് വസ്ത്രമോ ഭക്ഷണമോ ഉണ്ടായിരുന്നില്ല. ദൈവത്തെയോർത്ത് തന്നെ രക്ഷിക്കണമെന്ന് പലപ്പോഴായി വാൻക ആവശ്യപ്പെടുന്നുണ്ട്. ഇറച്ചിക്കടയിലെ ജോലിക്കാരോട് സംസാരിച്ചപ്പോഴാണ് വാൻകയ്ക്ക് കത്തുകൾ അയക്കുന്നതിനെക്കുറിച്ച് മനസ്സിലായത്. ഒരു പെട്ടിയിലിടുന്ന കത്ത് ലോകത്തിന്റെ എല്ലാ ഭാഗത്തേക്കും എത്തുന്നു എന്നാണ് അവർ അന്ന് പറഞ്ഞുകൊടുത്തിരുന്നത്. അത്രമേൽ യാതനകൾ അനുഭവിക്കുന്ന ഒരു ബാല്യത്തിന്റെ കഥയാണ് വാൻക.\nഈ സമാഹാരത്തിലെ മറ്റൊരു കഥയായ ‘ബോയ്സ്’ കാലിഫോർണിയയിലേക്ക് ഒരു സാഹസിക യാത്രയ്ക്കൊരുങ്ങിനിൽക്കുന്ന രണ്ടു റഷ്യൻ കുട്ടികളുടെ കഥയാണ് പറയുന്നത്. അമേരിക്കയെക്കുറിച്ചുള്ള കുട്ടികളുടെ ഭാവനയും അതിനായുള്ള ഒരുക്കവുമെല്ലാം കഥയിൽ പറയുന്നുണ്ട്. എന്തുസംഭവിക്കും എന്ന ആകാംക്ഷയാണ് ഈ കഥയെ മുന്നോട്ടുനയിക്കുന്നത്.\n1860 ജനുവരി 29-ന് ജനിച്ചു. ചെറുകഥാകൃത്തും നാടകകൃത്തുമാണ്. ദ സീഗൾ, ദ ലാറ്റക്സ് പ്ലേസ്, അങ്കിൾ വാൻയാ, ദ ത്രീ സൊസൈറ്റി, ചെറി ഓർച്ചഡ്, ദ ലേഡി വിത്ത് ദ ഡോഗ് തുടങ്ങിയവ പ്രശസ്ത കൃതികളാണ്. 1904 ജൂലായ് 15-ന് ജർമനിയിൽ അന്തരിച്ചു.


Top 10 Budget Bikes Of India, Budget Motorcycles, Images, Photo Feature, Prices, ബജറ്റ് ബൈക്കുകള്, ഇന്ത്യ, മോട്ടോര്‍സൈക്കിള്, ചിത്രങ്ങള്, ചിത്രനിരൂപണം, വില - Malayalam DriveSpark\nഇന്ത്യയിലെ ബജറ്റ് ബൈക്കുകള്\nUpdated: Wednesday, December 26, 2012, 16:19 [IST]\nലോകത്തിലെ രണ്ടാമത്തെ വലിയ മോട്ടോര്‍സൈക്കിള് വിപണിയാണ് ഇന്ത്യ. ചെറു എന്‍ജിന് ശേഷിയുള്ള ബൈക്കുകളാണ് ഇവിടെ വിറ്റഴിക്കപ്പെടുന്നതില് അധികവും. അവയില് 90 ശതമാനവും 60,000ന് ചോടെ വിലയുള്ളവയാണ്.\nഇന്ത്യയിലെ കീശയിലൊതുങ്ങുന്ന ബൈക്കുകള് ഏതെന്ന് ഒരു തിരനോട്ടം നടത്തുകയാണിവിടെ. ബജറ്റ് ബൈക്കുകളെപ്പറ്റി പറയുമ്പോള് ആദ്യം പരാമര്‍ശിക്കേണ്ട പേര് ഹീറോ ഹോണ്ട സ്‍പ്ലന്‍ഡറിന്‍റേതാണ്. ഇന്ത്യയില് ഏറ്റവുമധികം വിറ്റഴിക്കപ്പെടുന്ന വാഹനമാണിത്. കുറഞ്ഞ മെയിന്‍റനന്‍സ്, വിലക്കുറവ് തുടങ്ങിയ ഘടകങ്ങളാണ് ഈ വാഹനത്തെ വിപണിയില് ഒന്നാമതെത്താന് സഹായിക്കുന്നത്.\nതാഴെ ചിത്രങ്ങളിലൂടെ സഞ്ചരിച്ചാല് ഇന്ത്യയിലെ ബജറ്റ് ബൈക്കുകളെ പരിചയപ്പെടാം. ദില്ലി എക്സ്ഷോറൂം വിലയാണ് നല്‍കിയിരിക്കുന്നത് എന്നത് ശ്രദ്ധിക്കുക.\nഹീറോയുടെ ഏറ്റവും വില കുറഞ്ഞ വാഹനമാണിത്. 100 സിസി എന്‍ജിന് തരക്കേടില്ലാത്ത പ്രകടനം പുറത്തെടുക്കുന്നു. ഉയര്‍ന്ന ഇന്ധനക്ഷമതയാണ് ഈ എന്‍ജിന്‍റെ പ്രധാന പ്രത്യേകത.\nബജാജ് ഓട്ടോയുടെ ഏറ്റവും ഇന്ധനക്ഷമമായ മോട്ടോര്‍സൈക്കിളാണിത്. 72 കിമിയാണ് മൈലേജ്.\nഹീറോയുടെ വാഹനങ്ങളില് സ്‍പ്ലന്‍ഡറിന് മീതെയാണ് പാഷന്‍റെ സ്ഥാനം. ഡിസൈനില് കൂടുതല് ആധുനിക സൗന്ദര്യം ഇഷ്ടപ്പെടുന്നവര്‍ക്ക് ഈ ബൈക്കിലേക്ക് പോകാം. 55 കിമിയാണ് മൈലേജ്.\nബജാജ് ഡിസ്കവര് 100 സിസി ഇന്ത്യയില് ഏറ്റവും വില്‍ക്കപ്പെടുന്ന ബൈക്കുകളിലൊന്നാണ്. വില 46,000. മൈലേജ് 55 കിമി.\nവിശ്വാസ്യതയുള്ള പ്രകടനം, മികച്ച മൈലേജ് തുടങ്ങിയ ഘടകങ്ങള് ഈ വാഹനത്തെ പ്രിയപ്പെട്ടതാക്കുന്നു. 55 കിമിയാണ് മൈലേജ്\n58 കിമി എന്ന മികച്ച മൈലേജ് ടിവിഎസ് സ്പോര്‍ട് നല്‍കുന്നു. 49,000 രൂപയാണ് വില.\nകഴിഞ്ഞ ദില്ലി എക്സ്പോയിലാണ് ഹയാട്ടെ ലോഞ്ച് ചെയ്തത്. 55 കിമിയാണ് മൈലേജ്. 43,000 രൂപ വില.\nഡ്രീം യുഗ ഹോണ്ടയുടെ ആദ്യത്തെ ചെറു എന്‍ജിന് ശേഷിയുള്ള ബൈക്കാണ് ഇന്ത്യയില്. മൈലേജ് 60 കിമി.\nബജറ്റ് ബൈക്കുകളില് ഏറ്റവും വിലക്കുറവുള്ളത് യമഹ ക്രക്സിനുതന്നെ. മൈലേജിന്‍റെ കാര്യത്തിലും കുറവാണ് ഈ വാഹനത്തിന്. 45 കിമിയാണ് മൈലേജ്. പെട്ടെന്നുള്ള ആക്സിലറേഷന് ഇഷ്ടപ്പെടുന്നവര്‍ക്ക് ഈ വാഹനം ഇഷ്ടമായേക്കും.\nസുസുക്കി ഹയാട്ടെയ്ക്കു മുന്‍പ് കമ്പനിക്ക് ആകെയുണ്ടായിരുന്ന എന്‍ട്രി ലെവല് മോഡല്. 60 കിമി എന്ന മികച്ച മൈലേജ് വാഗ്ദാനം ചെയ്യുന്നു.\nകൂടുതല്... #motorcycle #photo feature #മോട്ടോര്‍സൈക്കിള് #ചിത്രനിരൂപണം\nHere we will look through India's top 10 budget bikes.


ദയവായി തിരിച്ചുവരൂ; ഇർഫാന്റെ വേർപാടിൽ തകർന്ന് ദീപിക-Deepika Padukone share Irrfan's memory, says please come back\nDeepika Padukone Share Irrfans Memory Says Please Come Back\nപീകുവിന്റെ ചിത്രീകരണ സമയത്ത് ഇരുവരും ഒന്നിച്ച് ടെന്നീസ് കളിക്കുന്ന വീഡിയോയാണ് ഇന്ന് ദീപിക പങ്കുവച്ചിരിക്കുന്നത്\nMay 09, 2020 09:49:55 am\nദിവസങ്ങൾക്ക് ശേഷവും ഇർഫാൻ ഖാന്റെ വേർപാട് ഉൾക്കൊള്ളാൻ ഇന്ത്യൻ സിനിമാ ലോകത്തിനായിട്ടില്ല. സിനിമയ്ക്കകത്തും പുറത്തും നിരവധി പേരെയാണ് ഇർഫാന്റെ മരണം തകർത്തത്. അങ്ങനെയൊരാളാണ് നടി ദീപിക പദുക്കോൺ. അതിന് തെളിവാണ് ഇർഫാന്റെ മരണ ശേഷമുള്ള ദീപികയുടെ സോഷ്യൽ മീഡിയ പോസ്റ്റുകൾ.\nRead More: വെള്ളം ഐസ് പോലെ, തണുത്തിട്ട് വയ്യെന്ന് ഇർഫാൻ ഖാൻ; വീഡിയോ പങ്കുവച്ച് മകൻ\nപീകുവിന്റെ ചിത്രീകരണ സമയത്ത് ഇരുവരും ഒന്നിച്ച് ടെന്നീസ് കളിക്കുന്ന വീഡിയോയാണ് ഇന്ന് ദീപിക പങ്കുവച്ചിരിക്കുന്നത്. ചിത്രത്തോടൊപ്പം ദയവായി തിരിച്ചുവരൂ എന്നാണ് ദീപിക എഴുതിയിരിക്കുന്നത്.\nplease come back! #irrfankhan\nഇന്നലെ(മെയ് 8) ഇരുവരും ഒന്നിച്ചഭിനയിച്ച പീകു എന്ന ചിത്രത്തിന്റെ അഞ്ചാം വാർഷികമായിരുന്നു. സിനിമയുടെ ചിത്രീകരണ സമയത്തെ ഒരു ഫോട്ടോയും ഹൃദയസ്പർശിയായ ഒരു കുറിപ്പുമാണ് ഇന്നലെ ദീപിക പങ്കുച്ചത്. സിനിമയിലെ ‘ലംഹേ ഗുസര് ഗയേ’ എന്ന പാട്ടിന്റെ വരികളാണ് അടിക്കുറിപ്പില് ചേര്‍ത്തിരിക്കുന്നത്. ഇതിന്റെ അവസാനം ഇര്‍ഫാന് അനുശോചനവും നടി പറയുന്നുണ്ട്.\nलम्हे गुज़र गये चेहरे बदल गये हम थे अंजानी राहो में पल में रुला दिया पल में हसा के फिर रह गये हम जी राहो में थोड़ा सा पानी है रंग है थोड़ी सी छावो है चुभती है आँखो में धूप ये खुली दिशाओ में और दर्द भी मीठा लगे सब फ़ासले ये कम हुए ख्वाबो से रस्ते सजाने तो दो यादो को दिल में बसाने तो दो लम्हे गुज़र गये चेहरे बदल गये हम थे अंजानी राहो में थोड़ी सी बेरूख़ी जाने दो थोड़ी सी ज़िंदगी लाखो स्वालो में ढूंधू क्या थक गयी ये ज़मीन है जो मिल गया ये आस्मा तो आस्मा से मांगू क्या ख्वाबो से रस्ते सजाने तो दो यादो को दिल में बसाने तो दो -Piku Rest in Peace my Dear Friend… #rana #piku #bhaskor @shoojitsircar @juhic3 #5yearsofpiku\nപീകുവിൽ ഇർഫാനും ദീപികയും അമിതാഭ് ബച്ചനുമാണ് കേന്ദ്ര കഥാപാത്രങ്ങളെ അവതരിപ്പിച്ചത്. ദീപികയുടെ അച്ഛന് കഥാപാത്രം ഭാസ്‌കറായാണ് അമിതാഭ് ബച്ചൻ എത്തിയത്. ഒരു കാബ് കമ്പനിയുടെ ഉടമയായ റാണ ചൗധരിയായി ഇർഫാനും എത്തി. ഇറങ്ങിയ വര്‍ഷം തന്നെ മൂന്ന് ദേശീയ അവാര്‍ഡുകളാണ് പീകു സ്വന്തമാക്കിയത്.\nTags: Deepika Padukone, Irfan Khan\nആ പഴയ ജീവിതത്തിലേക്ക് തിരികെ പോവാൻ കൊതി തോന്നുന്നു ഇർഫാൻ; പ്രിയതമന്റെ ഓർമകളിൽ സുതാപ


ലൂക്കൊസ് 17 | ഓൺലൈൻ ബൈബിൾ | പുതിയ ലോക ഭാഷാന്തരം\n17 പിന്നെ അവൻ തന്‍റെ ശിഷ്യന്മാരോടു പറഞ്ഞത്: “ഇടർച്ചകൾ വരാതിരിക്കുകയില്ല. എന്നാൽ അവ വരുത്തുന്നവന് അയ്യോ കഷ്ടം!\n2 ഈ ചെറിയവരിൽ ഒരുവന് ഇടർച്ചവരുത്തുന്നതിനെക്കാൾ ഭേദം കഴുത്തിൽ ഒരു തിരികല്ലു കെട്ടി കടലിൽ എറിയപ്പെടുന്നതാണ്.\n3 ആകയാൽ സൂക്ഷിച്ചുകൊള്ളുവിൻ. നിന്‍റെ സഹോദരൻ ഒരു പാപം ചെയ്‌താൽ അവനെ ശാസിക്കുവിൻ. അവൻ അനുതപിച്ചാൽ അവനോടു ക്ഷമിക്കുവിൻ.\n4 അവൻ ദിവസത്തിൽ ഏഴുതവണ നിനക്കെതിരെ പാപം ചെയ്യുകയും ഏഴുതവണയും നിന്‍റെ അടുക്കൽ വന്ന്, ‘ഞാൻ അനുതപിക്കുന്നു’ എന്നു പറയുകയും ചെയ്‌താൽ അവനോടു ക്ഷമിക്കണം.”\n5 അനന്തരം അപ്പൊസ്‌തലന്മാർ കർത്താവിനോട്, “ഞങ്ങൾക്കു വിശ്വാസം വർധിപ്പിച്ചുതരേണമേ” എന്നു പറഞ്ഞു.\n6 അതിനു കർത്താവ്, “നിങ്ങൾക്കു കടുകുമണിയോളം വിശ്വാസമുണ്ടെങ്കിൽ ഈ മരത്തോട്, ‘വേരോടെ പിഴുതുപോയി കടലിൽ ഉറയ്‌ക്കുക’ എന്നു പറഞ്ഞാൽ അതു നിങ്ങളെ അനുസരിക്കും.\n7 “നിങ്ങളിൽ ഒരുവന് നിലം ഉഴുകയോ ആടുമേയ്‌ക്കുകയോ ചെയ്യുന്ന ഒരു അടിമ ഉണ്ടെന്നിരിക്കട്ടെ. അവൻ വയലിൽനിന്നു വരുമ്പോൾ, ‘വേഗം വന്നു ഭക്ഷണത്തിനിരുന്നുകൊള്ളുക’ എന്നു നിങ്ങൾ അവനോടു പറയുമോ?\n8 മറിച്ച്, ‘എനിക്ക് അത്താഴം ഒരുക്കുക; ഞാൻ ഭക്ഷിച്ചു പാനം ചെയ്യുന്നതുവരെ അരകെട്ടി എനിക്കു ശുശ്രൂഷ ചെയ്യുക; പിന്നെ നീയും തിന്നുകുടിച്ചുകൊള്ളുക’ എന്നല്ലയോ പറയുക?\n9 ഏൽപ്പിച്ച പണി ചെയ്‌തതിന് നിങ്ങൾക്ക് ആ അടിമയോടു നന്ദി തോന്നുമോ?\n10 അങ്ങനെ നിങ്ങളും, നിങ്ങളെ ഏൽപ്പിച്ച കാര്യങ്ങൾ നിറവേറ്റിയശേഷം, ‘ഞങ്ങൾ വെറും അടിമകൾ. ഞങ്ങൾ ഞങ്ങളുടെ കടമനിർവഹിക്കുക മാത്രമേ ചെയ്‌തിട്ടുള്ളൂ’ എന്നു പറയുവിൻ.”\n11 അവൻ യെരുശലേമിലേക്കു യാത്രചെയ്യവെ, ശമര്യയുടെയും ഗലീലയുടെയും മധ്യേകൂടെ കടന്നുപോയി.\n12 അവൻ ഒരു ഗ്രാമത്തിൽ ചെന്നപ്പോൾ കുഷ്‌ഠരോഗികളായ പത്തുപുരുഷന്മാർ അവനെ കണ്ടു. ദൂരത്തുതന്നെ നിന്നുകൊണ്ട് അവർ,\n13 “യേശുവേ, ഗുരോ, ഞങ്ങളോടു കനിവു തോന്നേണമേ” എന്ന് ഉച്ചത്തിൽ വിളിച്ചുപറഞ്ഞു.\n14 അവൻ അവരെ കണ്ടിട്ട് അവരോട്, “പോയി പുരോഹിതന്മാർക്കു നിങ്ങളെത്തന്നെ കാണിക്കുവിൻ” എന്നു പറഞ്ഞു. പോകുന്നവഴിക്കുതന്നെ അവർ ശുദ്ധരായി.\n15 അവരിൽ ഒരുവൻ താൻ ശുദ്ധനായി എന്നു കണ്ടപ്പോൾ ഉച്ചത്തിൽ ദൈവത്തെ മഹത്ത്വപ്പെടുത്തിക്കൊണ്ടു മടങ്ങിവന്നു.\n16 അവൻ യേശുവിന്‍റെ കാൽക്കൽ കവിണ്ണുവീണ് അവനു നന്ദിനൽകി. അവനോ ഒരു ശമര്യക്കാരനായിരുന്നു.\n17 അപ്പോൾ യേശു, “പത്തുപേരല്ലയോ ശുദ്ധരായത്? മറ്റ് ഒൻപതുപേർ എവിടെ?\n18 മടങ്ങിവന്ന് ദൈവത്തെ മഹത്ത്വപ്പെടുത്താൻ ഈ അന്യജാതിക്കാരനല്ലാതെ മറ്റാർക്കും തോന്നിയില്ലല്ലോ” എന്നു പറഞ്ഞു.\n19 പിന്നെ അവൻ അവനോട്, “എഴുന്നേറ്റു പൊയ്‌ക്കൊള്ളുക. നിന്‍റെ വിശ്വാസം നിന്നെ സൗഖ്യമാക്കിയിരിക്കുന്നു” എന്നു പറഞ്ഞു.\n20 ദൈവരാജ്യം എപ്പോഴാണു വരുന്നതെന്നു പരീശന്മാർ ചോദിച്ചതിന് അവൻ, “ദൈവരാജ്യം കാണത്തക്കവണ്ണമല്ല വരുന്നത്.\n21 ‘ഇതാ ഇവിടെ’ എന്നോ ‘അതാ അവിടെ’ എന്നോ ആളുകൾ പറയുകയുമില്ല. ഇതാ, ദൈവരാജ്യം നിങ്ങളുടെ ഇടയിൽത്തന്നെ ഉണ്ട്” എന്നു പറഞ്ഞു.\n22 പിന്നെ അവൻ ശിഷ്യന്മാരോടു പറഞ്ഞത്: “നിങ്ങൾ മനുഷ്യപുത്രന്‍റെ നാളുകളിലൊന്നെങ്കിലും കാണാൻ കൊതിക്കുന്ന കാലംവരും; എന്നാൽ കാണുകയില്ലതാനും.\n23 മനുഷ്യർ നിങ്ങളോട്, ‘അതാ അവിടെ,’ ‘ഇതാ ഇവിടെ’ എന്നെല്ലാം പറയും. നിങ്ങൾ പുറപ്പെടരുത്; അവരുടെ പിന്നാലെ പോകുകയും അരുത്;\n24 എന്തെന്നാൽ മിന്നൽ ആകാശത്തിൽ ഒരറ്റംമുതൽ മറ്റേ അറ്റംവരെ തിളങ്ങി പ്രകാശിക്കുന്നതുപോലെ ആയിരിക്കും മനുഷ്യപുത്രൻ വെളിപ്പെടുന്നത്;\n25 എന്നാൽ ആദ്യമേ അവൻ വളരെ കഷ്ടം സഹിക്കുകയും ഈ തലമുറയാൽ പരിത്യജിക്കപ്പെടുകയും ചെയ്യേണ്ടതാകുന്നു.\n26 നോഹയുടെ നാളിൽ സംഭവിച്ചതുപോലെതന്നെ മനുഷ്യപുത്രന്‍റെ നാളിലും സംഭവിക്കും:\n27 നോഹ പെട്ടകത്തിൽ കടന്ന നാൾവരെ അവർ തിന്നും കുടിച്ചും വിവാഹം കഴിച്ചും വിവാഹത്തിനു കൊടുക്കപ്പെട്ടും പോന്നു. ജലപ്രളയം വന്ന് അവരെ എല്ലാവരെയും നശിപ്പിച്ചുകളഞ്ഞു.\n28 ലോത്തിന്‍റെ നാളിലും അങ്ങനെതന്നെ സംഭവിച്ചു: അവർ തിന്നും കുടിച്ചും വാങ്ങിയും വിറ്റും നട്ടും പണിതും പോന്നു.\n29 എന്നാൽ ലോത്ത് സൊദോം വിട്ട ദിവസം ആകാശത്തുനിന്നു തീയും ഗന്ധകവും വർഷിച്ച് എല്ലാവരെയും നശിപ്പിച്ചുകളഞ്ഞു.\n30 മനുഷ്യപുത്രൻ വെളിപ്പെടുന്ന ദിവസത്തിലും അങ്ങനെതന്നെ ആയിരിക്കും.\n31 “അന്ന് പുരമുകളിലുള്ളവൻ വീട്ടിലുള്ള സാധനങ്ങൾ എടുത്തുകൊണ്ടുപോകാൻ താഴെ ഇറങ്ങരുത്. വയലിലായിരിക്കുന്നവനും സാധനങ്ങളെടുക്കാനായി മടങ്ങിപ്പോകരുത്.\n32 ലോത്തിന്‍റെ ഭാര്യയെ ഓർത്തുകൊള്ളുവിൻ.\n33 തന്‍റെ ജീവൻ* സംരക്ഷിക്കാൻ ശ്രമിക്കുന്നവൻ അതു നഷ്ടപ്പെടുത്തും; അതു നഷ്ടപ്പെടുത്തുന്നവനോ അതു നിലനിറുത്തും.\n34 ഞാൻ നിങ്ങളോടു പറയുന്നു: ആ രാത്രിയിൽ രണ്ടുപുരുഷന്മാർ ഒരു കിടക്കയിലായിരിക്കും; ഒരുവനെ കൈക്കൊള്ളും, മറ്റവനെ ഉപേക്ഷിക്കും.\n35 രണ്ടുസ്‌ത്രീകൾ ഒരു തിരികല്ലിൽ പൊടിച്ചുകൊണ്ടിരിക്കും; ഒരുവളെ കൈക്കൊള്ളും, മറ്റവളെ ഉപേക്ഷിക്കും.”\n37 അപ്പോൾ അവർ അവനോട്, “കർത്താവേ, എവിടെ?” എന്നു ചോദിച്ചു. അവൻ അവരോട്, “ശവം ഉള്ളിടത്തു കഴുകന്മാർ വന്നുകൂടും” എന്നു പറഞ്ഞു.\n^ ലൂക്കോ 17:33* ഗ്രീക്കിൽ, സൈക്കി\n^ ലൂക്കോ 17:36* ഈ വാക്യം ഏറ്റവും പഴയ ഗ്രീക്ക് കയ്യെഴുത്തുപ്രതികളോട് പറ്റിനിൽക്കുന്ന, വെസ്റ്റ്കോട്ടിന്‍റെയും ഹോർട്ടിന്‍റെയും ഗ്രീക്കുപാഠത്തിൽ കാണുന്നില്ല. എന്നാൽ ചില ബൈബിൾ ഭാഷാന്തരങ്ങളിൽ അത് ഇങ്ങനെ കാണുന്നു: “രണ്ടുപേർ വയലിലായിരിക്കും; ഒരുവനെ കൈക്കൊള്ളും, മറ്റവനെ ഉപേക്ഷിക്കും.”\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D17%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


സെന്‍ബോ കളിക്കൂട്ടുകാരനെപ്പോലെ ഒരു റോബോട്ട്\nFirst Published Jun 10, 2016, 9:59 AM IST\nഎന്തു ചോദിച്ചാലും ഉത്തരം തരുന്ന, കാര്യങ്ങള് പറഞ്ഞ് ഓര്‍മപ്പെടുത്തുന്ന സെന്‍ബോ എന്ന റോബോട്ടുമായി പ്രമുഖ ഇലക്ട്രോണിക് കമ്പനി എസ്യൂസ്. ലോകത്തിലെ ഏറ്റവും വലിയ റോബോട്ടിക്ക് ഷോ ആയ കംപ്യൂട്ടെക്‌സ് 2016-ല് ആണ് എസ്യൂസില്‍നിന്നുള്ള പുതിയ അവതാരം. കാഴ്ചയില് ഏതാണ്ട് ഐമാക് ജി4നു സമാനമാണ് സെന്‍ബോയുടെ രൂപം. ഏകദേശം 43,000 രൂപ വിലവരുന്ന ഈ റോബോട്ട് എന്നു വിപണിയിലെത്തുമെന്ന് അറിവായിട്ടില്ല.\nചെറിയ സ്‌ക്രീനും വലിയ ശരീരവുമാണെന്നുമാത്രം. ചക്രങ്ങളിലൂടെ സ്വയം നീങ്ങുകയും ചെയ്യും. അലക്‌സ, സിരി എന്നിവപോലെയാണ് പ്രവര്‍ത്തനം. ചോദ്യങ്ങള് ചോദിക്കാം, തമാശകള് പറയാന് ആവശ്യപ്പെടാം, പിന്നാലെ നടക്കാന് പറയാം- എല്ലാം സെന്‍ബോ ചെയ്തുകൊള്ളും. ദിവസേന ചെയ്യേണ്ട കാര്യങ്ങള് എല്ലാം അവന് ഓര്‍മപ്പെടുത്തും.\nകുട്ടികള്‍ക്ക് കളിക്കൂട്ടുകാരനുമാവും സെന്‍ബോ. അവര്‍ക്ക് കഥകള് പറഞ്ഞുകൊടുക്കുകയോ പാട്ടുപാടിക്കൊടുക്കുകയോ ചെയ്യും. വേണമെങ്കില് അല്പം ഡാന്‍സും വഴങ്ങും. ഇന്റെല് പ്രോസസര്, ട്രാക്കിംഗ് കാമറകള്, ടച്ച് സ്‌ക്രീന് എന്നിവ സെന്‍ബോയില് ഉണ്ട്. വൈ-ഫൈ, ഇന്റര്‍നെറ്റ് കണക്ടിവിറ്റി എന്നിവയോടെ വീട്ടിലെ വിവിധ ഉപകരണങ്ങളെ നിയന്ത്രിക്കാനും ഇതിനു കഴിയും.


Thuramukham release date announced: 'തുറമുഖം' തിയേറ്ററുകളിലേക്ക്; റിലീസ് തീയതി പ്രഖ്യാപിച്ചു\n'തുറമുഖം' തിയേറ്ററുകളിലേക്ക്; റിലീസ് തീയതി പ്രഖ്യാപിച്ചു\nരാജീവ് രവി സംവിധാനം നിര്‍വഹിക്കുന്ന ചിത്രത്തില് നിവിന് പോളിയാണ് കേന്ദ്ര കഥാപാത്രത്തെ അവതരിപ്പിക്കുന്നത്\nDecember 18, 2021 9:41:09 pm\nനിവിന് പോളിയെ കേന്ദ്ര കഥാപാത്രമാക്കി രാജീവ് രവി സംവിധാനം ചെയ്യുന്ന തുറമുഖം എന്ന ചിത്രത്തിന്റെ റിലീസ് തീയതി പ്രഖ്യാപിച്ചു. ജനുവരി 20 ന് ചിത്രം തിയേറ്ററുകളില് എത്തുമെന്ന് അണിയറ പ്രവര്‍ത്തകര് അറിയിച്ചു. റിലീസ് തീയതി പ്രഖ്യാപിച്ചതിനോടൊപ്പം ചിത്രത്തിന്റെ ടീസറും നിവിന് പോളി പങ്കു വച്ചിട്ടുണ്ട്.\nചിത്രത്തിന്റെ കഥ, തിരക്കഥ, സംഭാഷണം നിര്‍വഹിച്ചിരിക്കുന്നത് ഗോപന് ചിദംബരമാണ്. ഛായഗ്രഹണം നിര്‍വഹിച്ചിരിക്കുന്നത് രാജീവ് രവി തന്നെയാണ്. ജനുവരി ആദ്യ വാരം തിയേറ്ററുകളില് എത്തുമെന്നായിരുന്നു ആദ്യം ലഭിച്ചിരുന്ന വിവരം. എന്നാല് പിന്നീട് മാറ്റുകയായിരുന്നു.\nAlso Read: പൃഥ്വിയെ കണ്ട സന്തോഷത്തിൽ രൺവീർ സിങ്\nWeb Title: Thuramukham release date announced


സമാജ്‌വാദി പാര്‍ട്ടി സ്ഥാനാര്‍ത്ഥികളെ പ്രഖ്യാപിച്ചു | Future Kerala\nസമാജ്‌വാദി പാര്‍ട്ടി സ്ഥാനാര്‍ത്ഥികളെ പ്രഖ്യാപിച്ചു\nലക്‌നൗ: ഉത്തര്‍പ്രദേശ് വിധാന് പരിഷത്തിലെ 12 സീറ്റുകളിലേക്ക് സമാജ്വാദി പാര്‍ട്ടി രണ്ട് സ്ഥാനാര്‍ത്ഥികളെ പ്രഖ്യാപിച്ചു. തെരഞ്ഞെടുപ്പ് ജനുവരി 28 ന് നടക്കും. സമാജ്വാദി പാര്‍ട്ടി അഹ്മദ് ഹസന്, രാജേന്ദ്ര ചൗധരി എന്നിവരെയാണ് ഉപരിസഭയിലേക്ക് നാമകരണം ചെയ്തത് എന്നതാണ് ശ്രദ്ധേയം. എസ്പിക്ക് സംസ്ഥാന നിയമസഭയില് 49 അംഗങ്ങളുണ്ട്, ഉപരിസഭയില് ഒരു സീറ്റ് നേടുന്നതിന് ഒരു സ്ഥാനാര്‍ത്ഥിക്ക് 33 വോട്ടുകള് ആവശ്യമാണ്. സ്ഥാനാര്‍ത്ഥികളുടെ വിജയം ഉറപ്പുവരുത്തുന്നതിനായി എസ്പി പുറത്തുനിന്നുള്ള പിന്തുണസ്വീകരിക്കുമെന്നാണ് ഇത് വ്യക്തമാക്കുന്നത്.\nസ്ഥാനാര്‍ത്ഥികളുടെ വിജയം ഉറപ്പുവരുത്തുന്നതിനായി എസ്പി പുറത്തുനിന്നുള്ള പിന്തുണസ്വീകരിക്കുമെന്നാണ് ഇത് വ്യക്തമാക്കുന്നത്. രാഷ്ട്രീയ ലോക്ദളില് നിന്നും സസ്‌പെന്‍ഡ് ചെയ്ത ഏഴ് ബിഎസ്പി എംഎല്‍എമാരില് നിന്നും വോട്ട് ലഭിക്കുമെന്ന വിശ്വാസത്തിലാണ് പാര്‍ട്ടി. നാല് അംഗങ്ങളുള്ള സുഹെല്‍ദേവ് ഭാരതീയ സമാജ് പാര്‍ട്ടിയുടെ (എസ്ബിഎസ്പി) പിന്തുണയും പാര്‍ട്ടിക്ക് ഉറപ്പുണ്ട്. ഇനിയും അഞ്ച് വോട്ടുകള്‍കൂടി എസ്പിക്ക് ലഭിക്കേണ്ടതുണ്ട്. അത് കണ്ടെത്താനാവുമെന്നാണ് പ്രതീക്ഷിക്കുന്നതെന്ന് പാര്‍ട്ടിയിലെ ഒരു മുതിര്‍ന്ന പ്രവര്‍ത്തകന് പറഞ്ഞു.\nPrevious ഇന്ത്യൻ റെയിൽ‌വേ ഫിനാൻസ് കോർപ്പറേഷന് ഐപിഒ അടുത്ത ആഴ്ച


ശ്രീറാം വെങ്കിട്ടരാമന് ഐഎഎസിനു ജാമ്യം | Newsthen l The news interactive\nHome/NEWS/ശ്രീറാം വെങ്കിട്ടരാമന് ഐഎഎസിനു ജാമ്യം\nശ്രീറാം വെങ്കിട്ടരാമന് ഐഎഎസിനു ജാമ്യം\nതിരുവനന്തപുരം: ശ്രീറാം വെങ്കിട്ടരാമന് ഐഎഎസിനു ജാമ്യം. മാധ്യമപ്രവര്‍ത്തകന് കെ.എം.ബഷീര് വാഹനമിടിച്ചു മരിച്ച കേസിലാണ് ജാമ്യം ലഭിച്ചത്.\nരണ്ടു തവണ കോടതിയില് ഹാജരാകാന് നിര്‍ദേശം നല്‍കിയിട്ടും ഹാജരാകാത്തതിനെത്തുടര്‍ന്ന് ശ്രീറാമിനു കോടതി അന്ത്യശാസനം നല്‍കിയിരുന്നു. മൂന്നാം തവണ നോട്ടിസ് നല്‍കിയതിനു പിന്നാലെയാണ് ശ്രീറാം ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതിയില് ഹാജരായി ജാമ്യമെടുത്തത്. കേസ് 27നു വീണ്ടും പരിഗണിക്കും.\nരണ്ടാം പ്രതിയും ശ്രീറാമിന്റെ സുഹൃത്തുമായ വഫ ഫിറോസും കോടതിയില് ഹാജരായി. വഫ നേരത്തെ 50,000 രൂപയുടെ സ്വന്തം ജാമ്യ ബോണ്ടിന്മേലും തുല്യ തുകയ്ക്കുള്ള രണ്ടാള് ജാമ്യ ബോണ്ടിന്മേലും ജാമ്യമെടുത്തിരുന്നു.\nകെ.എം.ബഷീറിനെ വാഹനമിടിക്കുമ്പോള് വഫയും കാറിലുണ്ടായിരുന്നു. ഇടിച്ച വാഹനം വഫയുടെ പേരില് രജിസ്റ്റര് ചെയ്തിട്ടുള്ളതാണ്.\n2019 ആഗസ്റ്റ്3നാണ് ശ്രീറാം ഓടിച്ച വാഹനമിടിച്ച് മാധ്യമ പ്രവര്‍ത്തകന് മരണപ്പെടുന്നത്. വാഹനാപകടത്തില് മരണപ്പെട്ട കെ.എം.ബഷീര് സിറാജ് പത്രത്തിന്റെ തിരുവനന്തപുരം ബ്യൂറോ ചീഫായിരുന്നു. അമിത വേഗതയിലായിരുന്ന വാഹനം ബഷീറിനെ ഇടിച്ചു തെറിപ്പിക്കുകയായിരുന്നു. ശ്രീറാം മദ്യപിച്ചിരുന്നതായും ദൃക്‌സാക്ഷികള് മൊഴി നല്‍കിയിരുന്നു.


കേരളത്തില് മരണനിരക്ക് ഉയരുന്നു; 15 ദിവസത്തില് പൊലിഞ്ഞത് 628 ജീവനുകള് – Chandrika Daily\nBy web desk3Friday May 7, 2021 12:05 pm\nതിരുവനന്തപുരം: കഴിഞ്ഞ 15 ദിവസത്തില് 628 പേര് കോവിഡ് ബാധിച്ച് കേരളത്തില് മരിച്ചതായി റിപ്പോര്‍ട്ട്. സംസ്ഥാനത്തെ ഒട്ടുമിക്ക ആശുപത്രികളിലും ഐസിയു കിടക്കകള് നിറഞ്ഞു. വീടുകളില് കോവിഡ് നിരീക്ഷണത്തില്…\nChina, Feb 09 (ANI): Medical workers in protective suits attend to novel coronavirus patients at the intensive care unit (ICU) ofadesignated hospital in Wuhan, Hubei province, China on Saturday. (REUTERS Photo)\nതിരുവനന്തപുരം: കഴിഞ്ഞ 15 ദിവസത്തില് 628 പേര് കോവിഡ് ബാധിച്ച് കേരളത്തില് മരിച്ചതായി റിപ്പോര്‍ട്ട്. സംസ്ഥാനത്തെ ഒട്ടുമിക്ക ആശുപത്രികളിലും ഐസിയു കിടക്കകള് നിറഞ്ഞു. വീടുകളില് കോവിഡ് നിരീക്ഷണത്തില് കഴിയുന്നവരുടെ ആരോഗ്യ സ്ഥിതി വഷളാകാതിരിക്കാന് അതീവശ്രദ്ധ പാലിക്കണമെന്നാണ് ആരോഗ്യ വകുപ്പിന്റെ നിര്‍ദേശം. പ്രതിദിന കോവിഡ് രോഗികളുടെ എണ്ണം ഉയരുന്നതിനോടൊപ്പം ഗുരുതരാവസ്ഥയില് ആകുന്നവരുടെ എണ്ണവും സംസ്ഥാനത്ത് വര്‍ധിക്കുകയാണ്. പ്രതിദിനം അമ്പതിനും അറുപതിനും അടുത്ത് കോവിഡ് മരണങ്ങള് സംസ്ഥാനത്ത് റിപ്പോര്‍ട്ട് ചെയ്യുന്നണ്ട്. യുവാക്കളുടെ മരണനിരക്ക് ഉയരുന്നത് വലിയ ആശങ്കയാണ് ഉയര്‍ത്തുന്നത്.\nCategories: kerala, News Tags: covid 19, deth, kerala


ഞാൻ സമ്പാദിക്കുന്നില്ലേ? മോളൂ വീട്ടിൽ ഇരുന്നു കൊള്ളൂ എന്നൊക്കെ പറയുന്നത് വലിയ ഒരു ട്രാപ്പ് ആണ് | Pravasi Online Media\nഅമ്മ 18 വയസ്സിൽ കല്യാണം കഴിച്ച ആളാണ്.ഒരിക്കൽ പൈസ ചോദിച്ചപ്പോൾ മുഖം കറുപ്പിച്ച അച്ഛനോട് അമ്മ മധുരമായി പകരം വീട്ടിയത് കൂട്ടിവച്ച പൈസ കൊടുത്ത് ഒരു പശുവിനെ വാങ്ങിയാണ്. പാലും മോരും വിറ്റ് അതിൽ നിന്നും കിട്ടുന്ന പൈസ എടുത്താണ് ‘അമ്മ, അമ്മയുടെ സ്വാതന്ത്ര്യം ആഘോഷിച്ചത്.ഇനിയും ഒറ്റയ്ക്ക് സമ്പാദിക്കാൻ തുടങ്ങി ഇല്ലെങ്കിൽ അതേക്കുറിച്ച് ആലോചിക്കണം. ഒരു തൊഴിലും മോശം അല്ല, അടുത്തുള്ള കടയിൽ ജോലി ചെയ്യാം, തയ്യൽ കട തുടങ്ങാം, ഓൺലൈൻ ബിസിനസ് ചെയ്യാം, അല്ലെങ്കിൽ എന്റെ അമ്മ ചെയ്ത പോലെ പശു വിനെ വളർത്താം. അതും അല്ലെങ്കിൽ തൊഴിൽ ഉറപ്പിനു പോകാം. ഒരു ജോലിയും മോശം അല്ല, കാരണം സ്വന്തം വീട്ടിലെ സ്വാതന്ത്ര്യം എന്നാൽ അതിൽ ഏറ്റവും മുൻപിൽ നിൽക്കുന്നത് സാമ്പത്തിക സ്വാതന്ത്ര്യം ആണ്.പഠിക്കുന്ന പെൺകുട്ടികൾ ജോലി കിട്ടി സ്വന്തം കാലിൽ നിൽക്കാറായിട്ടേ വിവാഹം കരാറിൽ ഏർപ്പെടാവൂ.\nവിവാഹ ശേഷം ജോലി ചെയ്തു ജീവിക്കാം എന്ന് ഉറപ്പു തരുന്നവരുടെ കൂടെയേ ജീവിതം തുടങ്ങാവൂ.“ഞാൻ സമ്പാദിക്കുന്നില്ലേ? മോളൂ വീട്ടിൽ ഇരുന്നു കൊള്ളൂ”എന്നൊക്കെ പറയുന്നത് വലിയ ഒരു ട്രാപ്പ് ആണ്.അതിൽ വീഴരുത്. പൈസ സമ്പാദിച്ചാൽ മാത്രം പോരാ, രണ്ടു പേർക്കും ഒരേ പോലെ ചിലവാക്കാനുള്ള അവകാശവും ഉണ്ടാവണം. ഭർത്താവിന്റെ അക്കൗണ്ടിൽ അല്ല പൈസ ഇടേണ്ടത്. രണ്ടു പേർക്കും തുല്യമായി ചിലവാക്കാൻ ഉള്ള സ്വാതന്ത്ര്യം ഉണ്ടാവണം. അല്ലെങ്കിൽ തനിയെ ബാങ്ക് അക്കൗണ്ട് ഉണ്ടാക്കണം. എന്നാലേ ആത്മാഭിമാനത്തോടെ ജീവിക്കാൻ പറ്റൂ.ആത്മാഭിമാനത്തോടെ ജീവിക്കണം എങ്കിൽ സാമ്പത്തിക സ്വാതന്ത്ര്യം ഉണ്ടാവണം. അതായിരിക്കണം സ്ത്രീ ശാക്തീകരണം കൊണ്ട് സ്ത്രീകൾ മനസ്സിലാക്കേണ്ടത്. പശുവിനെ വളർത്തി സ്വന്തം സ്വാതന്ത്ര്യവും അതിൽ നിന്ന് സന്തോഷവും കണ്ടെത്തിയ കറുകച്ചാലിൽ ഉള്ള എന്റെ അമ്മ തന്നെയാണ് ഞാൻ കണ്ടിട്ടുള്ളതിൽ വച്ച് ഏറ്റവും ആത്മാഭിമാനം ഉള്ള സ്ത്രീ. വിവാഹ പ്രായം 21 ആയാലും, സ്വന്തം ആയി സമ്പാദിക്കാൻ പ്രാപ്തി ആയിട്ടു മതി കല്യാണം.\nപെണ്ണിന്റെ പ്രായം 18 ആയാൽ തന്നെ കല്യാണം ആലോചിക്കുന്ന പ്രവണത പണ്ടുമുതൽക്കേ നമ്മുടെ നാടുകളിൽ ഉണ്ട്. പണ്ടൊക്കെ 18 പോലുമാവാത്ത പ്രായത്തിൽ പെൺകുട്ടികളെ കല്യാണം കഴിപ്പിച്ചു വിട്ടിരുന്നു. പെട്ടെന്ന് തന്നെ അമ്മയാകും പെട്ടെന്ന് തന്നെ മുത്തശ്ശിയും ആവും. പക്ഷേ പെൺകുട്ടികളുടെ ഭാഗത്തുനിന്ന് ചിന്തിച്ചവർ വളരെ വിരളമായിരിക്കും. അവരുടെ വിദ്യാഭ്യാസം പോലും പൂർണമാകാത്തയാണ് കല്യാണം കഴിപ്പിച്ച് വിടുന്നത്. അവരെ ആദ്യം പഠിപ്പിച്ച സ്വയം പ്രാപ്തരാക്കാൻ അല്ലേ ശ്രമികേണ്ടത്. പല പെൺകുട്ടികളോടും അവരുടെ ഇഷ്ടങ്ങൾ പോലും ചോദിക്കാറില്ല.കല്യാണം കഴിഞ്ഞും.\nകല്യാണം കഴിഞ്ഞ് പഠിക്കാമല്ലോ എന്നുള്ള ചോദ്യം എപ്പോഴും കേൾക്കുന്നതാണ്, എത്രപേർ കല്യാണം കഴിഞ്ഞു പഠിപ്പിക്കുന്നുണ്ട് എന്ന് പോലും അറിയില്ല. കല്യാണം കഴിഞ് പെൺകുട്ടികളെ പഠിപ്പിക്കുന്നവരും ഉണ്ടാകാം പക്ഷേ എണ്ണത്തിൽ കുറവായിരിക്കും എന്നുള്ള സത്യം മറച്ചു വെക്കാൻ സാധിക്കില്ല. പഠനം പൂർത്തിയാക്കി ഒരു ജോലി സമ്പാദിച്ചു കല്യാണം കഴിക്കുന്നുണ്ടെങ്കിൽ. ചിലപ്പോൾ ഒരു വിഷമഘട്ടത്തിൽ തന്റെ ഭർത്താവിനെ സഹായിക്കാൻ സാധിക്കില്ല. അതുമല്ലെങ്കിൽ വേർപിരിയുന്ന പെൺകുട്ടികൾക്ക് അവരുടെ ജീവിതം മുന്നോട്ടു നയിക്കാൻ പിന്നീട് മാതാപിതാക്കളുടെ ചിറകിൻ കീഴിൽ നിൽക്കാതെ സ്വന്തംകാലിൽ നിക്കാമല്ലോ.\nസുരേഷ് സി പിള്ളേ\nDec 19, 2021 LeaveaComment on ഞാൻ സമ്പാദിക്കുന്നില്ലേ? മോളൂ വീട്ടിൽ ഇരുന്നു കൊള്ളൂ എന്നൊക്കെ പറയുന്നത് വലിയ ഒരു ട്രാപ്പ് ആണ്Exclusive


Unnao woman: 'വീട്ടിൽ ഒരു ബൾബ് മാത്രം, ആഗ്രഹിച്ചത് പോലീസ് ജോലി'; ഉന്നാവ് യുവതിക്ക് സംഭവിച്ചത്! - she wanted to join the police, unnao woman's father responds | Samayam Malayalam\nshe wanted to join the police, unnao woman's father responds\nJibin George | Samayam Malayalam | Updated: 08 Dec 2019, 10:33:10 PM\nലക്‌നൗ: സമൂഹമനസാക്ഷിയെ ഞെട്ടിക്കുന്ന പീഡന വാർത്തകളാണ് ദിവസവും പുറത്തുവരുന്നത്. ഏറ്റവും അവസാനമായി കൊല്ലപ്പെട്ടത് ഉന്നാവിലെ യുവതിയാണ്. പീഡിപ്പിച്ച പ്രതികൾ തന്നെ തീ കൊളുത്തി കൊല്ലുകയായിരുന്നു ഇരുപത്തിമൂന്നുകാരിയെ. പ്രതിഷേധം ശക്തമായതോടെ സർക്കാർ യുവതിയുടെ കുടുംബത്തിന് 25ലക്ഷം രൂപ ധനസഹായം നൽകുമെന്ന് പ്രഖ്യാപിച്ചു. എന്നാൽ ഈ സഹായത്തിലൂടെ മകളെ തിരികെ ലഭിക്കുമോ എന്നാണ് പിതാവ് ചോദിക്കുന്നത്. തെലങ്കാനയിലെ പ്രതികളെ വെടിവെച്ച് കൊന്നതു പോലെയുള്ള നീതിയാണ് തൻ്റെ മകൾക്കും വേണ്ടതെന്നാണ് പിതാവ് ആവശ്യപ്പെടുന്നത്.\nപണമല്ല തക്കതായ ശിക്ഷയാണ് ആവശ്യം\nസർക്കാർ 25 ലക്ഷം രൂപയും വീടും നൽകുമെന്ന വാഗ്‌ദാനം നൽകിയിട്ടുണ്ട്. എന്നാൽ ഈ പണം ഉപയോഗിച്ച് മകളെ മടക്കിക്കൊണ്ടുവരാൻ കഴിയില്ലെന്ന് പിതാവ് പറഞ്ഞു. അവൾ ഇനി ഒരിക്കലും തിരികെ വരില്ലെന്ന് അറിയാം. ഞങ്ങൾക്ക് ആവശ്യമുണ്ടായിരുന്ന ഘട്ടത്തിലായിരുന്നു ഈ സഹായങ്ങൾ ലഭിക്കേണ്ടിയിരുന്നത്. മകളെ കൊലപ്പെടുത്തിയ പ്രതികളെ ഇല്ലായ്‌മ ചെയ്‌താൽ മാത്രമേ അവളുടെ ആത്മാവിന് ശാന്തി ലഭിക്കൂ. പ്രതികൾ ജയിലിൽ നിന്നും പുറത്തുവന്നാൽ ഞങ്ങൾ അപകടത്തിലായേക്കാം. അത്രയും ശക്തരാണ് പ്രതികളെന്നും അദ്ദേഹം വ്യക്തമാക്കി.\n'പോലീസിൽ ഒരു ജോലി' അതായിരുന്നു യുവതിയുടെ ആഗ്രഹം\nപോലീസ് ഉദ്യോഗസ്ഥയാകാനായിരുന്നു ബിരുദധാരിയായ യുവതിയുടെ ആഗ്രഹം. ഡിഗ്രി പാസായതിന് പിന്നാലെയാണ് ഈ ആഗ്രഹം സഫലമാക്കാൻ മുന്നിട്ടിറങ്ങിയത്. എസ്ഐ ടെസ്‌റ്റ് എഴുതാനുള്ള ഒരുക്കങ്ങൾ ആരംഭിക്കുകയും അപേക്ഷിക്കുകയും ചെയ്‌തിരുന്നു. പോലീസ് ജോലിക്കൊപ്പം അഭിഭാഷക ജോലിയും ഇഷ്‌ടപ്പെട്ടിരുന്ന യുവതി ധാരാളം നിയമ പുസ്‌തകങ്ങൾ വായിക്കാൻ സമയം കണ്ടെത്തിയിരുന്നു. പഠനത്തിൽ പ്രത്യേക മികവ് പുലർത്തുകയും ചെയ്‌തിരുന്നു.\nസൗകര്യങ്ങളില്ലാത്ത ചെറിയ വീടും സഹോദരങ്ങളും\nവലിയ കുടുംബമായിരുന്നു യുവതിയുടേത്. അഞ്ച് സഹോദരിമാരും രണ്ട് സഹോദരന്മാരും അടങ്ങുന്ന കുടുംബം. സൗകര്യങ്ങൾ കുറവുള്ള ചെറിയ വീട്ടിലാണ് കുടുംബത്തിനൊപ്പം യുവതി താമസിച്ചിരുന്നത്. ഒരു ബൾബ് മാത്രമാണ് വീട്ടിൽ പ്രകാശം നൽകിയത്. യുവതിയുടെ മൃതദേഹം എത്തിച്ച ശനിയാഴ്‌ച രാത്രിയാണ് വീട്ടിലും പരിസരത്തും ആദ്യമായി വെളിച്ചമെത്തിയത്. പ്രത്യേക സുരക്ഷ പരിഗണിച്ച് പ്രാദേശില ഭരണകൂടമാണ് ഈ ഒരുക്കങ്ങൾ നടത്തിയത്.\nആക്രമിക്കപ്പെടുന്നതിന് മുൻപേ ഭീഷണി\nയുവതി ആക്രമിക്കപ്പെടുന്നതിന് മുൻപേ ഭീഷണിയുണ്ടായിരുന്നു. പ്രതികളുടെ ഭാഗത്ത് നിന്നും കടുത്ത ഭീഷണിയും സമ്മർദ്ദവും നേരിടേണ്ടി വന്നു കുടുംബത്തിന്. യുവതിയുടെ സാമ്പത്തികവും ജാതിയായിരുന്നു ഇവിടെ പ്രശ്‌നം. ഉയർന്ന ജാതിയിൽ പെട്ട യുവാവിനെ വിവാഹം കഴിക്കുകയെന്നത് ബുദ്ധിമുട്ടേറിയ കാര്യമായിരുന്നു. ഇക്കാര്യത്തിൽ ഗ്രാമത്തിലുള്ളവരെല്ലാം യുവതിയുടെ കുടുംബത്തിനെതിരെ തിരിഞ്ഞിരുന്നുവെന്നും ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nകുടുംബത്തിൻ്റെ പ്രതീക്ഷ മുഴുവൻ യുവതിയിലായിരുന്നു\nകുടുംബത്തെ മെച്ചപ്പെട്ട നിലയിലേക്ക് എത്തിക്കുന്നത് മകളായിരിക്കുമെന്ന് പിതാവ് ഉറച്ച് വിശ്വസിച്ചിരുന്നു. ഉറച്ച മനസും പോരാട്ട വീര്യവുമുള്ള വ്യക്തിയായിരുന്നു യുവതി. ശരീരത്തിൽ തീ പടർന്നപ്പോൾ പോലും യുവതി വഴിയിലൂടെ കിലോമീറ്ററുകളോളം ഓടി. ഇതിനിടെ ഒരു വഴിയാത്രക്കാരനിൽ നിന്നും ഫോൺ വാങ്ങി പോലീസിൽ വിവരമറിയിച്ചതും യുവതിയാണ്. കേസ് നടപടികളിൽ പോലീസിൻ്റെ ഭാഗത്ത് നിന്നും ഒരു സഹായവും ലഭിച്ചില്ലെന്നും യുവതിയുടെ പിതാവ് വ്യക്തമാക്കുന്നുണ്ട്.\nപീഡനവും തുടർന്നുണ്ടായ കൊലപാതകവും\nകഴിഞ്ഞ മാർച്ചിലാണ് യുവതി പീഡനത്തിന് ഇരയായത്. പിതാവിൻ്റെ വീട്ടിലേക്ക് പോയ യുവതിയെ പ്രതികൾ തട്ടിക്കൊണ്ടു പോയി ബലാത്സംഗം ചെയ്‌തു. പെൺകുട്ടിക്ക് നേരെ വധശ്രമം നടത്തിയതും പ്രതികൾ തന്നെയാണ്. റായ് ബറോലി കോടതിയിലേക്ക് കേസ് നടപടികൾക്കായി പോകുമ്പോൾ തട്ടിക്കൊണ്ടു പോയി ആളൊഴിഞ്ഞ പ്രദേശത്ത് എത്തിച്ച് മണ്ണെണ്ണ ഒഴിച്ച് തീ കൊളുത്തുകയായിരുന്നു. തീ കൊളുത്തുന്നതിന് മുമ്പ് കത്തി ഉപയോഗിച്ച് കുത്തി പരിക്കേൽപ്പിച്ചു. 90ശതമാനം പൊള്ളലേറ്റതിനാൽ ജീവിതത്തിലേക്ക് തിരിച്ചുവരാനുള്ള സാധ്യത കുറവാണെന്ന് ഡോക്‌ടർമാർ വ്യക്തമാക്കിയിരുന്നു. തുടർന്ന് വെള്ളിയാഴ്‌ച രാത്രി 11.10ന് ഹൃദയാഘാതം ഉണ്ടാകുകയും 11.40തോടെ യുവതി മരണത്തിന് കീഴടങ്ങുകയുമായിരുന്നു.\nബിരിയാണിക്കൊപ്പം ഉള്ളി നൽകിയില്ല; ഹോട്ടലിൽ സംഘർഷം, യുവാക്കൾക്ക് പരിക്ക് ആര്‍ട്ടിക്കിള് ഷോ\nബലാത്സംഗം പീഡനം ഉന്നാവ് യുവതി VICTIM’S FATHER Unnao woman Rape and murder case police join the police father responds\nWeb Title : she wanted to join the police, unnao woman's father responds


വനിതാ ഐലീഗിൽ ഗോകുലത്തെ തോൽപ്പിച്ച് റഫറി | Fanport | Featured News Malayalam\nHome Football Women Football വനിതാ ഐലീഗിൽ ഗോകുലത്തെ തോൽപ്പിച്ച് റഫറി\nവനിതാ ഐലീഗിൽ ഗോകുലത്തെ തോൽപ്പിച്ച് റഫറി\nവനിതാ ഐലീഗിന് നിറം മങ്ങിയ തുടക്കം എന്നുതന്നെ പറയാം. വനിതാ ഫുട്ബോൾ ലോകത്തെങ്ങും മുന്നേറുമ്പോൾ അതിലേക്കുള്ള ഇന്ത്യയുടെ ചുവടായാണ് വനിതാ ഐ ലീഗിനെ കണ്ടത്. എന്നാൽ ആ വനിതാ ഐലീഗിൽ ഇന്ന് കണ്ടത് ഫുട്ബോളിന് തന്നെ അപമാനകരമായ റഫറിയിംഗ് ആയിരുന്നു. ഐ ലീഗിലേയും ഐ എസ് എല്ലിലേയും ഒരു ക്ലബു പോലും വനിതാ ഐ ലീഗിനെ തിരിഞ്ഞു നോക്കാതിരുന്നപ്പോൾ ഒരു വനിതാ ടീമുമായി വരാൻ ധൈര്യം കാണിച്ച ഗോകുലത്തെ റഫറി ഒറ്റയ്ക്ക് തോൽപ്പിച്ചു എന്ന് തന്നെ പറയാം.\nകഴിഞ്ഞ തവണത്തെ ലീഗിലെ റണ്ണേഴ്സ് അപ്പായ റൈസിംഗ് സ്റ്റുഡന്റ്സ് എന്ന ശക്തർക്കെതിരെ ഇറങ്ങിയ ഗോകുലം കളി കളിയായി നടന്നിരുന്നു എങ്കിൽ വിജയിച്ചേനെ. ക്ലബ് ചരിത്രത്തിലെ ആദ്യ മത്സരമായിട്ട് വരെ മികച്ച രീതിയിൽ തുടങ്ങിയ ഗോകുലത്തെ പിടിച്ചു കെട്ടാൻ തുടക്കം മുതലെ കൈയ്യാംകളി ആയിരുന്നു റൈസിംഗിന്റെ ടാക്ടിക്സ്. ഗോകുലത്തിന്റെ ഉഗാണ്ടൻ താരങ്ങളെ തടുക്കാൻ അതല്ലാതെ അവർക്ക് മാർഗമുണ്ടായിരുന്നില്ല. എന്നാൽ മത്സരത്തിൽ ഗോകുലത്തിനെതിരെ ചെയ്ത് ഫൗളുകളൊന്നും റഫറി കണ്ടില്ല.\nഫൗളുകൾ കാണാത്ത റഫറി പക്ഷെ 16ആം മിനുട്ടിൽ ഗോകുലം നേടിയ ഗോളിൽ ആരും കാണാത്ത ഓഫ്സൈഡ് കണ്ടു. ഗോകുലത്തിന്റെ ഉഗാണ്ടൻ താരം ഫാസിലയുടെ മുന്നേറ്റത്തിനൊടുവിൽ ഒരു സെൽഫ് ഗോൾ പിറന്നപ്പോൾ റഫറി ഓഫ് സൈഡ് വിളിക്കുകയായിരുന്നു. അതോടെ തന്നെ കളിയിലെ റഫറിമാരുടെ നയം വ്യക്തമായിരുന്നു. ഗോകുലത്തിന്റെ ഓഫ് സൈഡ് വിളിച്ചവർ എതിർപോസ്റ്റിൽ വ്യക്തമായ ഓഫ്സൈഡിൽ റൈസിംഗ് വലകുലുക്കിയപ്പോൾ ഓഫ് സൈഡ് ഫ്ലാഗ് പൊക്കാതെ ഇരുന്നതോടെ ഗോകുലത്തിന്റെ പരാജയം പൂർത്തിയായി.\nഎതിരില്ലാത്ത രണ്ടു ഗോളുകൾക്ക് റൈസിംഗ് ആണ് വിജയിച്ചത് എന്ന് സ്കോർബോർഡ് പറയുന്നുണ്ട് എങ്കിലും ജയിച്ചത് റഫറിമാരാണെന്ന് പറയേണ്ടി വരും. ഇന്ത്യൻ പ്രൊഫഷണൽ ഫുട്ബോളിനെ സെവൻസ് മൈതാനങ്ങളിലെ കമ്മിറ്റി റഫറിയിങ്ങിലേക്ക് വലിച്ച് താഴ്ത്തുന്നതിന് എ ഐ എഫ് എഫിനും ഒരു കയ്യടി കൊടുക്കാം.\nPrevious articleപ്രീമിയർ ലീഗിലേക്ക് ഇല്ലെന്ന് പറഞ്ഞ് ബ്രെണ്ടൻ റോജർസ്\nNext articleസ്മിത്തിന് പകരം രഹാനെ രാജസ്ഥാൻ റോയൽസിനെ നയിക്കും


കെടിഎം ആര്‍സി 390 നിര്‍ത്തി; പുതിയ മോഡല് ഉടന് | Future Kerala\nകെടിഎം ആര്‍സി 390 നിര്‍ത്തി; പുതിയ മോഡല് ഉടന്\nഇന്ത്യയിലെ ഔദ്യോഗിക വെബ്‌സൈറ്റില്‍നിന്ന് കെടിഎം ആര്‍സി 390 നീക്കം ചെയ്തു\nഇന്ത്യയിലെ ഔദ്യോഗിക വെബ്‌സൈറ്റില്‍നിന്ന് കെടിഎം ആര്‍സി 390 നീക്കം ചെയ്തു. ഇതോടെ മോട്ടോര്‍സൈക്കിളിന്റെ ഇന്ത്യയിലെ വില്‍പ്പന അവസാനിപ്പിച്ചതായി മനസിലാക്കാം. അതുകൊണ്ടുതന്നെ അടുത്ത തലമുറ കെടിഎം ആര്‍സി 390 പ്രതീക്ഷിച്ചതിനേക്കാള് വേഗത്തില് ഇന്ത്യന് വിപണിയില് അവതരിപ്പിച്ചേക്കും. നിലവിലെ തലമുറ മോഡലിന്റെ ബുക്കിംഗ് സ്വീകരിക്കുന്നത് ഡീലര്‍ഷിപ്പുകള് നിര്‍ത്തിവെച്ചു. സ്റ്റോക്ക് വിറ്റഴിക്കുന്നതിന്റെ തിരക്കുകളിലാണ് ഇപ്പോള് ഡീലര്‍മാര്. പുതിയ കെടിഎം ആര്‍സി 390 സമീപഭാവിയില് അവതരിപ്പിക്കുമെന്ന സൂചനയാണ് ഇതോടെ പുറത്തുവരുന്നത്. സെഗ്‌മെന്റിലെ ഏറ്റവും കരുത്തേറിയ മോട്ടോര്‍സൈക്കിളാണ് കെടിഎം ആര്‍സി 390.\n2013 ഐക്മ മോട്ടോര്‍സൈക്കിള് ഷോയിലാണ് കെടിഎം ആര്‍സി 390 ആദ്യമായി അരങ്ങേറിയത്. തൊട്ടടുത്ത വര്‍ഷം വിപണികളില് അവതരിപ്പിച്ചു. വര്‍ഷങ്ങള്‍ക്കിടെ മോട്ടോര്‍സൈക്കിളില് നിരവധി പരിഷ്‌കാരങ്ങള് വരുത്തിയിരുന്നു. അടുത്ത തലമുറ ആര്‍സി 390 മോട്ടോര്‍സൈക്കിളിന്റെ പ്രവര്‍ത്തനങ്ങളിലാണ് കുറച്ചുകാലമായി കെടിഎം. ആദ്യം യൂറോപ്പിലും പിന്നീട് ഇന്ത്യയിലും മോട്ടോര്‍സൈക്കിള് പരീക്ഷിക്കുന്നതായി കണ്ടെത്തിയിരുന്നു. പുതു തലമുറ കെടിഎം ആര്‍സി 390 ഇന്ത്യന് വിപണിയില് അവതരിപ്പിക്കുന്ന കൃത്യം തീയതി പ്രഖ്യാപിച്ചിട്ടില്ല. നിലവിലെ മോട്ടോര്‍സൈക്കിളില്‍നിന്ന് പലതരത്തിലും വ്യത്യസ്തമായിരിക്കും പുതു തലമുറ കെടിഎം ആര്‍സി 390.\nപുതിയ മോട്ടോര്‍സൈക്കിളിന്റെ ഡിസൈന്, സ്റ്റൈലിംഗ് എന്നിവ തികച്ചും വ്യത്യസ്തമാണ്. മുന്‍ഭാഗത്തിന്റെ കാര്യത്തില് പഴയ കെടിഎം ആര്‍സി8 സൂപ്പര്‍ബൈക്കില്‍നിന്നാണ് പ്രചോദനം ഉള്‍ക്കൊണ്ടിരിക്കുന്നത്. ഇരട്ട പ്രൊജക്റ്റര് ലാംപുകള്‍ക്ക് പകരം എല്‍ഇഡി യൂണിറ്റ് നല്‍കി. നിലവിലെ തലമുറ 390 ഡ്യൂക്കില്‍നിന്ന് എടുത്തതാണെന്ന് തോന്നുന്നു ഈ എല്‍ഇഡി ഹെഡ്‌ലാംപ്. വശങ്ങളില് അല്‍പ്പം അഗ്രസീവ് കുറഞ്ഞ ഫെയറിംഗ് നല്‍കി. പിന്‍വശം പൂര്‍ണമായി പുനര്‍രൂപകല്‍പ്പന ചെയ്തു.\nവിപണി വിടുന്ന മോട്ടോര്‍സൈക്കിളുമായി താരതമ്യം ചെയ്യുമ്പോള് റൈഡിംഗ് പൊസിഷന്, എര്‍ഗണോമിക്‌സ് എന്നിവയിലാണ് ഏറ്റവും വലിയ മാറ്റം. ആദ്യമായി ലോക വിപണികളില് അരങ്ങേറിയതുമുതല് ഇപ്പോള് പിന്‍വലിക്കുന്നതുവരെ അഗ്രസീവ് രീതിയിലാണ് മോട്ടോര്‍സൈക്കിളില് റൈഡര്‍മാര് ഇരുന്നത്. അതുകൊണ്ടുതന്നെ വളവുകളിലും റേസ്ട്രാക്കിലും പെര്‍ഫെക്റ്റ് ആയിരുന്നു. എന്നാല് നഗര വീഥികളില് ദിവസേന ദീര്‍ഘനേരം ഓടിച്ചാല് റൈഡര്‍ക്ക് പലപ്പോഴും ശരീരവേദന ഉണ്ടാകുമായിരുന്നു. ദിവസവും ഉപയോഗിക്കുന്നതിന് കൂടുതല് പ്രായോഗികവും കൂടുതല് സുഖകരവും ആയിരിക്കും പുതിയ മോട്ടോര്‍സൈക്കിളെന്ന് പ്രതീക്ഷിക്കുന്നു. റൈഡിംഗ് ഇരുപ്പ് ഇപ്പോള് കൂടുതല് റിലാക്‌സ്ഡ് ആണെന്ന് ഇതിനകം പുറത്തുവന്ന ചിത്രങ്ങള് വ്യക്തമാക്കുന്നു. നിലവിലെ അതേ മോഡലിന്റെ പെര്‍ഫോമന്‍സ്, ഹാന്‍ഡ്‌ലിംഗ് എന്നിവ തുടരുമെന്ന് പ്രതീക്ഷിക്കാം.\nനിലവിലെ അതേ 373 സിസി, സിംഗിള് സിലിണ്ടര്, ലിക്വിഡ് കൂള്‍ഡ് എന്‍ജിനായിരിക്കും കരുത്തേകുന്നത്. എന്നാല് കരുത്തും ടോര്‍ക്കും അല്‍പ്പം വര്‍ധിക്കുംവിധം പരിഷ്‌കരിക്കുമെന്ന് പ്രതീക്ഷിക്കുന്നു. നിലവില് ഈ മോട്ടോര് 42.9 ബിഎച്ച്പി കരുത്തും 36 എന്‍എം ടോര്‍ക്കുമാണ് പരമാവധി ഉല്‍പ്പാദിപ്പിക്കുന്നത്. നിലവിലെ പഴക്കംചെന്ന ഓറഞ്ച് ബാക്ക്‌ലിറ്റ് എല്‍സിഡി ഇന്‍സ്ട്രുമെന്റ് പാനല് ഒഴിവാക്കി പുതുതായി ഫുള് കളര് ടിഎഫ്ടി സ്‌ക്രീന് നല്‍കും. മാത്രമല്ല, ബ്ലൂടൂത്ത് വഴി സ്മാര്‍ട്ട്‌ഫോണ് കണക്റ്റ് ചെയ്യാന് കഴിയും.\nPrevious മഹീന്ദ്ര ഥാര് ബുക്കിംഗ് അമ്പതിനായിരം പിന്നിട്ടു\nNext സ്‌കോഡ കോഡിയാക്ക് ഫേസ്‌ലിഫ്റ്റ് അനാവരണം ചെയ്തു


ഇല്യാനയുടെ ബിക്കിനിച്ചിത്രങ്ങള് | Ileanas hot two piece bikini photos - Malayalam Filmibeat\n| Updated: Friday, April 11, 2014, 14:04 [IST]\nതെന്നിന്ത്യയിലെ മുന്‍നിര നായികനടിയാണ് ഇല്യാന ഡിക്രൂസ്. ഇപ്പോള് ബോളിവുഡില് ഒരു മേല്‍വിലാസമുണ്ടാക്കിയെടുക്കാനുള്ള തത്രപ്പാടിലാണ് താരം. രണ്‍ബീര് കപൂര്, പ്രിയങ്ക ചോപ്ര എന്നിവര്‍ക്കൊപ്പം ബര്‍ഫിഎന്ന ചിത്രത്തിലൂടെയാണ് ഇല്യാന ബോളിവുഡില് അരങ്ങേറ്റം നടത്തിയത്.\nബര്‍ഫിയിലെ ഇല്യാനയുടെ പ്രകടനം പ്രശംസനേടിയെങ്കിലും തുടര്‍ന്നുവന്ന ഹിന്ദിച്ചിത്രങ്ങളൊന്നും ബോക്‌സ് ഓഫീസില് വലിയ ചലനങ്ങള് ഉണ്ടാക്കിയില്ല. അതുകൊണ്ടുതന്നെ ബോളിവുഡില് ചുവടുറപ്പിക്കാനായി ഇല്യാന ശക്തമായ ശ്രമങ്ങളാണ് നടക്കുന്നത്.\nതെന്നിന്ത്യയില് ഗ്ലാമര് റോളുകളോട് മടികാണിയ്ക്കാത്ത താരമാണ് ഇല്യാന. ബോളിവുഡിലും ഇല്യാനയുടെ നയം ഇതുതന്നെയാണ്. അടുത്തിടെ റിലീസ് ചെയ്ത ഹിന്ദിച്ചിത്രം മേം തേരാ ഹീറോ എന്ന ചിത്രത്തില് വളരെ ഗ്ലാമറസായിട്ടാണ് ഇല്യാന പ്രത്യക്ഷപ്പെട്ടിരിക്കുന്നത്. ഗ്ലാമറിന്റെ കാര്യത്തില് എന്തിനും തയ്യാറുള്ള ഇല്യാന അടുത്തിടെ ഒരു ഫോട്ടോഷൂട്ടില് പങ്കെടുത്തു. മാന്‍സ് വേള്‍ഡ് മാഗസിന് വേണ്ടിയായിരുന്നു ഫോട്ടോ ഷൂട്ട്. ഇതാ ഫോട്ടോ ഷൂട്ടിലെ ചില ചിത്രങ്ങള്.\nനന്നേ വടിവൊത്ത ശരീരമുള്ള മെലിഞ്ഞ സുന്ദരിയായ ഇല്യാന അക്വാ കളറിലുള്ള ബിക്കിനിയില് മനോഹരമായിട്ടാണ് ഈ ചിത്രത്തിന് പോസ് ചെയ്തിരിക്കുന്നത്.\nകറുത്ത ടുപീസില് കടലിന്റെ പശ്ചാത്തലത്തില് ഇല്യാന പോസ് ചെയ്തിരിക്കുന്ന ഈ ചിത്രത്തിന് ഇന്ത്യയിലെ ഏറെ ചെറുപ്പക്കാരുടെ അമ്മക്കുട്ടികളാണ് അതില് മാറ്റം വരേണ്ടത് അത്യാവശ്യമാണ്. നിങ്ങള് ഒരു പെണ്‍കുട്ടിയുമായുള്ള ബന്ധത്തിലേയ്‌ക്കെത്തുമ്പോള് അവിടെ അവളും നിങ്ങളും മാത്രമേ പാടുള്ളു..എന്നിങ്ങനെ പോകുന്ന ഒരു ക്യാപ്ഷനുമുണ്ട്.\nകറുത്ത ബിക്കിനിയില് പോസ് ചെയ്യുന്ന ഇല്യാനയുടെ ക്ലോസ് അപ് ചിത്രമാണിത്. മനോഹരമായ ഭാവമാണ് ഇല്യാനയുടെ ഈ ചിത്രത്തില് കാണാന് കഴിയുക. ഈ ഫോട്ടോയില് ഫോട്ടോഷൂട്ടില് പങ്കെടുത്ത ആളുകളുടെ വിശദവിവരങ്ങള് നല്‍കിയിട്ടുണ്ട്.\nവെളുത്ത ടു പീസിന് മുകളില് വെളുത്ത ഷീര് ഗൗണുമിട്ട് അസ്തമയത്തിന്റെ പശ്ചാത്തലത്തിലാണ് ഇല്യാന ഈ ഫോട്ടോയ്ക്ക് പോസ് ചെയ്തിരിക്കുന്നത്.\nഈ ചിത്രം കണ്ടാല് ഇല്യാന ഇന്നേവരെ ടുപീസുമായി പോസ് ചെയ്ത ഫോട്ടോകളില് ഏറ്റവും മനോഹരമാണ് ഇതെന്ന് തോന്നിപ്പോകും.\nഈ ചിത്രത്തിലും കറുത്ത നീന്തല് വേഷത്തിലാണ് താരം പോസ് ചെയ്തിരിക്കുന്നത്.\nഎംഡബ്യൂ മാഗസിന്റെ കവര് ഫോട്ടോയില് കാണാന് കഴിയുക വെളുത്ത ബിക്കിനിയണിഞ്ഞ ഇല്യാനയെയാണ്.\nRead more about: ileana photoshoot bikini actress bollywood magazine ഇല്യാന ഫോട്ടോഷൂട്ട് ബിക്കിനി നടി ബോളിവുഡ് മാഗസിന്\nIleana has doneadare bare photoshoot for Man's World magazine. The actress has shockingly sported two piece bikini for the cover page.


Emalayalee.com - കോവിഡിനെരായ പോരാട്ടത്തില് ഇന്ത്യയ്ക്കു നന്ദി അറിയിച്ച് ലോകാരോഗ്യ സംഘടന\nന്യൂഡല്‍ഹി : കോവിഡ് മഹാമാരിക്കെതിരായ പോരാട്ടത്തില് തുടര്‍ച്ചയായ പിന്തുണ നല്‍കിയതിന് ഇന്ത്യയ്ക്കു നന്ദി അറിയിച്ച് ലോകാരോഗ്യ സംഘടന. അയല് രാജ്യങ്ങളിലേക്കും ബ്രസീല്, മൊറോക്കോ തുടങ്ങിയ രാജ്യങ്ങളിലേക്കും ഇന്ത്യ കോവിഡ് വാക്‌സീന് കയറ്റുമതി ചെയ്തിരുന്നു. ദക്ഷിണാഫ്രിക്കയിലേക്കും വാക്‌സീന് അയക്കുന്നുണ്ട്.\n‘ഇന്ത്യയ്ക്കു നന്ദി, പ്രധാനമന്ത്രി നരേന്ദ്ര മോദിക്കും, കോവിഡിനെതിരായ ആഗോള പോരാട്ടത്തിനുള്ള നിങ്ങളുടെ തുടര്‍ച്ചയായ പിന്തുണയ്ക്ക്. ഒന്നിച്ചുനിന്ന് അറിവുകള് പങ്കുവച്ചാല് മാത്രമേ വൈറസിനെ തടയാനാകൂ, ജീവിതവും ജീവനും സംരക്ഷിക്കാന് കഴിയൂ’– ലോകാരോഗ്യ സംഘടനയുടെ ഡയറക്ടര് ജനറല് ടെഡ്രോസ് അദാനോം ഗെബ്രിയേസസ് ട്വീറ്റ് ചെയ്തു.\nവാക്‌സീന് കയറ്റുമതി ചെയ്തതിനു ബ്രസീലിയന് പ്രസിഡന്റ് ജെയര് എം.ബോള്‍സോനാരോ നന്ദി അറിയിച്ചു ട്വീറ്റ് ചെയ്തതിനു പിന്നാലെയാണ് ടെഡ്രോസിന്റെ സന്ദേശം. വെള്ളിയാഴ്ച ഇന്ത്യ രണ്ട് മില്യന് ഡോസ് കോവിഷീല്‍ഡ് വാക്‌സീന് ബ്രസീലിലേക്ക് കയറ്റി അയച്ചിരുന്നു.\nഇന്ത്യയില്‍നിന്നു ബംഗ്ലദേശ്, നേപ്പാള്, ഭൂട്ടാന്, മാലദ്വീപ് എന്നീ രാജ്യങ്ങളിലേക്ക് മൊത്തം 3.2 മില്യന് വാക്‌സീന് ഡോസുകള് അയച്ചു. മൗറീഷ്യസ്, മ്യാന്‍മര്, സീഷെല്‍സ് എന്നീ രാജ്യങ്ങള്‍ക്കും വാക്‌സീന് നല്‍കി. ഉടന് ശ്രീലങ്കയ്ക്കും അഫ്ഗാനിസ്ഥാനും നല്‍കും.


മോഡലുകളുടെ അപകട മരണം: ‘റോയ് മദ്യവും മയക്കു മരുന്നും നല്‍കി, മോശമായി സംസാരിച്ചു’; റിമാന്‍ഡ് റിപ്പോര്‍ട്ട് പുറത്ത് - IBC Live\nAd Here: 970x90\nദിലീപിനെതിരെ ക്രൈംബ്രാഞ്ച് സമർപ്പിച്ചത് നിർണായക തെളിവുകൾ; രേഖകൾ ലഭിച്ചത് റെയ്ഡിനിടെ 8 hours ago\nദിലീപിനെ മൂന്ന് ദിവസം വരെ ചോദ്യം ചെയ്യാം അറസ്റ്റ് പാടില്ലെന്ന് കോടതി 10 hours ago\nകൊവിഡ് വ്യാപനം; സിപിഐഎം ആലപ്പുഴ ജില്ലാ സമ്മേളനം മാറ്റിവച്ചു 11 hours ago\nദിലീപിനെതിരെ ക്രൈംബ്രാഞ്ച് സമർപ്പിച്ചത് നിർണായക തെളിവുകൾ; രേഖകൾ ലഭിച്ചത് റെയ്ഡിനിടെ\nദിലീപിനെ മൂന്ന് ദിവസം വരെ ചോദ്യം ചെയ്യാം അറസ്റ്റ് പാടില്ലെന്ന് കോടതി\nകൊവിഡ് വ്യാപനം; സിപിഐഎം ആലപ്പുഴ ജില്ലാ സമ്മേളനം മാറ്റിവച്ചു\nസെമി കേഡർ അക്രമമാർഗമല്ലെങ്കിലും, നീതി കിട്ടാതിരിക്കുമ്പോൾ തിരിച്ചടിക്കും; കെ മുരളീധരൻ എം പി\nപതിനൊന്നുകാരിയെ പീഡിപ്പിച്ച കേസിൽ ട്യൂഷൻ അധ്യാപകന് ആറ് വർഷം കഠിന തടവും 25,000 രൂപ പിഴയും വിധിച്ചു\nകൊവിഡ് ബാധിക്കുന്നത് സിപിഐഎംക്കാർക്ക് മാത്രമല്ല; സമ്മേളനങ്ങൾ നടക്കുന്നത് മാനദണ്ഡങ്ങൾ പാലിച്ച്: കോടിയേരി\nകൊവിഡ് മാനദണ്ഡം പാലിച്ചു മാത്രമേ സമ്മേളനങ്ങൾ നടത്താവൂ, എല്ലാ രാഷ്ട്രീയകക്ഷികൾക്കും ബാധകം: വീണാ ജോർജ്\nആരോഗ്യമന്ത്രിയെ വിഡ്ഡി വേഷം കെട്ടിക്കുന്നു, ശിവൻകുട്ടിക്ക് പാർട്ടിയാണ് കോവിഡ് നൽകിയത്: കെ മുരളീധരൻ\nവിവാഹിതരാണെങ്കിലും ലൈംഗികബന്ധത്തിന് പങ്കാളിയെ നിർബന്ധിക്കാനാവില്ല: ഡൽഹി ഹൈക്കോടതി\nകൊവിഡ് വ്യാപനം; സംസ്ഥാനത്ത് നിയന്ത്രണങ്ങള് ഇന്ന് മുതല് പ്രാബല്യത്തില്\nമോഡലുകളുടെ അപകട മരണം: ‘റോയ് മദ്യവും മയക്കു മരുന്നും നല്‍കി, മോശമായി സംസാരിച്ചു’; റിമാന്‍ഡ് റിപ്പോര്‍ട്ട് പുറത്ത്\nPosted By: Editoron: November 19, 2021 In: KERALA, LATEST, NEWS, TOP NEWS\nമോഡലുകളുടെ അപകട മരണവുമായി ബന്ധപ്പെട്ട കേസിലെ റിമാന്‍ഡ് റിപ്പോര്‍ട്ടില് ഹോട്ടല് ഉടമ റോയ് വയലാട്ടിനെതിരെ ഗുരുതര കുറ്റാരോപണങ്ങള്. ഹോട്ടലില് റോയ് മദ്യവും മയക്കുമരുന്നും നല്‍കിയതായും ഇത് പുറത്തു വരാതിരിക്കാനായാണ് ഹാര്‍ഡ് ഡിസ്‌ക് നശിപ്പിച്ചതെന്നും അന്വേഷണത്തില് കണ്ടെത്തിയതായും പൊലീസ് റിപ്പോര്‍ട്ടില് പറയുന്നു.\nനമ്പര് 18 ഹോട്ടലിന്റെ റൂഫ് ടോപ്പിലാണ് ഡി ജെ പാര്‍ട്ടി നടന്നത്. റൂഫ് ടോപ്പിലെ ക്യാമറയിലെക്കുള്ള വൈദ്യുതി ഉച്ചക്ക് 3.45 ന് തന്നെ വിഛേദിച്ചിരുന്നു. പാര്‍ട്ടിയില് റോയ് മദ്യവും മയക്കു മരുന്നും നല്‍കിയിരുന്നതായും പൊലീസ് വ്യക്തമാക്കി. റോയിയും ഓഡി കാര് ഓടിച്ചിരുന്ന സൈജുവും ചേര്‍ന്ന് തെറ്റായ ഉദ്ദേശ്യത്തോടെ യുവതികളോട് ഹോട്ടലില് താമസിക്കാന് നിര്‍ബന്ധിച്ചു. ഹോട്ടലിന് പുറത്തിറങ്ങിയപ്പോള് ഇരുവരും ഇക്കാര്യം അവതരിപ്പിക്കുയും ഒരു പാര്‍ട്ടിക്ക് കൂടി യുവതികളെ നിര്‍ബന്ധിക്കുകയും ചെയ്തു.\nഎന്നാല് അതിന് വിസമ്മനതിച്ച യുവതികള് കാറില് കയറി പോവുകയായിരുന്നു. തുടര്‍ന്ന് സൈജു ഇവരുടെ കാര് പിന്തുടരുകരയും ചെയ്തു. വാഹനം പിന്തുടരുന്നത് കണ്ട് കുണ്ടന്നൂരില് വെച്ച് അബ്ദുറഹ്മാന് വാഹനം നിര്‍ത്തി. അവിടെ വെച്ച് സൈജു യുവതികളോട് ഹോട്ടലിലോ ലോഡ്ജിലോ മുറി ബുക്ക് ചെയ്യാമെന്ന് പറഞ്ഞു. എന്നാല് യുവതികള് വേഗം കാറില് കയറിയതോടെയാണ് ഇരു കാറുകളും ചേസിംഗ് നടത്തിയത്. ഇതിനിടെയാണ് നിയന്ത്രണം വിട്ട വാഹനം മരത്തിലിടിച്ച് അപകടം സംഭവിച്ചത്.\nകർഷകരുടെ സമരവീര്യത്തിനു മുന്നിൽ മുട്ടുമടക്കി കേന്ദ്രസർക്കാർ\nചായക്കട നടത്തി ലോകം ചുറ്റിയ വിജയൻ അന്തരിച്ചു\nഅവിശ്വസനീയ ഓഫറുകളുമായി ഗോദ്രെജ് ഇൻ്റീരിയോ\nപാലക്കാട് ഏഴ് വയസുകാരനെ അമ്മ കുത്തിക്കൊന്നു\nതിരുവനന്തപുരത്ത് അച്ഛന് നേരെ മകൻ വെടിയുതിർത്തു\nയുപിയില് 13 കാരിയെ ക്രൂരമായി മാനഭംഗപ്പെടുത്തിയ ശേഷം കഴുത്തുഞെരിച്ച് കൊലപ്പെടുത്തി രണ്ട് പേര് അറസ്റ്റില്\nകോട്ടയത്ത് വീട്ടമ്മ തലയ്ക്കടിയേറ്റ് മരിച്ച നിലയിൽ, പരിക്കേറ്റ ഭർത്താവിന്റെ നില ഗുരുതരം\nബംഗളൂരുവില് നടന്ന ആക്രമണ കേസില് ഗുണ്ടാ ആക്ടിനൊപ്പം യു എ പി എ നിയമവും നടപ്പാക്കാനൊരുങ്ങി കര്‍ണാടക സര്‍ക്കാര്\nവാട്സാപ്പ് വഴി പണമിടപാടുകൾ നടത്തുന്നത് എങ്ങനെ?\nലോകത്തിലെ തന്നെ ഏറ്റവും ഗുരുതരമായ സാമ്പത്തിക ക്രമക്കേടുകളില് ഒന്നില് മലേഷ്യയുടെ മുന്‍പ്രധാനമന്ത്രി കുറ്റക്കാരനെന്ന് കോടതി


malayali family in dubai with out visa | ചെക്കു കേസിൽ പെട്ട് അമ്മ അബുദാബി ജയിലിൽ; അച്ഛന് വിസയില്ല; രണ്ടാം ക്ലാസിൽ പഠനം നിറുത്തി പുറം ലോകവുമായി ബന്ധമില്ലാതെ പത്തു വയസുകാരി മലീഹ; വിസ കാലാവധിയും കഴിഞ്ഞ് ഏഴു വർഷമായി അബുദാബിയിൽ കുടുങ്ങി കുടുംബം; പൊതുമാപ്പിന്റെ സാധ്യതകളിൽ പ്രതീക്ഷ അർപ്പിച്ച് തൃശ്ശൂർ സ്വദേശികൾ - MarunadanMalayali.com\nചെക്കു കേസിൽ പെട്ട് അമ്മ അബുദാബി ജയിലിൽ; അച്ഛന് വിസയില്ല; രണ്ടാം ക്ലാസിൽ പഠനം നിറുത്തി പുറം ലോകവുമായി ബന്ധമില്ലാതെ പത്തു വയസുകാരി മലീഹ; വിസ കാലാവധിയും കഴിഞ്ഞ് ഏഴു വർഷമായി അബുദാബിയിൽ കുടുങ്ങി കുടുംബം; പൊതുമാപ്പിന്റെ സാധ്യതകളിൽ പ്രതീക്ഷ അർപ്പിച്ച് തൃശ്ശൂർ സ്വദേശികൾ\nAugust 08, 2018 | 12:12 PM IST | Permalink\nഅബുദാബി: ജീവിതം കെട്ടിപ്പടുക്കാനുള്ള യാത്രയ്ക്കിടയിൽ നിർഭാഗ്യത്തിന്റെ കയ്പുനീരാണ് ഈ കുടുംബത്തിന് അനുഭവിക്കേണ്ടി വന്നത്. ഇപ്പോൾ പൊതുമാപ്പിൽ പ്രതീക്ഷയർപ്പിച്ച് കഴിയുകയാണ് തൃശ്ശൂരിൽ നിന്നുള്ള ഈ കുടുംബം. അമ്മ ജയിലിലാകുകയും അച്ഛൻ സാമ്പത്തികമായി തകരുകയും ചെയ്തത് കണ്ട് വേദനയോടെ ഓരോ ദിവസവും തള്ളി നീക്കുകയാണ് അബുദാബിയിലെ പത്തുവയസ്സുകാരിയായ മലീഹ. വർഷങ്ങളായി മലീഹയ്ക്ക് വീടിനുപുറത്തുള്ള ലോകവുമായി യാതൊരു ബന്ധമില്ല. രണ്ടാം ക്ലാസിൽ പഠനം നിർത്തേണ്ടി വന്നതോടെ മലീഹയ്ക്ക് കൂട്ടുകാരുമില്ല. പുറംലോകത്തെ ഭയമായതിനാൽ തന്റെ കംമ്പ്യൂട്ടറിലെ കാർട്ടൂൺ കഥാപാത്രങ്ങൾക്കൊപ്പമാണ് മലീഹയുടെ ജീവിതം.തൃശ്ശൂർ സ്വദേശിയായ ഫൈസലിന്റെയും ബിന്ദുവിന്റെയും മകളാണ് മലീഹ. ബിസിനസ് നടത്തി നന്നായി ജീവിച്ച് വരികയായിരുന്നു ഇവർ. ഇത് തകർന്നതോടെ കുഞ്ഞു മലീഹയുടെ ജീവിതവും താളംതെറ്റുകയായിരുന്നു.\nബിസിനസ് തകർച്ചയ്ക്കിടെയാണ് അമ്മ ബിന്ദു ചെക്ക് കേസിൽപെട്ട് ജയിലിലാകുന്നത്. കട ബാധ്യതകൾ തീർക്കാനുള്ള ഓട്ടത്തിനിടയിൽ പിതാവ് ഫൈസൽ സാമ്പത്തികമായി തളർന്നു. ഈ കുടംബത്തിന്റെ വിസാ കാലാവധി കഴിഞ്ഞ് ഏഴ് വർഷവുമായി. മലീഹയ്ക്ക് പാസ്പോർട്ട് ഉണ്ടെങ്കിലും വിസയോ എമിറേറ്റ്സ് ഐഡിയോ ഇല്ല. പൊതുമാപ്പിന്റെ സാധ്യതകളിലാണ് ഇവരുടെ പ്രതീക്ഷ മുഴുവനും. 1995-ലാണ് ഫൈസൽ യു.എ.ഇ.യിലെത്തിയത്. ഒൻപതുവർഷം എൻജിനീയറായി ജോലിയെടുത്തു. ഫാർമസിസ്റ്റായ ബിന്ദുവിനെ പരിചയപ്പെടുകയും 2004-ൽ ഇവർ വിഹാഹിതരാവുകയും ചെയ്തു. ഹിന്ദു-മുസ്ലിം വിവാഹമായതിനാലുള്ള എതിർപ്പിനു പുറമേ ബിന്ദു വിവാഹമോചിതയും ഒരു കുഞ്ഞിന്റെ അമ്മയും കൂടിയാണെന്നതും വിവാഹത്തിന് എതിർപ്പുണ്ടാക്കി. എന്നാൽ, ഉറച്ച തീരുമാനത്തോടെ ഇവർ വിവാഹജീവിതത്തിലേക്ക് കടന്നു. അതിനിടെ ബിസിനസ് തുടങ്ങാനുള്ള തീരുമാനമാണ് എല്ലാം തകർത്തത്. 2007-ൽ ആദ്യ ചെക്ക് മടങ്ങുകയും ഫൈസൽ ജയിലാവുകയും ചെയ്തു. ഈസമയത്ത് ഗർഭിണിയായിരുന്ന ബിന്ദുവിന്റെ ഉറപ്പിൽ രണ്ട് ബാങ്ക് ചെക്കുകൾ നൽകിയതിന്റെ അടിസ്ഥാനത്തിൽ ഒരാൾ ഫൈസലിനെ സഹായിക്കാമെന്നേറ്റു. എന്നാൽ, ചെക്ക് കാണാതായെന്നു പറഞ്ഞ് ഇയാൾ പണം നൽകിയില്ല.\nഅറിയുന്ന ആൾ ആയതിനാൽ ചെക്ക് കാണാതായെന്നു പറഞ്ഞതിൽ ബിന്ദുവിന് അസ്വാഭാവികത തോന്നിയതുമില്ല. മറ്റൊരു പ്രോജക്ടിന്റെ ഭാഗമായി പണം ലഭിച്ചപ്പോൾ പിഴയടച്ച് ഫൈസൽ ബാധ്യത തീർത്ത് പുറത്തുവരുകയും ചെയ്തു. എന്നാൽ, ബിന്ദു നൽകിയ ചെക്കിൽ ഒമ്പതുലക്ഷം ദിർഹം അയാൾ എഴുതി ബാങ്കിൽ സമർപ്പിച്ചു. തുടർന്ന് ബിന്ദുവിനെ പൊലീസ് അറസ്റ്റ് ചെയ്തു. ഏതാനും മാസങ്ങൾക്ക് മുൻപാണ് ഫൈസൽ ജയിലിൽനിന്നിറങ്ങിയത്. തുടർന്ന് ഭാര്യയെ പുറത്തിറക്കാനുള്ള ശ്രമങ്ങൾ ആരംഭിക്കുകയും ചെയ്തു. രണ്ടുലക്ഷത്തോളം ദിർഹം ബിന്ദുവിന്റെ ജാമ്യത്തിനായി ഫൈസൽ കണ്ടെത്തിയിട്ടുണ്ട്. എന്നാൽ, 10 ലക്ഷം ദിർഹത്തിന്റെ മറ്റൊരു ചെക്കുകൂടി നേരത്തേ ബാങ്കിൽ സമർപ്പിച്ചതിനാൽ ബിന്ദു ഇപ്പോഴും ജയിലിലാണ്. കുറച്ചു വർഷം മുൻപ് നാട്ടിലേക്കുപോയ മറ്റൊരു മകൾ അശ്വതി ബന്ധുക്കളുടെ സഹായത്തിൽ കഴിയുകയാണ്. ആരെങ്കിലും നൽകുന്ന സഹായത്താലാണ് ഇപ്പോൾ ഫൈസലിന്റെയും മകളുടെയും ജീവിതം മുന്നോട്ടുപോകുന്നത്. വിസയില്ലാത്തതിനാൽ താൻ അറസ്റ്റ് ചെയ്യപ്പെട്ടാൽ മകളുടെയും ജയിലിലുള്ള ഭാര്യയുടെയും അവസ്ഥയെന്താകുമെന്ന ആധിയിലാണ് ഫൈസൽ.


COBRA CAUGHT BY NOOSE | കിണറ്റില് വീണമൂര്‍ഖനെ കുരുക്കിട്ട് പിടിച്ചു; പക്ഷേ കാഴ്ചക്കാര് കൂടിയതോടെ പാമ്പിനെ പുറത്തെടുക്കാന് ആവാതെ കിണറ്റില് കെട്ടി നിര്‍ത്തി! - Malayalivartha.com Widgets Magazine\nകിണറ്റില് വീണമൂര്‍ഖനെ കുരുക്കിട്ട് പിടിച്ചു; പക്ഷേ കാഴ്ചക്കാര് കൂടിയതോടെ പാമ്പിനെ പുറത്തെടുക്കാന് ആവാതെ കിണറ്റില് കെട്ടി നിര്‍ത്തി!\n15 APRIL 2019 05:34 PM IST\nകറുകച്ചാലില് കണറ്റില് ചാടിയ മൂര്‍ഖന് പാമ്പിനെ നാട്ടുകാര് കുരുക്കിട്ട് പിടിച്ചു.\nകറുകച്ചാല് ടൗണിനു സമീപം പുത്തന്‍കുളം അലക്‌സാണ്ടറുടെ വീട്ടിലെ കിണറ്റില് ചാടിയ പാമ്പിനെയാണ് പിടികൂടിയത്.\nകിണറ്റില് പാമ്പിനെ കണ്ടെത്തിയത് വൈകുന്നേരം ആറരയോടെയാണ്.\nനാട്ടുകാരില് ഒരാള് കയറുകൊണ്ട് കുരുക്ക് ഉണ്ടാക്കി രാത്രി എട്ടരയോടെ പാമ്പിനെ കുടുക്കുകയായിരുന്നു.\nകാഴ്ച്ചക്കാരുടെ എണ്ണം വര്‍ധിച്ചതോടെ പുറത്തെടുത്താല് അപകടം ഉണ്ടാകുമെന്ന് കരുതി കണറ്റിനുള്ളില് തന്നെ മൂര്‍ഖനെ കെട്ടി നിര്‍ത്തിയിരിക്കുകയാണ്.\nനാട്ടുകാര് വനംവകുപ്പിലും പോലീസിലും വിരമറിയിച്ചിട്ടുണ്ട്.


Barcelona made Champions League history | ദാ...ഇതാണ് കളി... പാരീസ് സെന്റ്ജര്‍മ്മനെ രണ്ടാം പാദത്തില് മലര്‍ത്തിയടിച്ചു; ബാഴ്‌സിലോണയെ ആരു പിടിച്ചുകെട്ടും? | Mangalam\nFriday, May 25, 2018 Last Updated 1 Min 51 Sec ago English Edition\nThursday 09 Mar 2017 06.38 AM\nദാ...ഇതാണ് കളി... പാരീസ് സെന്റ്ജര്‍മ്മനെ രണ്ടാം പാദത്തില് മലര്‍ത്തിയടിച്ചു; ബാഴ്‌സിലോണയെ ആരു പിടിച്ചുകെട്ടും?\nന്യൂകാമ്പ്: ഓ...എന്തൊരു കളി...ഇതാണ്...കളി...ചാമ്പ്യന്‍സ് ലീഗിലെ പാരീസ് സെന്റ് ജെര്‍മെയ്‌നും ബാഴ്‌സിലോണയും തമ്മില് നടന്ന രണ്ടാം പാദ പ്രീ ക്വാര്‍ട്ടര് മത്സരത്തെ എങ്ങിനെ വിശേഷിപ്പിക്കും എന്നറിയാതെ വലയുകയാണ് കളിയെഴുത്തുകാര്. പാരീസില് ഏറ്റ കനത്ത ആഘാതത്തിന് ന്യൂകാമ്പില് മറുപടി പറഞ്ഞ് സ്പാനിഷ് ചാമ്പ്യന്‍മാര് ബാഴ്‌സിലോണ ചാമ്പ്യന്‍സ് ലീഗ് ഫുട്‌ബോളില് ക്വാര്‍ട്ടറില് കടന്നു. ആദ്യ പാദത്തില് നാലു ഗോളിന് തോറ്റ ബാഴ്‌സ രണ്ടാം പാദ മത്സരത്തില് സ്വന്തം മൈതാനത്ത് പാരീസ് സെന്റ്ജര്‍മെയ്‌ന് തിരിച്ചു കൊടുത്തത് ആറ് ഗോളുകള്. രണ്ടു പാദങ്ങളിലുമായി 6-5 എന്ന അഗ്രിഗേറ്റ് സ്‌കോറിലാണ് ആദ്യ എട്ടില് കടന്നത്.\nഉണ്ടാക്കിവെച്ച മേധാവിത്വമെല്ലാം ഒറ്റരാത്രി കൊണ്ട് നിഷ്ഫലമായ പിഎസ്ജിയ്ക്ക് എഡിസന് കവാനിയിലൂടെ ഒരു ഗോള് മടക്കിയതൊഴിച്ചാല് ന്യൂകാമ്പില് എല്ലാം പേടി സ്വപ്നത്തിന്റേതായി. ലൂയിസ് സുവാരസ് മൂന്നാം മിനിറ്റില് തുടങ്ങിയ ഗോളടി മെസി, നെയ്മര്, സെര്‍ജി എന്നിവരിലൂടെ ബാഴ്‌സ പൂര്‍ത്തിയാക്കിയപ്പോള് സ്വന്തം താരം കുര്‍സാവയുടെ ഒരു സ്വന്തം ഗോളും പാരീസിന് വിനയായി മാറി. നെയ്മര് ഒരു പെനാല്‍റ്റി ഉള്‍പ്പെടെ രണ്ടു ഗോള് നേടുകയും മെസിയുടെ പെനാല്‍റ്റി ഗോളിന് വഴി വെയ്ക്കുകയും ചെയ്തതിലൂടെ കളിയിലെ മികച്ച താരമായി മാറുകയും ചെയ്തു.\nവിധി നിര്‍ണ്ണയിച്ച ഗോള് സെര്‍ജി റോബര്‍ട്ടോ നേടുമ്പോള് പിഎസ്ജിയ്ക്ക് പിന്നീട് പന്തു തട്ടാന് പോലും നേരം ബാക്കി കിട്ടിയില്ല. ഇതോടെ ആദ്യപാദത്തില് നാലു ഗോളിന് തോറ്റ ശേഷം രണ്ടാം പാദത്തില് തിരിച്ചടിച്ചു കയറുന്ന ആദ്യ ടീമെന്ന പേര് ബാഴ്സ ചരിത്രത്തില് എഴുതിച്ചേര്‍ത്തു. ഇത് പത്താം തവണയാണ് ബാഴ്സ ചാമ്പ്യന്‍സ് ലീഗ് നോക്കൗട്ടില് എത്തുന്നത്.\nമൂന്നാം മിനിറ്റില് തന്നെ സുവാരസിലൂടെ ബാഴ്‌സ് ലക്ഷ്യം വ്യക്തമാക്കിയിരുന്നു. നാല്‍പ്പതാം മിനിറ്റില് പിഎസ്ജി ഒരു സെല്‍ഫ്‌ഗോള് കൂടി നല്‍കിയതോടെ 2-0 ലീഡുമായി ബാഴ്‌സ പകുതിക്കിറങ്ങി. തിരിച്ചുവന്ന് അഞ്ചു മിനിറ്റിനുള്ളില് മെസി സ്‌കോര് മൂന്നാക്കി. നെയ്മറെ ബോക്‌സില് വീഴ്ത്തിയതിന് പെനാല്‍റ്റി കിട്ടി. മൂന്ന് ഗോളിന് മുന്നിലെത്തിയപ്പോള് അപകടം മണത്ത പിഎസ്ജി പ്രതിരോധത്തില് നിന്നും ആക്രമണത്തിലേക്ക് തിരിഞ്ഞതിന്റെ ഫലം കിട്ടി. കവാനിയിലൂടെ ഒരു ഗോളിന്റെ കൂടി ലീഡ്. എന്നാല് അവസാനത്തെ പത്തു മിനിറ്റില് ബാഴ്‌സ നേടിയത് മൂന്ന് ഗോളാണ്.\nഎണ്‍പത്തെട്ടാം മിനിറ്റില് ബോക്‌സിന് പുറത്തുനിന്നും നെയ്മറിന്റെ ഉജ്വല ഫ്രീകിക്ക് ഗോള് എണ്‍പത്തെട്ടാം മിനിറ്റില് വന്നു തൊട്ടു പുറകെ നെയ്മര് പെനാല്‍റ്റിയില് നിന്നും രണ്ടാം ഗോളും നേടി. അഗ്രിഗേറ്റ് സ്‌കോര് 5-5 എന്ന നിലയില് ബാഴ്‌സ പിന്നീട് പൊരുതിക്കയറി. 95 ാം മിനിറ്റില് ഇഞ്ചുറി സമയത്ത് അതിന്റെ ഗുണവും കണ്ടു. ബോക്‌സിലേക്ക് ഉയര്‍ത്തിക്കിട്ടിയ ഒരു പന്തിനെ സെര്‍ജി പാരീസ് ഗോളിയുടെ കൈള്‍ക്കിടയിലൂടെ വലയിലേക്ക് തട്ടി. എല്ലാം സമയത്ത് പൂര്‍ത്തിയാക്കി ബാഴ്‌സ ക്വാര്‍ട്ടര് യോഗ്യത നേടുമ്പോള് റഫറിക്ക് അവസാന വിസില് മുഴക്കേണ്ട സമയം മാത്രമാണ് ബാക്കിയായത്. അതേസമയം കളിക്കിടയില് ബാഴ്‌സ പ്രതിരോധത്തെ മറികടന്ന് ഗോളി മാത്രം മുന്നില് നില്‍ക്കുമ്പോള് രണ്ടുതവണ കവാനിയും ഒരു തവണ ഡി മരിയയും നഷ്ടപ്പെടുത്തിയ സുവര്‍ണാവസരത്തെ ഓര്‍ത്ത് പിഎസ്ജി കരയുന്നുണ്ടാകും.\nതോല്‍ക്കാതെ ചാമ്പ്യന്മാരാകാനുള്ള പൂതി നടന്നില്ല; സെക്കന്റ്‌ലാസ്റ്റ് മത്സരത്തില് ബാഴ്‌സിലോണയെ അഞ്ചു ഗോളിന് ലാവന്റേ അട്ടിമറിച്ചു\nഇന്ത്യന് ക്രിക്കറ്റ് ടീമിനെ അനുകരിച്ച് മെസിയും സംഘവും: ക്രിക്കറ്റ് കൈയടിച്ച് പാസാക്കിയത് കണ്‍നിറഞ്ഞ് ഏറ്റെടുത്ത് ഫുട്‌ബോള് ലോകം\nനായകന് റാമോസ് സെല്‍ഫ്‌ഗോളുമടിച്ചു, പെനാല്‍റ്റി തുലയ്ക്കുകയും ചെയ്തു ; റയല് തോറ്റപ്പോള് ഉജ്വല മികവുമായി ബാഴ്‌സിലോണ വിജയം തുടരുന്നു\nഅത്‌ലറ്റിക്കോ മാഡ്രിഡ് താരം അന്റോണിയോ ഗ്രീസ്മാന് വേണ്ടി ബാഴ്‌സിലോണ ; നീക്കങ്ങള് കാറ്റാലന് ക്‌ളബ്ബ് തുടങ്ങി\nവിമാനമിറങ്ങിയതിനു പിന്നാലെ ഡി സില്‍വയെ തേടി അച്ഛന്റെ മരണവാര്‍ത്ത എത്തി, മരണം വെടിയേറ്റ്: ശ്രീലങ്കന് താരം പര്യടനം ഉപേക്ഷിച്ച് മടങ്ങി\nസ്‌കോട്ട്‌ലന്‍ഡ് യാഡിന് ആശ്വസിക്കാം; ആ ചുരുളഴിഞ്ഞു\nറൊണാള്‍ഡീഞ്ഞോ ഒരേ സമയം രണ്ടുപേരെ വിവാഹം കഴിക്കും\nറിസര്‍വ് ആകാനില്ലെന്ന് റാബിയറ്റ്\nഐ.പി.എല്. : രണ്ടാം ക്വാളിഫയര് ഇന്നു നടക്കും


idaneram: അരിയുടെ വിലക്കയറ്റത്തെ ചക്കകൊണ്ട് പ്രതിരോധിക്കാം - അജിത് നന്ദന്‍കോട്\nഅരിയുടെ വിലക്കയറ്റത്തെ ചക്കകൊണ്ട് പ്രതിരോധിക്കാം - അജിത് നന്ദന്‍കോട്\nഒരുകാലത്ത് കേരളകരയില് സാധാരണക്കാരുടെയും ഇടത്തരക്കാരുടെയും വിശപ്പ് അകറ്റി പട്ടിണിയില് നിന്നും രക്ഷിച്ചിരുന്ന പ്രകൃതിവിഭവമാണ് ചക്ക. ഉഷ്ണകാലത്ത് വിളഞ്ഞ് പാകമാകുന്ന ചക്കയും ചക്കപ്പഴവും പ്രകൃതിതന്നെ മനുഷ്യനും ജീവിവര്‍ഗ്ഗങ്ങള്‍ക്കും കനിഞ്ഞു നല്‍കുന്ന ഫലം തന്നെയാണ്. പ്ലാവില് ആഗസ്റ്റ് മാസം തൊട്ട് ചക്ക കളയിടുന്നു. ഏപ്രില് -മേയ് മാസത്തോടെ പാകമാകുന്ന ചക്കയ്ക്ക്5മാസം വിളവു വേണ്ടി വരുന്നു. ലോകത്തിലെ പഴവര്‍ഗ്ഗങ്ങളില് ഏറ്റവും വലുപ്പം കൂടിയതും ചക്ക തന്നെ. ഒരു നിത്യ ഹരിത മരമായ പ്ലാവിന്റെ ജന്മസ്ഥലം ഫിലിപ്പേന്‍സ് ആണെന്നു പറയപ്പെടുന്നു. ഇതിന്റെ കറ (പാലു പോലുള്ള നിറം) ഉള്ളതുകൊണ്ടാണ് പ്ലാവിന് ഈ പേരു വന്നതെന്ന് പഴമക്കാര് പറയുന്നത്. ഏതാണ്ട് 3000-6000 വര്‍ഷങ്ങള്‍ക്കുമുമ്പ് ലോകത്തില് മനുഷ്യന് ചക്ക ഭക്ഷണമായി ഉപയോഗിച്ചിരുന്നതായി കണ്ടെത്തിയിട്ടുണ്ട്. അങ്ങനെയാണെങ്കില് സംഘകാലഘട്ടത്തില് ദ്രാവിഡ ദേശവുമായി ബന്ധമുള്ള കേരളവും ചക്ക ഉപയോഗിച്ചിരുന്നതായി ന്യായമായി നമുക്ക് പറയാന് കഴിയും. നമ്മുടെ നാട്ടില് സമ്പുഷ്ടവും ഔഷധദായകവുമായ ചക്ക വേണ്ട രീതിയില് ഭക്ഷ്യയോഗ്യമായി ഉപയോഗിക്കാതെ കളയുന്നതാണ് നമുക്ക് കാണാന് കഴിയുന്നത്. പറമ്പുകളിലും വഴിവക്കിലും വീണ ഈച്ചയും കൊതുകിന്റേയും വാസഫലമാക്കി മാറ്റുന്നതും എന്തിനേറെ വീടിന്റെ അടുത്തു നില്‍ക്കുന്ന പ്ലാവിന്റെ ചക്കപോലും ഉപയോഗിക്കാന് മിനക്കെടാത്തവരാണ് മലയാളികളില് ഏറെപേരും. മൊറേസി കുടുംബത്തില്‍പ്പെട്ട പ്ലാവിന്റെ ശാസ്ത്രനാമം ആര്‍ട്ടോകാര്‍പ്പസ് ഹെറ്റ്‌റോഫൈലസ് (ARTO CARPUS HETRO PHYLLUS) എന്നാണ്. ഇംഗ്‌ളീഷില് ജാക്ക് ഫ്രൂട്ട് ട്രീ എന്നും തമിഴില് പലാക്ക എന്നും വിളിക്കുന്നു. കേരളത്തെ കൂടാതെ ബംഗാള്, ബീഹാര് എന്നീ സംസ്ഥാനങ്ങളിലും സമൃദ്ധമായി ചക്ക വളരുന്നു. ശ്രീലങ്ക, ബര്‍മ്മ, മലയാ, തെക്കന് ചൈന, ഈസ്റ്റ് ഇന്ത്യ, ബ്രസീല് എന്നീ രാജ്യങ്ങളിലും ധാരാളമായി കണ്ടു വരുന്നു. കൂടാതെ ബംഗാള് ദേശത്തിന്റെ ദേശീയ വൃക്ഷവുമാണ് പ്ലാവ്. ഒരു പ്ലാവില് നിന്നും ശരാശരി 20 മുതല് 300 ചക്കവരെ ഒരാണ്ടില് കിട്ടുന്നു. 35 കിലോഗ്രാമിലേറെ തൂക്കമുള്ള ചക്ക കിട്ടിയതായി തെളിവുകള് ഉണ്ട്. ചക്ക ഏറ്റവും വലിയ സംയുക്ത ഫലമാണ് എന്നു പറഞ്ഞാല് ചക്ക ഒരു പഴമല്ല. അനവധി ചെറിയ പഴങ്ങള് കൂടിച്ചേര്‍ന്നിരിക്കുന്നു. ഓരോ ചുളയും ഓരോ പഴമാണ്. പ്ലാവ് രണ്ടു തരമുണ്ട്. കൂഴയും വരിക്കയും. കൂഴയുടെ ചുള കട്ടി തീരെയില്ല. മാത്രമല്ല നാരു കൂടുതലും മധുരം കുറവായും ഇരിക്കും. കൂഴച്ചക്ക പലതരവുമുണ്ട്. എന്നാല് വരിക്ക ചക്കയുടെ ചുളയ്ക്ക് ബലവും മധുരവും രുചിയും കൂടും. ചില പഴുത്ത വരിക്ക ചക്ക ചുളയില് മധുരമുള്ള ഒരു തരം ദ്രാവകം ഒലിച്ചിറങ്ങും അതാണ് തേന്‍വരിക്ക.\nതമിഴ്‌നാട്ടിലെ മധുരനഗരത്തില് വിവിധ ഇടങ്ങളിലും ബസ്റ്റാന്‍ഡിലും വേനല് രൂക്ഷമാകുമ്പോള് സുലഭമായി വരിക്കചക്ക ലഭിക്കുന്നു. ഒരു ചുളയ്ക്ക്3രൂപ മുതല്5രൂപവരെ വില വരുന്ന ഇതിനെ അവിടങ്ങളില് ഉള്ളവര് ഭക്ഷിക്കുന്നത് വേനല്‍ചൂടിനെ ശരീരത്തിന് പ്രതിരോധിക്കാന് കഴിയും എന്നുള്ള തിരിച്ചറിവിലാണ്.\nചക്ക കറിയായും പഴമായും ഉപയോഗിക്കം. അവിയല്, ചക്ക എരിശ്ശേരി, ചക്ക പുരട്ട്, ചക്ക പുഴുക്ക് എന്നിങ്ങനെ അനവധി വിഭവങ്ങള് ചക്ക ചുളയില് നിന്നുണ്ടാക്കുന്നു. ചക്കക്കുരുകൊണ്ട് ഉപ്പേരി, അവിയല്, ചക്കകുരു ഉടച്ചത്, ചക്കകുരു തോരന് തുടങ്ങിയ വിഭവങ്ങളും ഉണ്ടാക്കുന്നു. പുഴുങ്ങിയ (അവിച്ച) ചക്കകുരു ഇടഭക്ഷണമായി ഉപയോഗിക്കുന്നു. ചുട്ട ചക്കകുരുവും കട്ടന് ചായയും ഉള്‍നാടന് ഗ്രാമങ്ങളില് ഇന്നും പ്രിയപ്പെട്ട ഒരിനമാണ്.\nചക്കപ്പഴത്തില് മോയിസ്ച്ചര് 7.72 ശതമാനവും പ്രോട്ടീന് 1.9 ശതമാനവും കാര്‍ബോഹൈഡ്രേറ്റ് 18.9 ശതമാനവും വിറ്റാമിന് എ, വിറ്റാമിന് സി ഉം ചക്കക്കുരുവില് വിറ്റാമിന് ബി ഒന്നും രണ്ടും കാര്‍ബോഹൈഡ്രേറ്റ് 38.4 ശതമാനവും പ്രോട്ടീന് 6.6 ശതമാനവും അടങ്ങിയിരിക്കുന്നു.\nചക്കപ്പഴം പിത്തം, വാതം, രക്തദോഷം, ചുട്ടുനീറ്റല്, ക്ഷയം ഇവയെ ശമിപ്പിക്കും. പ്ലാവിന് പട്ട (മര മഞ്ഞള്) മുണ്ടിനീരിന് കൈക്കൊണ്ട മരുന്നാണ്. അരച്ച് പുറമേ പുരട്ടിയാല് മതിയാകും. പഴുത്ത പ്ലാവില ഞെട്ടും ജീരകവും കൂടി കഷായം വച്ചു സേവിച്ചാല് ദുഷ്‌ക്കരമായ മഞ്ഞപ്പിത്തം ശമിക്കും. ചക്ക ചുളയും ചക്കകുരുവും ക്യാന്‍സറിനെ തടഞ്ഞു നിര്‍ത്താന് കഴിയുമെന്ന് രാജീവ്ഗാന്ധി ബയോടെക്‌നോളജി ഇന്‍സ്റ്റിറ്റ്യൂട്ടിന്റെ നേതൃത്വത്തില് നടന്ന പരീക്ഷണങ്ങള് ഈ അടുത്ത കാലത്ത് തെളിയിച്ചു കഴിഞ്ഞിരിക്കുന്നു. ചക്കകുരു പ്രതിരോധ ശക്തി വര്‍ദ്ധിപ്പിക്കുന്നു. ഇതില് ധാരാളമായി അടങ്ങിയിരിക്കുന്ന നാരുഘടകം ഭക്ഷണത്തിലെ പഞ്ചസാര തന്മാത്രകളുടെയും , കൊഴുപ്പു ഘടകങ്ങളുടെയും ആഗിരണം കുറയ്ക്കുന്നു. പ്രമേഹരോഗികള്‍ക്കും അമിത കൊളസ്‌ട്രോള് രോഗികള്‍ക്കും ചക്ക ഭക്ഷണം കഴിക്കുന്നതും നല്ലതു തന്നെയാണ്. അരിയുടെ വില ക്രമാതീതമായി വര്‍ദ്ധിച്ചു വരുന്ന ഈ നാട്ടില് മരച്ചീനി (കപ്പ) യെക്കാള് വില കുറഞ്ഞതു നാം പാഴാക്കിക്കളയുന്നതുമായ ചക്കയെ ഭക്ഷണത്തില് ഉപയോഗപ്രദമാക്കിയാല് അരിയുടെ അളവു കുറച്ച് ചക്കയുടെ ആനുപാതികം കൂട്ടി ഭക്ഷിച്ചാല് നമുക്ക് സാമ്പത്തികലാഭം ഉണ്ടാക്കാന് കഴിയും. ദാരിദ്യം പേറുന്ന സാധാരണക്കാര്‍ക്ക് ആശ്വാസമായിത്തീരും. കൂടാതെ ടി.വി. ഉള്‍പ്പെടെയുള്ള വിപണന പരസ്യങ്ങളില് ഭ്രമിച്ചും അതില് അടിമകളായി കഴിയുന്ന നമ്മള് കുട്ടികളുടെ ആരോഗ്യത്തിന് ദോഷകരമായിത്തീര്‍ന്നിട്ടുള്ള ചോക്ലേറ്റു മിഠായികളും, മഞ്ചും, മാഗിയും, ഐസ്‌ക്രീമും വാങ്ങിക്കൊടുത്ത് പൊങ്ങച്ചക്കാരായി കഴിയുന്ന നമ്മള് അറിയാതെ പോകുന്ന ഒരു സത്യം ഉണ്ട്. ഇത് കാലക്രമത്തില് കുട്ടികളുടെ കുടലിനും ആമാശയത്തിനും വൃക്കയ്ക്കും പല്ലുകള്‍ക്കും തകരാറുണ്ടാക്കി രോഗികളാക്കിമാറ്റുന്നു. ഇതിനു പകരം പോഷകാംശം നിറഞ്ഞ ചക്കക്കുരുവിന്റെ പുറംതോട് കളഞ്ഞ് ചുവന്ന തൊലിയോടെ വേവിച്ച് പൊടിച്ച് കരിപ്പട്ടി ചേര്‍ത്ത് കുറുക്കുപോലുള്ള ആഹാരസാധനങ്ങള് നമ്മുടെ രക്ഷകര്‍ത്താക്കള് കുട്ടികള്‍ക്ക് കൊടുക്കുകയാണെങ്കില് നാളത്തെ രോഗികള് ആയിതീരാത്ത ഒരു തലമുറ ഉണ്ടാകും എന്ന കാര്യത്തില് നിസ്സംശയം പറയാന് കഴിയും പ്രകൃതിയില് കീടനാശിനികളാല് മലിനീകരിക്കാത്ത ഈ ഫലത്തെ വേണ്ട രീതിയില് ഉപയോഗിക്കാന് ഇനിയെങ്കിലും നാം അമാന്തിക്കരുത്.


GARLIC AND ITS ODOR | വെളുത്തുള്ളി കഴിച്ച ശേഷം ഉച്ഛ്വാസവായുവില് പോലും ആ ഗന്ധം ഉണ്ടാക്കുന്നത് എ എം എസ്! - Malayalivartha.com Widgets Magazine\nവെളുത്തുള്ളി കഴിച്ച ശേഷം ഉച്ഛ്വാസവായുവില് പോലും ആ ഗന്ധം ഉണ്ടാക്കുന്നത് എ എം എസ്!\n27 MAY 2019 03:11 PM IST\nനാം വെളുത്തുള്ളിയെ നമ്മുടെ മസാലക്കൂട്ടുകളുടെ ഭാഗമാക്കിയിട്ട് 5000-ത്തില് അധികം വര്‍ഷം കഴിഞ്ഞു. വെളുത്തുള്ളി നമ്മുടെ കറികള്‍ക്കും മറ്റ് ആഹാര വസ്തുക്കള്‍ക്കുമെല്ലാം പ്രത്യേക രുചി പ്രദാനം ചെയ്യുന്നത് നമ്മള് ആസ്വദിച്ചു കഴിയ്ക്കുന്നുണ്ടെങ്കിലും ഭക്ഷണ ശേഷം അത് അവശേഷിപ്പിയ്ക്കുന്ന ഗന്ധം നമ്മുടെ നിശ്വാസ വായുവില് പോലും തങ്ങി നില്‍ക്കുന്നത് എല്ലാവരേയും അലോസരപ്പെടുത്തുന്നുമുണ്ട് .\nവെളുത്തുള്ളിയെ ഇഷ്ടപ്പെടുകയും അതിന്റെ ഗന്ധത്തെ എല്ലാവരും വെറുക്കുകയും ചെയ്യുന്നത് എന്ത് കൊണ്ടെന്ന് ചിന്തിയ്ച്ചു നോക്കാം .\nവെളുത്തുള്ളി അരിയുമ്പോള് സള്‍ഫൈഡുകള് എന്ന തലയ്ക്കു പിടിയ്ക്കുന്ന തരം ചില രാസ സംയുക്തങ്ങള് പുറത്തു വരുന്നുണ്ട്. പെട്ടെന്ന് ബാഷ്പീകരണം സംഭവിയ്ക്കുന്ന ഈ തന്മാത്രകളാണ് വെളുത്തുള്ളിയ്ക്കു അതിന്റെ പ്രത്യേക ഗന്ധം നല്‍കുന്നത് .\nവെളുത്തുള്ളി പാകം ചെയ്യുമ്പോള് ഈ സള്‍ഫൈഡ് തന്മാത്രകള് അന്തരീക്ഷത്തില് പരക്കുകയും ആസ്വാദ്യകരമായ സുഗന്ധം ചുറ്റുപാടും നിറയുകയും ചെയ്യുന്നു . അത് കഴിയ്ക്കുവാനായി നാം അത് വായിലേയ്ക്ക് വയ്ക്കുമ്പോള് പെട്ടെന്ന് ബാഷ്പീകരണം സംഭവിച്ച് വാതക രൂപത്തിലാകുന്ന ഇതിന്റെ തന്മാത്രകള് നമ്മുടെ മൂക്കിലേയ്ക്കും ശ്വാസ നാളങ്ങളിലേയ്ക്കും കടക്കുന്നു .അത് കൊണ്ടാണ് നാം അതിന്റെ സുഗന്ധം അറിയുന്നത് എന്ന് ഓ ഹൈ യോ സ്റ്റേറ്റ് യൂണിവേഴ്‌സിറ്റി യിലെ ഫുഡ് സയന്‍സ് ആന്‍ഡ് ടെക്‌നോളജി ഡിപ്പാര്‍ട്‌മെന്റ് മേധാവി ഷെറില് ബാരിഞ്ചര് പറഞ്ഞു.\nഭക്ഷണം കഴിച്ച ശേഷം ഉണ്ടാകുന്ന വായ്‌നാറ്റത്തിനും ദുര്‍ഗന്ധമുള്ള ശ്വാസത്തിനും കാരണം വായ്ക്കുള്ളില് പല്ലുകള്‍ക്കിടയില് കുടുങ്ങുന്ന ഭക്ഷണ പദാര്‍ഥങ്ങള് അവിടിരുന്ന് ചീഞ്ഞു തുടങ്ങുന്നതാണ് . എന്നാല് വെളുത്തുള്ളിയുടെ കാര്യത്തില് സംഭവിയ്ക്കുന്നത് അങ്ങനെയല്ല . നി ശ്വാസത്തില് വെളുത്തുള്ളിയുടെ ഗന്ധം വരണമെങ്കില് അത് ആമാശയത്തില് എത്തിക്കഴിഞ്ഞിരിയ്ക്കണം . അവിടെ വച്ച് ദഹന രസങ്ങള് അതിനെ വിഘടിപ്പിച്ച് വിറ്റാമിനുകളും ധാതുക്കളും സള്‍ഫൈഡുകളും ആക്കിമാറ്റുന്നു. ദഹനപ്രക്രിയയുടെ തുടര്‍ന്നുള്ള പ്രവര്‍ത്തനങ്ങള്‍ക്കായി അത് കുടലിലേയ്ക്ക് നീങ്ങും. എന്നാല് വളരെ ചെറിയ ഒരു തന്മാത്രയായ അലൈല് മീതൈല് സള്‍ഫൈഡ് എന്ന എ എം എസ് ആമാശയ ഭിത്തിയിലെ സ്തരത്തിലൂടെ രക്ത ചംക്രമണ വ്യവസ്ഥയിലേയ്ക്ക് കടക്കും.\nവെളുത്തുള്ളിയ്ക്ക് അതിന്റെ പ്രത്യേകമായ ഗന്ധം നല്‍കുന്ന പല ഘടകങ്ങളില് ഒന്നാണ് ഈ എ എം എസ്. രക്ത ചംക്രമണ വ്യവസ്ഥയില് കടന്നു കഴിഞ്ഞാല് ഇവ , ശ്വാസ കോശങ്ങളിലൂടെ രക്തം കടന്നു പോകുമ്പോള്, ഓക്‌സിജനെയും കാര്‍ബണ് ഡയോക്‌സൈഡിനെയും കടത്തി വിടുന്ന സ്തരങ്ങളിലൂടെ വളരെ എളുപ്പത്തില് നമ്മുടെ ശരീരത്തിന് പുറത്തേയ്ക്ക് കടക്കുകയും ചെയ്യുന്നു. അപ്രകാരം കാര്‍ബണ് ഡയോക്‌സൈഡിനെ പുറന്തള്ളാന് നമ്മള് ഉച്ഛ്വസിയ്ക്കുമ്പോള് ഇതോടൊപ്പം ഒരു ചെറിയ അളവ് എ എം എസിനെയും നമ്മള് പുറത്തു വിടുന്നു.\n24 മണിക്കൂറോളം എ എം എസ് -ന്റെ സ്വാധീനം രക്തത്തില് ഉണ്ടായിരിയ്ക്കും. എന്നാല് ആപ്പിള് , ചീര പോലുള്ള ഒരു ഇലച്ചെടിയായ ലെറ്റിയൂസ്, പുതിന എന്നിവ കഴിയ്ക്കുന്നത് നിശ്വാസ വായുവില് വെളുത്തുള്ളിയുടെ ഗന്ധം ഉണ്ടാകുന്നതില് നിന്നും രക്ഷിയ്ക്കും. ഫീനോളിക് സംയുക്തങ്ങള് ഇവയില് അടങ്ങിയിട്ടുള്ളതിനാല് ഇവ സള്‍ഫൈഡുകളുമായി ചേര്‍ന്ന് അവയുടെ വലിപ്പം കൂട്ടുകയും, അവയ്ക്ക് വായുവില് പറന്നു നടക്കാന് അത്ര എളുപ്പമല്ലാതാക്കുകയും ചെയ്യുന്നു.


സിംപിളാണ്, പവർഫുള്ളും | Mobile News | Malayalam Technology News | Manorama Online\nജീവൻ - jeevankumar@mm.co.in May 23, 2021 02:42 PM IST\nഓപ്പോയുടെ ഏറ്റവും പുതിയ സ്മാർട്ഫോൺ മോഡലുകളിലൊന്നാണ് എ5. വിപണിയിൽ ഏറ്റവുമധികം വിറ്റഴിയുന്നത് 20000 രൂപയിൽത്താഴെ വിലയുള്ള ഫോണുകളാണ്. ആ വിഭാഗത്തിൽ മോഡലുകളുടെ നീണ്ട നിരയുമുണ്ട്. 13490– 15990 രൂപ നിലവാരത്തിൽ എത്തുന്ന ഓപ്പോ എ54 ശ്രേണി, വിഭാഗത്തിലെ കസ്റ്റമേഴ്സിന്റെ എല്ലാ താല്‍പര്യങ്ങളും കണക്കിലെടുത്തുള്ളതാണ്. സൗന്ദര്യത്തിനു സൗന്ദര്യം, ബാറ്ററിക്കു ബാറ്ററി, പെർഫോമൻസിനു പെർഫോമൻസ്.. ഒന്നിലും നിരാശപ്പെടുത്താത്ത ഫോർമുലയാണിതിന്റേത്.\n∙ റാം, സ്റ്റോറേജ്\n4 ജിബി, 6ജിബി റാം വേരിയന്റുകളിലും 64 ജിബി, 128 ജിബി സ്റ്റോറേജ് ഓപ്ഷനുകളിലും എ54 കിട്ടും. സ്്റ്റോറേജ് അതുകൊണ്ടും തൃപ്തിയാകുന്നില്ലെങ്കില് 256 വരെ ഉയർത്താൻ മൈക്രോ എസ്ഡി ഉപയോഗിക്കാം.\n5000 എംഎഎച്ചാണ് ബാറ്ററി കപ്പാസിറ്റി. പവർ സേവിങ് മോഡും സൂപ്പർ പവർ സേവിങ് മോഡും ഉള്ളതിനാൽ നോ തലവേദന ! 18 വാട്ട് ഫാസ്റ്റ് ചാർജിങ് സഹിതമാണ് ഫോണെത്തുന്നത്. അതിവേഗം ചാർജാകുമെന്നു മാത്രമല്ല, രാത്രി ‘കുത്തിയിട്ടാൽ’ ഓവർ ഹീറ്റായി അപകടമാകുമെന്ന പേടിയും വേണ്ടാത്ത സംവിധാനമാണുള്ളത്. ആർട്ടിഫിഷ്യൽ ഇന്റലിജൻസിന്റെ കളിയാണിത്. 80% ചാർജാകുമ്പോള് ചാർജിങ് നിലയ്ക്കും. പിന്നെ രാവിലെ നമ്മളെപ്പോലെ ഫോണും ഉണർന്ന് ബാക്കി 20% ചാർജ് ചെയ്യും.\n∙ സ്ക്രീൻ, ബോഡി\n6,51 ഇഞ്ച് (16.55 സെന്റീമീറ്റര്) പഞ്ച് ഹോള് ഡിസ്പ്ലേയാണിതിന്. മികച്ച ക്ലാരിറ്റിയുള്ള എൽസിഡി പാനൽ. ഓട്ടമാറ്റിക് ലൈറ്റ് അഡജസ്റ്റ്മെന്റ്സ് ഉള്ളതിനാൽ കണ്ണിന് ആയാസം കുറയും. പ്രത്യേകമായ ഐ കംഫർട്ട് മോഡും തിരഞ്ഞെടുക്കാം. വളരെ സ്ലീക് ആയ ബോഡി. ഐപിഎക്സ്4 വാട്ടർ പ്രൂഫ് റേറ്റിങ്ങാണുള്ളത്. 192 ഗ്രാം ഭാരം, 8.4 മില്ലിമീറ്റർ കനം. കയ്യിൽ വളരെ സേഫ് ആയി ഒതുങ്ങിയിരിക്കും.\nഓപ്പോ എ54ൽ പകർത്തിയ ചിത്രം\nക്യാമറക്കാര്യത്തിലേക്കു വരുമ്പോൾ 16 മെഗാപിക്സൽ മുന് ക്യാമറയും പിന്നില് ആർട്ടിഫിഷ്യൽ ഇന്റലിജൻസ് ഉള്ള ട്രിപ്പിൾ ക്യാമറയുമാണ്. 13 എംപി മെയിന് ക്യാമറ,2എംപി മാക്രോ ക്യാമറ,2എംപി ബൊക്കെ ക്യാമറയുമാണ്. മികച്ച ഫോട്ടോകളാണ് വിവിധ മോഡുകളില് ലഭിക്കുന്നത്. 1080പി–30ഫ്രെയിംസ് െപർ സെക്കൻ്ഡ് ആണ് മികച്ച വിഡിയോ മോഡ്. സൂം, സ്ലോമ‍ോഷൻ വിഡിയോ എടുക്കാം. മുൻ ക്യാമറയിലെ വിഡിയോചിത്രീകരണത്തിൽ ഈ സൗകര്യം കിട്ടില്ല.\nആൻ‍ഡ്രോയ്ഡ് 10 അടിസ്ഥാനമാക്കിയുള്ള കളർ ഒഎസ് ആണ് എ54ന്. മീഡിയടെക് ഒക്ടാകോർ പ്രോസസർ. മികച്ച റാം ശേഷി കൂടിയാകുമ്പോള് സാധാരണ ഉപയോഗത്തിലെ മൾട്ടി ടാസ്കിങ്ങും ഗെയിമിങ്ങുമൊന്നും ഒട്ടും കോംപ്രമൈസ് ചെയ്യാതെ നടത്താനാകും.\nഫെയ്സ് റെകഗ്‌നിഷന്, സൈഡ് ഫിംഗര്‍പ്രിന്റ് അണ്‍ലോക്ക് തുടങ്ങിയ സവിശേഷതകളും ഇതിലുണ്ട്. ക്രിസ്റ്റല് ബ്ലാക്ക്, സ്റ്റാറി ബ്ലൂ, മൂണ്‍ലൈറ്റ് ഗോള്‍ഡ് എന്നീ നിറങ്ങളിലാണ് എ54 ലഭ്യമാക്കിയിരിക്കുന്നത്.\n4 ജിബിറാം 64 ജിബി റോം –13,490 രൂപ,4ജിബി റാം 128 ജിബി റോം 14,490 രൂപ,6ജിബി റാം 128 ജിബി റോം 15,990 രൂപ.\nഒരുപാട് കാശ് വലിച്ചെറിയാതെ ഒരു കൊള്ളാവുന്ന 4ജി ഫോൺ സ്വന്തമാക്കാൻ ആഗ്രഹിക്കുന്നവർക്ക് എ54 മികച്ച ഓപ്ഷൻ തന്നെ.\nEnglish Summary: Oppo A54 budget smartphone unboxing video


യാത്രക്കാർ കൊള്ളയ്ക്കിരയായ സംഭവം: ക്വട്ടേഷൻ സംഘത്തിന്റെ ബന്ധം അന്വേഷിക്കും | wayanad| wayanad news\nക്രിമിനൽ പശ്ചാത്തലമുള്ള ഇത്രയുംപേർ എന്തിന് ബത്തേരിയിലെത്തി? വ്യക്തതയില്ലാതെ പോലീസ്\nസുൽത്താൻബത്തേരി: കർണാടകയിലെ നഞ്ചൻകോടിന് സമീപം മലയാളി യാത്രക്കാരെ കൊള്ളയടിച്ച സംഭവത്തിൽ, കഴിഞ്ഞദിവസം ബത്തേരിയിൽ പിടിയിലായ ക്വട്ടേഷൻ സംഘവുമായി ബന്ധപ്പെട്ടവർക്ക് എന്തെങ്കിലും ബന്ധമുണ്ടോ എന്നതിനെക്കുറിച്ച് കേരള പോലീസ് പരിശോധിക്കും.\nവ്യാഴാഴ്ച രാവിലെയാണ് നഞ്ചൻകോടിന് സമീപം ദേശീയപാതയിൽ, കാറിൽ സഞ്ചരിക്കുകയായിരുന്ന മലയാളി യാത്രക്കാരെ എട്ടുപേരടങ്ങിയ കവർച്ചാസംഘം മുളകുപൊടി വിതറി ആക്രമിച്ചശേഷം കാർ തട്ടിയെടുത്ത് കടന്നുകളഞ്ഞത്. കോഴിക്കോട്, കൊടുവള്ളി സ്വദേശികളായ രണ്ടുപേരാണ് കവർച്ചക്കിരയായത്. ബെംഗളൂരു വിമാനത്താവളത്തിൽ സുഹൃത്തിനെ യാത്രയാക്കിയ ശേഷം തിരിച്ചുവരുകയായിരുന്നു ഇവർ. ഇവരുടെ പരാതിയുടെ അടിസ്ഥാനത്തിൽ മൈസൂരു സൗത്ത് പോലീസ് കേസെടുത്ത് അന്വേഷണം തുടങ്ങിയിട്ടുണ്ട്.\nബത്തേരി പോലീസിന്റെ പിടിയിലായ ക്വട്ടേഷൻ സംഘം, മലപ്പുറം സ്വദേശിയായ ഒരാളുടെ നിർദേശപ്രകാരമാണ് പഴുപ്പത്തൂർ ചപ്പക്കൊല്ലിയിലെ വാടകവീട്ടിൽ സംഘടിച്ചത്. കവർച്ചയടക്കമുള്ള വലിയ കുറ്റകൃത്യങ്ങൾക്കുവേണ്ടിയാണ് ഇവരെ വിളിച്ചുവരുത്തിയതെന്നാണ് പോലീസ് സംശയിക്കുന്നത്. ചൊവ്വാഴ്ച രാത്രി പോലീസ് ചപ്പക്കൊല്ലിയിലെ വാടകവീട്ടിലെത്തിയ സമയത്ത് അഞ്ചംഗ ക്വട്ടേഷൻ സംഘത്തിലെ ഒരാൾ ഓടിരക്ഷപ്പെട്ടിരുന്നു. ഈ സംഘവുമായി ബന്ധമുള്ള മറ്റൊരു സംഘവും കഴിഞ്ഞദിവസങ്ങളിൽ ബത്തേരിയിൽ തമ്പടിച്ചിരുന്നതായി വിവരമുണ്ട്. നാലംഗ സംഘത്തെ പോലീസ് പിടികൂടിയതിന്റെ പിറ്റേ ദിവസവും ഈ സംഘം ബത്തേരി ടൗണിലുണ്ടായിരുന്നു. ക്രിമിനൽ പശ്ചാത്തലമുള്ള ഇത്രയുംപേർ എന്തിനാണ് ബത്തേരിയിൽ കേന്ദ്രീകരിച്ചതെന്നത് കണ്ടെത്താനാവാത്തതാണ് പോലീസിനെ കുഴക്കുന്നത്. ഇവർക്ക് കഴിഞ്ഞദിവസം നഞ്ചൻകോട്ട് നടന്ന കവർച്ചയുമായി എന്തെങ്കിലും ബന്ധമുണ്ടോ എന്നതിനെക്കുറിച്ച് അന്വേഷിച്ചെങ്കിൽ മാത്രമേ കൂടുതൽ വിവരങ്ങൾ വ്യക്തമാകൂ. ചപ്പക്കൊല്ലിയിലെ വാടകവീട്ടിൽനിന്ന് പോലീസിനെ വെട്ടിച്ചു കടന്നുകളഞ്ഞ ക്വട്ടേഷൻ സംഘാംഗത്തെയും ഇവരെ സംഘടിപ്പിച്ച മലപ്പുറം സ്വദേശിയെയും പിടികൂടാനുള്ള ഊർജിത ശ്രമത്തിലാണ് പോലീസ്.\nകർണാടക പാതകളിൽ കൊള്ളസംഘങ്ങൾ വീണ്ടും: ഭീതി ഒഴിയുന്നില്ല പകൽപോലും യാത്രക്കാരെ തടഞ്ഞുനിർത്തി കൊള്ളയടിക്കുന്നത് പതിവായതോടെ, കർണാടക പാതകളിലൂടെയുള്ള യാത്ര സുരക്ഷിതമല്ലാതായി. കർണാടകയിലെ പാതകളിൽ മറുനാട്ടുകാരായ യാത്രികർ ആക്രമിക്കപ്പെടുന്നതും കൊള്ളയ്ക്കിരയാകുന്നതും പതിവാണ്. എന്നാൽ കുറച്ചുനാളുകളായി ഇത്തരം സംഭവങ്ങളൊന്നും റിപ്പോർട്ട് ചെയ്തിരുന്നില്ല. ആറു മാസം മുമ്പ് ബത്തേരി നായ്ക്കട്ടി സ്വദേശിയായ ലോറി ഡ്രൈവർ നെടുംകണ്ടംപുറായിൽ ഉസ്മാനെ കൊള്ളസംഘം ആക്രമിച്ച് പണം തട്ടിയെടുത്തിരുന്നു.\nചരക്കുവാഹനങ്ങൾ, വിമാനത്താവളത്തിൽനിന്ന് വരുന്ന യാത്രക്കാർ, വ്യാപാരികൾ, വിനോദ സഞ്ചാരികൾ തുടങ്ങിയവരെ ലക്ഷ്യമിട്ടാണ് കവർച്ചാ സംഘങ്ങൾ ദേശീയപാത താവളമാക്കുന്നത്. ഇതോടൊപ്പം കുഴൽപ്പണം, സ്വർണം തുടങ്ങിയവ കടത്തിക്കൊണ്ടുവരുന്നവരെയും കൊള്ളയടിക്കാറുണ്ട്. ഗുണ്ടൽപേട്ട്-മൈസൂരു, മൈസൂരു-ബെംഗളൂരു, മൈസൂരു-വീരാജ്‌പേട്ട തുടങ്ങിയ പാതകളിലെ വിജനമായ പ്രദേശങ്ങളിലാണ് യാത്രികർ സ്ഥിരമായി കൊള്ളയ്ക്കിരയാവുന്നത്.\nജോലിക്കും കച്ചവടാവശ്യങ്ങൾക്കും കൃഷിക്കുമൊക്കെയായി നിത്യേന ആയിരക്കണക്കിന് മലയാളികളാണ് ബെംഗളൂരു, മൈസൂരു തുടങ്ങിയ കർണാടകയിലെ പ്രധാന നഗരങ്ങളിലേക്ക് യാത്രചെയ്യുന്നത്. കർണാടക പാതകളിൽ വീണ്ടും കൊള്ളസംഘങ്ങൾ സജീവമായതോടെ ഈ യാത്രക്കാരെല്ലാം ഭീതിയിലായി. ഹുൻസൂർ വഴിയുള്ള പാതയിലും കൊള്ളസംഘങ്ങളുടെ ഭീഷണിയുണ്ട്. അടുത്തിടെ ഈ റോഡിൽ ബെംഗളൂരു സ്വദേശികളായ യാത്രികർ കൊള്ളയടിക്കപ്പെട്ടിരുന്നു.\nവാഹനത്തിന്റെ ഗ്ലാസിലേക്ക് മുട്ട എറിയുക, താഴ്ത്തിവെച്ച ഡോറിന്റെ ഗ്ലാസിനുള്ളിലൂടെ മുളകുപൊടി വിതറുക, മനഃപൂർവം വാഹനാപകടമുണ്ടാക്കി വഴി തടസ്സപ്പെടുത്തുക, അള്ളുവെച്ച് ടയർ പഞ്ചറാക്കുക തുടങ്ങിയ പഴയ രീതികൾതന്നെയാണ് കൊള്ളസംഘങ്ങൾ പിന്തുടരുന്നത്. ആയുധംകാട്ടി ഭീഷണിപ്പെടുത്തിയും വഴങ്ങിയില്ലെങ്കിൽ ആക്രമിച്ച് പരിക്കേൽപ്പിച്ചുമൊക്കെയാണ് കവർച്ച. കർണാടക പാതകളിലുണ്ടായിട്ടുള്ള പല അപകടമരണങ്ങൾക്കു പിന്നിലും കൊള്ളസംഘങ്ങൾക്ക് പങ്കുള്ളതായി നേരത്തേ ആരോപണങ്ങളുണ്ട്.


52karane kanmdethiyath kolappeduthiya nilayil... | പത്ത് തവണ വിവാഹം! ആദ്യ അഞ്ചു ഭാര്യമാര് അസുഖം വന്ന് മരിച്ചു , മൂന്ന് പേര് മറ്റുള്ളവരുടെ കൂടെ പോയി.. നിലവിൽ രണ്ടു പേർ മാത്രം; കോടികളുടെ സ്വത്തുക്കൾ ഉള്ള 52കാരനെ കണ്ടെത്തിയത് കഴുത്തുഞെരിച്ച് കൊലപ്പെടുത്തിയ നിലയില്... സംഭവം ഇങ്ങനെ... - Malayalivartha.com Widgets Magazine\n22 JANUARY 2021 03:05 PM IST\nഉത്തര്‍പ്രദേശില് പത്തുതവണ വിവാഹം കഴിച്ച 52കാരനെ കഴുത്തുഞെരിച്ച് കൊലപ്പെടുത്തിയ നിലയില് കണ്ടെത്തി. സ്വത്തുതര്‍ക്കത്തെ തുടര്‍ന്ന് മൂത്ത സഹോദരന് കൊന്നതാണെന്ന് പൊലീസ് സംശയിക്കുന്നു.\nബറേലി ജില്ലയില് ബുധനാഴ്ച രാത്രിയിലാണ് സംഭവം. കൃഷിയിടത്തിലാണ് ജഗന്‍ലാല് യാദവിനെ മരിച്ചനിലയില് കണ്ടെത്തിയത്. കര്‍ഷകനായ ജഗന്‍ലാലിന് പൂര്‍വ്വിക സ്വത്തായി കോടികളുടെ ആസ്തിയുണ്ട്.\nഇത് മകനായി ദത്തെടുത്ത 24കാരന് കൈമാറാന് ജഗന്‍ലാല് തീരുമാനിച്ചിരുന്നു. ഇതില് മൂത്ത സഹോദരന് അസംതൃപ്തനായിരുന്നു. ഇതില് പ്രകോപിതനായ സഹോദരനാകാം കൊലപാതകത്തിന് പിന്നിലെന്ന് പൊലീസ് സംശയിക്കുന്നു.\n90കളുടെ തുടക്കത്തിലാണ് ജഗന്‍ലാല് ആദ്യമായി വിവാഹം കഴിച്ചത്. ആദ്യ അഞ്ചുഭാര്യമാര് അസുഖം വന്ന് മരിച്ചു പോയി. മൂന്ന് പേര് മറ്റുള്ളവരുടെ കൂടെ പോയതായി പൊലീസ് പറയുന്നു. പശ്ചിംബംഗാളില് സ്വദേശിനികളായ 35 ഉം 40ഉം പ്രായമുള്ള രണ്ടു സ്ത്രീകളാണ് നിലവില് ജഗന്‍ലാലിന്റെ ഭാര്യമാര്.\nകൊലപാതകകുറ്റം ചുമത്തി കേസ് രജിസ്റ്റര് ചെയ്ത് അന്വേഷണം ആരംഭിച്ചതായി പൊലീസ് അറിയിച്ചു. സ്വത്ത് തട്ടിയെടുക്കുന്നതിന് വേണ്ടി ജഗന്‍ലാലിനെ കൊന്നതാണെന്ന് പൊലീസ് സംശയിക്കുന്നു.\nമുഖ്യപാതയോട് ചേര്‍ന്നാണ് ജഗന്‍ലാലിന്റെ പേരിലുളള സ്വത്തുവകകള്. ഇതിന് ഉയര്‍ന്ന വിപണിമൂല്യമുണ്ട്. ഒന്നിന് പിറകേ ഒന്നായി നിരവധി വിവാഹങ്ങള് കഴിച്ചെങ്കിലും ജഗന്‍ലാലിന് കുട്ടികള് ഉണ്ടായിരുന്നില്ല.\nജഗന്‍ലാലിന്റെ ആദ്യ ഭാര്യയുടെ മുന് ഭര്‍ത്താവില് പിറന്ന 24കാരനാണ് കൂടെ കഴിയുന്നത്. ഇവനെ ദത്തുപുത്രനായി അംഗീകരിച്ച് സ്വത്തുകള് കൈമാറാന് 52കാരന് തീരുമാനിച്ചിരുന്നു.\nനിരവധി തവണ വിവാഹം കഴിച്ചതില് കുപിതനായ ജഗന്‍ലാലിന്റെ അച്ഛന് 52കാരന് സ്വത്തുവകകളില് അവകാശം നല്‍കിയിരുന്നില്ല.\nഎല്ലാം മൂത്ത സഹോദരനാണ് കൈമാറിയത്. പഞ്ചായത്ത് ഉത്തരവ് പ്രകാരം ഭൂമിയുടെ ഒരു ഭാഗം ജഗന്‍ലാലിന് കൈമാറി. ഇത് ദത്തുപുത്രന് കൈമാറാനുള്ള തീരുമാനമാകാം കൊലപാതകത്തിന് പിന്നിലെന്ന് പൊലീസ് സംശയിക്കുന്നു.


കരിപ്പൂരില് നിന്നുള്ള സൗദിയ വിമാന സര്‍വീസ് പുനരാരംഭിച്ചു\nഡിസംബർ അഞ്ചിന് പുലര്‍ച്ചെ മൂന്ന് മണിക്ക് ജിദ്ദയില് നിന്ന് കോഴിക്കോട്ടേക്കുള്ള സര്‍വ്വീസോടെ സൗദിയ വിമാനം വീണ്ടും കരിപ്പൂരില് ലാന്‍റ് ചെയ്യും.\n19 Nov, 2018 at 10:54 PM\nകരിപ്പൂരില് നിന്ന് സൗദി സെക്ടറുകളിലേക്കുള്ള സൗദിയ വിമാന സര്‍വ്വീസ് ഡിസംബര്5ന് പുനരാരംഭിക്കും. ആദ്യ വിമാനം ജിദ്ദയിൽ നിന്നും പുലർച്ചെ മൂന്നിന് പുറപ്പെട്ട് 11.10 ന് കരിപ്പൂരിലെത്തും. നേരത്തെ, ഡിസംബർ നാലിന് റിയാദിൽ നിന്നായിരുന്നു ആദ്യ വിമാനം നിശ്ചയിച്ചിരുന്നത്. ഉച്ചക്ക് 12.50നായിരിക്കും ജിദ്ധയിലേക്കും റിയാദിലേക്കുമുള്ള വിമാനങ്ങള് കരിപ്പൂരില് നിന്ന് പുറപ്പെടുക.\nകാത്തിരിപ്പിന് വിരാമമിട്ട് കരിപ്പൂരില് നിന്നുള്ള സൗദി എയര്‍ലൈന്‍സിന്‍റെ പ്രതിദിന സര്‍വ്വീസുകള് ആരംഭിക്കുകയാണ്. ഡിസംബർ അഞ്ചിന് പുലര്‍ച്ചെ മൂന്ന് മണിക്ക് ജിദ്ദയില് നിന്ന് കോഴിക്കോട്ടേക്കുള്ള സര്‍വ്വീസോടെ സൗദിയ വിമാനം വീണ്ടും കരിപ്പൂരില് ലാന്‍റ് ചെയ്യും. നേരത്തെ തീരുമാനിച്ചതില് നിന്ന് വ്യത്യസ്ഥമായി റിയാദിന് പകരം ജിദ്ധയില് നിന്നാണ് ആദ്യ വിമാനമെന്ന് എം.കെ. രാഘവൻ എം.പിയും അറിയിച്ചു.\nആഴ്ചയിൽ ഏഴ് സർവീസുകളാണ് സൗദിയ കരിപ്പൂരിൽ നിന്നും നടത്തുക. 298 പേർക്ക് സഞ്ചരിക്കാവുന്ന എ 330-300 വിമാനമാണ് ഇൗ സെക്ടറിൽ ഉപേയാഗിക്കുക. ടിക്കറ്റ് ബുക്കിങ് ഉടൻ ആരംഭിക്കും. കൊച്ചിയിലെ രണ്ട് സർവീസുകളിലൊന്നാണ് കരിപ്പൂരിലേക്ക് മാറ്റുന്നത്. ജിദ്ദയിലേക്ക് അഞ്ചും റിയാദിലേക്ക് രണ്ടും സർവീസുകളാണ് ഉണ്ടാകുക.ജിദ്ദയിലേക്ക് തിങ്കൾ, ബുധൻ, വ്യാഴം, ശനി, ഞായർ ദിവസങ്ങളിലും റിയാദിലേക്ക് ചൊവ്വ, വെള്ളി ദിവസങ്ങളിലുമാണ് സർവീസ്.\nKaripur airportcalicut airportsaudiya


വംശീയ അധിക്ഷേപം: അസ്വസ്ഥരാണെങ്കില് സിഡ്നി ടെസ്റ്റില് നിന്ന് പിന്മാറാന് ഇന്ത്യയ്ക്ക് ഓഫര് നല്‍കിയിരുന്നുവെന്ന് വെളിപ്പെടുത്തല് - Malayali Express\nഓസ്ട്രേലിയന് പര്യടനത്തിനിടെ ഇന്ത്യന് താരങ്ങള്‍ക്ക് വംശീയ അധിക്ഷേപം നേരിടേണ്ടി വന്നത് വലിയ വിവാദമായിരുന്നു. പേസര്‍മാരായ ജസ്പ്രീത് ബുമ്രയ്ക്കും മുഹമ്മദിന് സിറാജിനും നേരെയാണ് കാണികളില് നിന്ന് വംശീയ അധിക്ഷേപം നേരിടേണ്ടി വന്നത്. ഇക്കാര്യം ഇന്ത്യന് നായകന് അജിങ്ക്യ രഹാനെ അമ്പയര്‍മാരെ അറിയിക്കുകയും ഇന്ത്യന് ടീം പരാതി നല്‍കുകയും ചെയ്തിരുന്നു.\nതുടര്‍ന്ന് കാണികളെ പുറത്താക്കുകയും ചെയ്തിരുന്നു. എന്നാല് വിവാദ സംഭവം ഉണ്ടായതിനു പിന്നാലെ ഇന്ത്യയ്ക്ക് സിഡ്നി ടെസ്റ്റില് നിന്ന് പിന്മാറാന് ഓണ് ഫീല്‍ഡ് അമ്പയര്‍മാര് ഓഫര് മുന്നോട്ട് വെച്ചിരുന്നുവെന്നാണ് മുഹമ്മദ് സിറാജ് വെളിപ്പെടുത്തിയിരിക്കുന്നത്. എന്നാല് ക്യാപ്റ്റന് രഹാനെ ഇത് വിസമ്മതിക്കുകയായിരുന്നു.\nപര്യടനത്തിന് ശേഷം ഹൈദരാബാദില് തിരിച്ചെത്തിയ ശേഷമാണ് സിറാജ് ഇക്കാര്യം വെളിപ്പെടുത്തിയത്. പര്യടനത്തിനിടെ മരിച്ച പിതാവിനെ സംസ്‌കരിച്ചിടത്ത് എത്തിയതിനു ശേഷമാണ് സിറാജ് മാധ്യമങ്ങളെ കണ്ടത്. വംശീയ പരാമര്‍ശങ്ങളില് അസ്വസ്ഥരാണെങ്കില് കളി ഉപേക്ഷിച്ച് പോകാമെന്ന് അമ്പയര്‍മാര് പറഞ്ഞിരുന്നു. എന്നാല് തങ്ങള് എന്തിനാണ് ഗെയിം ഉപേക്ഷിക്കേണ്ടത്? തങ്ങള് ഗെയിമിനെ ബഹുമാനിക്കുന്നുവെന്നും, തങ്ങള് ഇവിടെ കളിക്കാനാണ് എത്തിയതെന്നും രഹാനെ മറുപടി നല്‍കുകയായിരുന്നുവെന്നും സിറാജ് പറഞ്ഞു.\nസെറം ഇന്‍സ്റ്റിറ്റ്യൂട്ടിലെ തീപിടുത്തം; പ്രധാനമന്ത്രി അനുശോചനം അറിയിച്ചു


Gold Rate Today, 2021 September 06: സ്വർണവിലയിൽ മാറ്റമില്ല\nGold Rate Today, 2021 September 06: ഒരു ഗ്രാമിനു 4,450 രൂപയും ഒരു പവനു 35,600 രൂപയുമാണ് ഇന്നത്തെ വില\nUpdated: September 6, 2021 11:43:20 am\nSeptember 06 2021, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവിലയിൽ മാറ്റമില്ല. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 73.06 എന്ന നിലയിലാണ്.\nകേരളത്തിൽ സ്വർണവിലയിൽ ഇന്ന് മാറ്റമില്ല. ഒരു ഗ്രാമിനു 4,450 രൂപയും ഒരു പവനു 35,600 രൂപയുമാണ് ഇന്നത്തെ വില. രണ്ടു ദിവസമായി വിലയിൽ മാറ്റമില്ലാതെ തുടരുകയാണ്.\nPetrol, Diesel Price Today: ഇന്നത്തെ പെട്രോള്-ഡീസല്\nസംസ്ഥാനത്ത് പെട്രോൾ വില 100 നു മുകളിൽ തുടരുകയാണ്. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 103.42 രൂപയും ഡീസലിനു 95.38 രൂപയുമാണ് ഇന്നത്തെ വില. എറണാകുളത്ത് പെട്രോളിനു 101.57 രൂപയും ഡീസലിനു 93.65 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 102.08 രൂപയും ഡീസലിനു 94.15 രൂപയുമാണ് വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 73.06 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nയുഎഇ ദിർഹം- 19.89\nWeb Title: Gold rate today 2021 september 06\nGold Rate Today, 2021 September 01: സ്വർണവിലയിൽ മാറ്റമില്ല